"ᑖᓐᓇ ᑐᑭᖃᖅᑐᖅ ᑖᒃᓯᒧᑦ ᐊᑭᓕᕐᓱᐃᕙᒃᑐᑦ ᑮᓇᐅᔭᓕᐅᖃᑦᑕᕈᑎᒃ $60,000 ᐅᖓᑖᓂ ᐃᖅᑲᓇᐃᔮᒥᓄᑦ ᐅᑎᖅᑎᕝᕕᐅᒃᑲᓐᓂᕋᔭᖅᑐᑦ $300-ᑲᓐᓂᕐᒥᑦ ᐃᓐᑲᒻ ᑖᒃᓯᓕᕆᓂᒃᑯᑦ."

"That means taxpayers who earn more than $60,000 will receive up to an additional $300 back when they file their taxes."


ᐊᒻᒪᓗ ᓄᓇᕗᒥᑦ ᐱᓕᕆᐊᖃᖅᑐᓄᑦ ᑖᒃᓯᓄᑦ ᐊᑭᓕᐅᑎᐅᕙᒃᑐᑦ ᒥᑭᑦᑐᓄᑦ ᓇᖕᒥᓂᕆᔭᐅᔪᓄᑦ ᐊᑦᑎᒃᓯᕚᓪᓕᖅᑐᖅ 4 ᐳᓴᓐᑎᒥᑦ 3 ᐳᓴᓐᑎᒧᑦ.

And Nunavut’s corporate tax rate for small businesses has dropped from 4 per cent to 3 per cent.


"“ᒐᕙᒪᕗᑦ ᐱᓕᕆᐊᖃᒻᒪᕆᒐᓱᒃᑐᑦ ᒪᑯᐊ ᑳᐸᓐᒧᑦ ᐊᑭᓕᐅᑎᕕᓃᑦ ᐅᑎᖅᑎᑕᐅᓇᓱᖕᓂᖏᓐᓄᑦ ᑮᓇᐅᔭᓕᐅᕈᑎᒋᖔᓕᕐᓗᒍ”, ᐅᖃᖅᑐᖅ ᑮᓇᐅᔭᓕᕆᔨᒃᑯᑦ ᒥᓂᔅᑕᖓᑦ ᔪᐊᔾ ᕼᐃᒃᔅ."

"“Our government is taking significant action to recycle carbon revenues back into our economy,” said Finance Minister George Hickes."


"ᒐᕙᒪᑐᖃᒃᑯᑦ ᐋᖅᑭᒃᓯᒪᔭᖓᑦ ᑳᐸᓐ ᑖᒃᓯᒧᑦ ᐊᑭᓕᐅᑎᒃᓴᑦ ᐊᑐᖅᑎᑕᐅᓕᓚᐅᕐᑐᖅ ᓄᓇᕗᒥᑦ ᔪᓚᐃ 1-ᒥ, ᐅᕐᓱᐊᓗᒃ ᐊᑭᒃᑐᕆᐊᕐᓂᖓᓄᑦ ᓈᒻᒪᖕᓂᕐᓴᐅᓕᕋᓱᒃᖢᒍ—ᐊᑭᑦᑐᕆᐊᕈᑎᐅᓇᔭᓚᐅᕐᒪᑦ 5 ᓴᓐᔅ ᐊᑕᐅᓯᖅ ᓖᑕᒧᑦ—ᓄᓇᕗᑦ ᒐᕙᒪᖓᑦ ᓴᖅᑭᑎᑦᑎᓚᐅᕐᑐᑦ ᑳᐸᓐᒧᑦ ᐊᑭᓕᐅᑎᓂᒃ ᐅᑎᖅᑎᒍᑎᐅᔪᓐᓇᖅᑐᓄᑦ ᐱᓕᕆᐊᒃᓴᒥᑦ. ᑖᓐᓇᓗ ᐊᑭᒃᖠᕚᓪᓕᕈᑎᐅᓪᓗᓂ ᐅᕐᓱᐊᓘᑉ ᐊᑭᑦᑐᖅᐹᓪᓕᕈᑎᖓᑕ ᓇᑉᐸᓪᓗᐊᖓᓄᑦ."

"On July 1, the federal carbon tax came into effect in Nunavut. To help offset the increase to gas prices—which would have risen by five cents per litre—the territorial government introduced a carbon rebate program, which reduces that fuel price increase by half."


"ᐅᖃᓪᓚᑲᑕᒃᑎᓪᓗᒋ ᐃᓐᑲᒻ ᑖᒃᓯᒧᑦ ᐋᖅᑭᒋᐊᕈᑎᐅᓂᐊᖅᑐᓂᒃ, ᓄᓇᕗᒥᑦ ᒪᓕᒐᓕᐅᕐᑎᐅᔪᑦ ᐊᖏᓚᐅᕐᑐᑦ ᑳᐸᓐ ᑖᒃᓯᒧᑦ ᑮᓇᐅᔭᓕᐅᕈᑎᐅᕙᓪᓕᐊᔪᑦ ᐅᑎᖅᑎᑕᐅᔭᕆᐊᖃᕐᓂᖏᓐᓂᒃ ᓄᓇᕗᒻᒥᐅᓄᑦ."

"During debates over the income tax amendments, Nunavut’s MLAs agreed that carbon tax revenues should be returned to the territory’s residents."


ᑭᓯᐊᓂᓕ ᐊᖏᖃᑎᒌᒍᓐᓇᓚᐅᙱᑦᑐᑦ ᖃᓄᖅ ᐱᐅᓂᖅᐹᖑᓇᔭᕐᒪᖓᑦ ᑕᐃᒪᐃᓕᐅᕐᓂᐊᕐᓗᑎᒃ.

But there was disagreement about the best way to do this.


"ᐋᑕᒻ ᓚᐃᑦᓯᑑᓐ, ᒪᓕᒐᓕᐅᕐᑎ ᐅᕗᖓ ᐃᖃᓗᐃᑦ-ᒪᓂᕋᔭᒃ, ᐃᓱᒫᓘᑎᖃᓚᐅᕐᑐᖅ ᐃᒪᓐᓇ, ᒪᑯᐊ ᐃᓐᑲᒻ ᑖᒃᓯᒧᑦ ᐊᑭᓕᐅᑏᑦ ᒥᒃᖠᒋᐊᖅᑕᐅᑎᓪᓗᒋᑦ, ᒐᕙᒪᒃᑯᑦ ᑳᐸᓐ ᑖᒃᓯᒧᑦ ᐊᑭᓕᐅᑎᐅᔪᓂᒃ ᐊᑐᖃᑦᑕᕆᐊᖃᕋᔭᕐᓂᖏᓐᓂᒃ ᒐᕙᒪᒃᑯᑦ ᐊᐅᓚᑕᖏᓐᓄᑦ."

"Adam Lightstone, MLA for Iqaluit-Manirajak, raised concerns that, with income taxes being cut, the government would come to depend on carbon tax revenues to fund government operations."


“ᑐᑭᓯᐅᒪᒐᒪᓕ ᒫᓐᓇ ᒐᕙᒪᒃᑐᖃᒃᑯᓐᓂᑦ ᐃᑲᔫᑎᒃᓴᓂᒃ ᐊᑐᕆᐊᖃᒻᒪᕆᖕᓂᑦᑎᓐᓂᒃ ᐊᒻᒪᓗ ᓇᖕᒥᓂᖅ ᑮᓇᐅᔭᓕᐅᕈᑎᕗᑦ 10 ᐳᓴᓐᑎᒥᑦ 15-ᐳᓴᓐᑎᒧᑦ ᑎᑭᐅᑎᓯᒪᑐᐃᓐᓇᕐᓂᖏᓐᓂᒃ ᐃᑲᔫᑎᒋᕙᒃᑕᑦᑎᓐᓂ.

“It’s my understanding that we’re currently heavily reliant on federal transfers and our own source revenues make up 10 to 15 percent of what we receive.


"ᐊᑐᖃᑦᑕᕆᐊᖃᓪᓚᕆᒃᑲᑕ ᓇᖕᒥᓂᖅ ᑮᓇᐅᔭᓕᐅᕈᑎᒋᕙᓪᓕᐊᔭᑦᑎᓐᓂᒃ ᐊᐅᓚᑦᑕᕆᐊᖃᖅᑕᑦᑎᓐᓄᑦ,” ᐅᖃᖅᑐᖅ ᓚᐃᑦᓯᑑᓐ."

"We’re very reliant on those own source revenues that we do generate to meet our operational needs,” said Lightstone."


“ᖃᓄᐃᒻᒪᓪᓕ ᒐᕙᒪᒃᑯᑦ ᐊᑐᕋᓱᒃᐸᑦ ᑳᐸᓐ ᑖᒃᓯᒧᑦ ᐊᑭᓕᐅᑎᐅᕙᓪᓕᐊᔪᓂᒃ ᐃᑲᔫᑎᐅᓂᐊᕐᓗᑎᒃ ᒐᕙᒪᒃᑯᑦ ᐊᐅᓚᑕᖏᓐᓄᑦ?”

“Why is it that the government is using carbon tax revenues to fund government operations?”


"“ᑳᐸᓐ ᑖᒃᓯᒧᑦ ᐊᑭᓕᐅᑎᐅᕙᓪᓕᐊᔪᑦ ᐱᕙᓪᓕᐊᔭᑦᕗᑦ ᐃᓚᐃᓐᓇᓪᓚᑯᓗᖓ ᓄᓇᕗᑦ ᒐᕙᒪᒃᑯᓃᓐᓇᔭᖅᑐᖅ ᐊᒻᒪᓗ ᑳᐸᓐ ᓈᒻᒪᒃᑎᒐᓱᒃᓯᒪᓪᓗᓂ ᓇᖕᒥᓂᖅ ᑳᐸᓐᑎᓐᓄᑦ,” ᑭᐅᔪᖅ ᕼᐃᒃᔅ, ᐅᖃᒃᑲᓐᓂᖅᖢᓂ, “ᐃᓱᒪᔪᖓᓕ ᓈᒻᒪᒋᔭᐅᓗᐊᕋᔭᙱᓐᓂᑦᑎᓐᓂ ᑕᒪᒃᑯᐊ ᑳᐸᓐᒧᑦ ᐊᑭᓕᐅᑎᐅᕙᓪᓕᐊᔪᑦ ᐋᖅᑭᑐᐃᓐᓇᕈᑦᑎᒍᑦ ᐊᓯᖏᓐᓄᑦ ᑮᓇᐅᔭᖅᑖᕈᑎᐅᕙᓪᓕᐊᔪᓄᑦ ᐊᒻᒪᓗ ᑕᒪᒃᑯᐊ ᑮᓇᐅᔭᐃᑦ ᐊᑭᓕᕐᓱᐃᔨᒧᑦ ᐅᑎᕐᑎᑕᐅᙱᓪᓗᑎᒃ.”"

"“A very small part of the carbon tax revenue that we collect is going to stay with the Government of Nunavut and it’s basically to offset our own carbon,” responded Hickes, who added, “I don’t think the public would be very fond of us if we took these carbon revenues and put them into our general revenue and didn’t pass on any of these savings to the consumer.”"


ᓚᐃᑦᓯᑑᓐ ᐅᖃᓚᐅᕐᒥᔪᖅ ᐅᓇ ᐋᖅᑭᒋᐊᖅᑎᑦᑎᒃᑲᓐᓂᕐᓂᖅ ᐃᓐᑲᒻ ᑖᒃᓯᒧᑦ ᒪᓕᒐᕐᒥᒃ ᓈᒻᒪᓛᖑᓇᔭᕆᐊᒃᓴᖓᓂᒃ ᐅᑎᖅᑎᑦᑎᓂᒃᑯᑦ ᓄᓇᕗᒻᒥᐅᓄᑦ.

Lightstone said he didn’t think that amending the Income Tax Act was the most efficient way of giving back to Nunavummiut.


"ᐅᖃᓚᐅᕐᒥᔪᑦ ᐅᑯᐊ ᑳᐸᓐ ᑖᒃᓯᒧᑦ ᐃᑲᔫᑎᑦ ᓄᓇᕗᑦ ᒐᕙᒪᒃᑯᓐᓄᐊᕐᓂᐊᖅᑐᑦ ᐊᑐᖅᑕᐅᒐᓗᐊᕆᐊᒃᓴᖓᓂᒃ ᐊᑑᑎᒋᓂᐊᓚᐅᕐᑕᖓᓂᒃ, ᒥᒃᖠᕚᓪᓕᖅᑎᑦᑎᓂᕐᒥᒃ ᓄᓇᕗᒥᑦ ᑳᐸᓐᖃᕐᓂᐅᔪᒥᒃ."

"He also expressed concern that the carbon tax funds being transferred to the territorial government aren’t being used in the way they were intended, to reduce Nunavut’s carbon footprint."


“ᓯᓚᐅᑉ ᐊᓯᙳᖅᐸᓪᓕᐊᓂᖓ ᐃᓱᒫᓘᑎᒻᒪᕆᒋᒐᒃᑯ ᐊᒻᒪᓗ ᐱᓕᕆᐊᕆᔭᐅᔭᕆᐊᖃᒻᒪᕆᒃᖢᓂ ᒫᓐᓇ ᐊᒻᒪ ᓯᕗᕚᒃᓴᑦᑎᓐᓄᑦ.

“Climate change is a matter that I take very seriously and I believe that it is one of the major challenges that are facing this generation as well as the generations to follow.


"ᑖᓐᓇ ᐅᖄᓪᓚᓚᐅᖅᖢᒍ, ᓴᖅᑭᑎᑦᑎᓯᒪᒐᒪ ᐃᓱᒪᒃᓴᖅᓯᐅᕈᑎᒃᓴᐅᓇᔭᖅᑐᓂᒃ ᒐᕙᒪᑦᑎᓐᓄᑦ ᖃᓄᖅ ᐋᖅᑭᒃᓱᐃᒍᑎᐅᔪᓐᓇᕋᔭᖅᑐᓂᒃ ᐅᕝᕙᓘᓐᓃᑦ ᖃᓄᐃᓕᐅᕈᑎᒃᓴᐅᓇᔭᖅᑐᓂᒃ ᓄᓇᕗᒻᒥᐅᑕᑦ ᐆᒻᒪᖅᑯᑎᒥᒃ ᐊᑐᓗᐊᙱᔾᔪᑎᐅᔪᓐᓇᕋᔭᖅᑐᓂᒃ,” ᐅᖃᖅᑐᖅ ᓚᐃᑦᓯᑑᓐ."

"With that being said, I have put forward rough ideas and recommendations to this government on numerous occasions about ideas to incentivize or introduce programming to encourage Nunavummiut to adopt energy efficiency initiatives,” said Lightstone."


“ᖃᓄᐃᒻᒪᓪᓕ ᑖᒃᑯᐊ ᐃᓱᒪᒋᔭᐅᓯᒪᔪᑦ ᐃᓱᒪᒃᓴᖅᓯᐅᕈᑎᐅᓯᒪᙱᓚᑦ ᐊᒻᒪ ᐱᔭᐅᔪᒪᓯᒪᓪᓗᑎᒃ ᐊᑐᖅᑕᐅᓂᐊᕐᓗᑎᒃ ᑳᐸᓐ ᑖᒃᓯᒧᑦ ᐊᑭᓕᐅᑎᐅᕙᓪᓕᐊᔪᓂᒃ?”

“Why have those ideas not been taken into consideration and proposed to be used with carbon tax revenues?“


ᕼᐃᒃᔅ ᑭᐅᓚᐅᕐᑐᖅ ᐅᖃᖅᖢᓂ ᐊᑐᓂᑦ ᐱᓕᕆᕝᕕᐅᔪᑦ—ᑲᒪᒋᔭᖃᖅᑐᑦ ᓇᓗᓇᐃᕐᓯᒪᔪᓂᒃ ᐱᓕᕆᐊᒃᓴᓂᒃ—ᑐᓵᓂᖏᓐᓂᒃ.

Hickes responded by saying that he’s sure individual departments—who are responsible for specific programs—were listening.


"ᐃᓚᖏᑦ ᐱᓕᕆᕝᕕᐅᔪᑦ ᐱᓕᕆᐊᖃᕐᓯᒪᓕᕐᑐᑦ ᐱᓕᕆᕝᕕᐅᔪᓂᒃ, ᐃᓚᒋᔭᐅᓪᓗᓂ ᖁᓪᓕᖅ ᐆᒻᒪᖁᑎᓕᕆᔨᒃᑯᑦ, ᑖᒃᑯᐊ ᐱᓕᕆᐊᓴᖃᖅᖢᑎᒃ ᐋᖅᑭᒃᓱᐃᓂᕐᒥᒃ ᐊᑐᓗᐊᔭᓇᙱᑦᑐᓂᒃ ᐆᒻᒪᖅᑯᑎᒧᑦ LED ᖃᖅᐅᒻᒪᖅᑯᑎᓂᒃ ᐊᖅᑯᑎᓄᑦ ᖃᐅᒻᒪᖅᑯᑎᓕᒫᓄᑦ ᓄᓇᕗᒥᑦ ᑖᓐᓇᓗ ᐊᖏᖅᑕᐅᓚᐅᖅᖢᓂ ᑲᑎᒪᑎᓪᓗᒋᑦ ᓯᕗᓂᑦᑎᐊᖓᓂᒃ."

"Some of those departments have already put forward business cases, including the Qulliq Energy Corp., whose program to install energy-efficient LED streetlights across the territory was approved by the MLAs last week."


"2019/20-ᒥ, ᓄᓇᕗᑦ ᒐᕙᒪᒃᑯᑦ ᐃᓱᒪᔪᑦ ᑮᓇᐅᔭᓕᐅᕐᓂᐊᕆᐊᒃᓴᖏᓐᓂᒃ 12 ᒥᓕᐊᓐ ᑖᓚᓂ ᑳᐸᓐ ᑖᒃᓯᒧᑦ ᐊᑭᓕᐅᑎᓄᑦ."

"In 2019-20, the Government of Nunavut expects to raise over $12 million in carbon taxes."


ᐃᒪᓐᓇ ᐊᕕᒃᑐᖅᑕᐅᓯᒪᓇᔭᕐᑐᖅ:


• 2 ᒥᓕᐊᓐ ᑖᓚᐃᑦ ᒐᕙᒪᒃᑯᑦ ᐊᑭᑐᓂᕐᓴᓄᑦ ᐅᖅᑰᓴᐅᑎᓄᑦ ᐃᒡᓗᓕᕆᔨᒃᑯᑦ ᐃᒡᓗᖏᓐᓄᑦ ᐊᒻᒪ ᒐᕙᒪᒃᑯᑦ ᐃᒡᓗᖏᓐᓄᑦ ᒪᑯᓄᖓ ᐃᓕᓐᓂᐊᕐᕕᖕᓄᑦ ᐊᒻᒪ ᐋᓐᓂᐊᕕᖕᓄᑦ.

• $2 million will go towards the government’s own higher utility bills to heat public housing and government buildings like schools and health centres.


• 3.6 ᒥᓕᐊᓐ ᑖᓚᐃᑦ ᓄᑖᒧᑦ ᓄᓇᕗᒥᑦ ᑳᐸᓐᒧᑦ ᐅᑎᖅᑎᕙᓪᓕᐅᒍᑎᓄᑦ.

• $3.6 million for the new Nunavut Carbon Rebate Program.


• 6.2 ᒥᓕᐊᓐ ᑖᓚᐃᑦ ᐅᑎᖅᑎᑕᐅᓗᑎᒃ ᓄᓇᕗᒻᒥᐅᓄᑦ ᐊᒻᒪ ᓄᓇᕗᒥᑦ ᐃᖅᑲᓇᐃᔮᕆᔭᐅᔪᓄᑦ ᑕᒪᑐᒪᓂ ᐊᕐᕌᒍᒥᑦ ᐋᖅᑭᒃᑕᐅᓂᖓᓄᑦ ᐋᖅᑭᒋᐊᕈᑎᑎᒍᑦ ᐃᓐᑲᒻ ᑖᒃᓯᒧᑦ ᒪᓕᒐᖅᔪᐊᖅ.

• $6.2 million will be returned to Nunavummiut and Nunavut businesses this year through the Income Tax Act amendment.


ᑭᓯᐊᓂᓕ ᓚᐃᑦᓯᑑᓐᒧᑦ ᐅᓇ ᓇᐃᓴᐅᓯᕆᓂᒃᑯᑦ ᑲᑎᓯᒪᑦᑎᐊᙱᓐᓂᕋᖅᑕᖓ.

"But for Lightstone, the math didn’t add up."


"“ᑕᐅᑐᒃᖢᒍ 50 ᐳᓴᓐᑎᒥ ᐅᑎᖅᑎᕝᕕᐅᓇᔭᕐᓂᖅ ᐅᕐᓱᐊᓗᒃᑖᕐᕕᒃᒥᑦ ᐊᒻᒪᑲᓐᓂ 50 ᐳᓴᓐᑎ ᐊᑐᕈᑎᒃᓴᖅ ᑳᐸᓐ ᑖᒃᓯᒧᑦ ᐊᑭᓕᐅᑎᓂᒃ, ᖃᓄᐃᒻᒪᓪᓕ ᐃᓂᑭᑦᑐᓪᓚᑯᓘᕙ ᐆᒻᒪᖁᑎᓂᒃ ᐊᑐᓗᐊᖅᑕᐃᓕᓂᕐᒨᕈᑎᓄᑦ ᖃᓄᐃᓕᐅᕈᑎᐅᓇᔭᖅᑐᓄ?”"

"“Given the 50 per cent rebate at the pump plus this additional 50 per cent usage of the carbon tax revenues, why is there so little room being left behind for energy efficiency initiatives?”"


"ᕼᐃᒃᔅ ᑭᐅᓚᐅᕐᑐᖅ ᐅᓇ ᒐᕙᒪᑐᖃᒃᑯᑦ ᐋᖅᑭᒃᓯᒪᔭᖓ ᑳᐸᓐ ᑖᒃᓯ ᐅᓄᕐᓯᒋᐊᖅᐸᖕᓂᖓᓂ ᐊᕐᕌᒍᑕᒫᑦ ᐊᕐᕌᒍ ᑕᓪᓕᒪᓂ ᐊᒡᒋᖅᑐᓂᒃ, ᐊᒻᒪᓗ ᐅᓇ 50 ᐳᓴᓐᑎᒥ ᐲᕐᓯᕕᐅᖃᑦᑕᕐᓂᖅ ᐅᕐᓱᖅᑖᕐᕕᖕᓂ ᑲᔪᓯᓂᐊᕋᓗᐊᖅᑎᓪᓗᒍ, ᐊᕐᕌᒍᒥ ᐊᖏᒡᓕᒋᐊᖅᑎᑦᑎᓂᖅ ᑖᒃᓯᑎᒍᑦ ᐊᑭᓕᐅᑎᒃᓴᓂᒃ ᑮᓇᐅᔭᓕᐅᒃᑲᓂᕈᑎᐅᓇᔭᖅᑐᖅ ᐊᓯᖏᓐᓄᑦ ᐱᓕᕆᐊᒃᓴᒃᑲᓐᓂᕐᓄᑦ."

"Hickes replied that the federal carbon tax increases each year for the next five years, and while the 50 per cent rebate at the pump program will continue, the annual increase in the tax means more money will be available for additional programs."


ᒪᓕᒐᖅ ᐊᐃᑉᐸᖓᓂ ᐅᖄᓕᒫᖅᑕᐅᓂᖓ ᐊᓂᒍᖅᑎᑕᐅᓚᐅᕐᓯᒪᔪᖅ ᓄᕕᐱᕆ 6-ᒥᑦ ᐊᒻᒪ ᐱᖓᔪᙵᓐᓂᒃ ᐅᖃᓕᒫᖅᑕᐅᓪᓗᓂ ᐅᓐᓄᖓᓂᒃ.

The bill passed its second reading during the day of Nov. 6 and received third reading that evening.


"ᑖᓐᓇᐅᓕᕋᓗᐊᖅᑎᓪᓗᒍ, ᓚᐃᑦᓯᑑᓐ, ᐃᒃᐸᒃᓴᖓᓂᒃ ᐃᕐᓂᖅᑖᓵᕐᓂᖑ ᐅᖃᓚᐅᕐᑐᖅ ᒪᓕᒐᓕᕆᕝᕕᒃᒧᑦ ᓯᓂᒃᓯᒪᑐᐃᓐᓇᕐᓂᖓᓂ ᐃᑲᕐᕋᓂᒃ ᐱᖓᓱᓂᒃ ᐊᓂᓪᓗᓂᓗ."

"By then, Lightstone, who welcomed a new son into the world the night before and told the legislature he was running on three hours of sleep, had gone home."


"ᑭᖑᓂᑦᑎᐊᖓᒍᑦ ᖃᕋᓴᐅᔭᒃᑯᑦ ᑎᑎᕋᖅᑕᐅᔪᓂᒃ ᓄᓇᑦᓯᐊᕐᒥ ᐱᕙᓪᓕᐊᔪᓄᑦ, ᓚᐃᑦᓯᑑᓐ ᐅᖃᓚᐅᕐᑐᖅ ᓈᒻᒪᒋᙱᓐᓂᕋᕐᓗᓂᐅᒃ ᓂᕈᐊᕐᓂᐊᓚᐅᕐᓂᖓᓂᒃ ᒪᓕᒐᕐᒥᒃ."

"In a later email to Nunatsiaq News, Lightstone said he had planned to vote against the bill."


"“ᐊᖏᖃᑎᒋᙱᓐᓇᒃᑭᑦ ᖃᓄᐃᓕᖓᓂᐅᔪᑦ ᒪᓕᒐᖅ 26-ᒥ, ᐃᓱᒪᒐᒪᓕ ᐋᖅᑭᒃᓯᒪᑦᑎᐊᕋᓱᒋᙱᖢᒍ ᐊᕐᕌᒍᒧᑦ ᐊᑐᐊᒐᖅ,” ᑎᑎᕋᖅᑐᖅ ᓚᐃᑦᓯᑑᓐ ᑖᐃᒪᓐᓇᓗ ᐅᖃᕐᓂᐊᓚᐅᕋᓗᐊᖅᖢᓂ ᒪᓕᒐᓕᕆᕝᕕᒃᒥᑦ."

"“I disagree with the fundamentals of Bill 26, I do not believe it makes for good fiscal policy,” wrote Lightstone in a comment meant to be read to the assembly."


“ᐱᔾᔪᑎᒋᔭᐅᔪᕐᓕ ᑳᐸᓐ ᑖᒃᓯᒧᑦ ᒥᒃᖠᕚᓪᓕᖅᑎᑦᑎᒐᓱᖕᓂᕐᒧᑦ ᐅᕐᓱᐊᓗᖕᒥᖔᖅᑐᓂᒃ ᐊᒻᒪ ᐳᒧᕐᓂᒃ ᓴᓇᕝᕕᖕᓂᖔᖅᐸᒃᑐᓂ ᐊᒻᒪ ᓯᓚᐅᑉ ᐊᓯᙳᖅᐸᓪᓕᐊᓂᖓᓂᒃ ᐅᖃᐅᓯᖃᕐᓂᕐᒧᑦ.

“The purpose of the carbon tax is to reduce consumption of fossil fuel and greenhouse gasses and address climate change.


"ᐅᓇ ᒪᓕᒐᖅ ᐃᓚᖃᖅᐸᑦ ᐆᒻᒪᖁᑎᓄᑦ ᑐᕌᖓᔪᓂᒃ ᑖᒃᓯᓄᑦ ᐅᑎᖅᑎᑦᑎᕕᐅᒍᑎᓂᒃ ᑭᒃᑯᑐᐃᓐᓇᕐᓄᑦ ᓇᖕᒥᕆᔭᐅᔪᓄᓪᓗ ᐊᑐᓗᖅᑕᐃᓕᓂᕐᒧᑦ ᐃᑲᔪᕈᒪᔪᓂᒃ, ᐅᕝᕙᓘᓐᓃᑦ ᐅᑯᐊ ᓄᓇᕗ ᒐᕙᒪᒃᑯᑦ ᐋᖅᑭᒃᓯᓚᐅᕐᐸᑕ ᖃᓄᐃᓕᐅᕈᑎᐅᓇᔭᖅᑐᓂᒃ ᐃᓄᖕᓂᒃ ᐃᑲᔪᕈᑎᐅᓇᔭᖅᑐᓂᒃ ᓂᐅᕕᕈᓐᓇᕐᓂᕐᒧᑦ ᐊᒻᒪ ᐋᖅᑭᒃᓱᐃᓂᕐᒧᑦ ᐆᒻᒪᖁᑎᓂᒃ ᐊᑐᓗᐊᖅᑕᐃᓕᓂᕐᒨᖓᔪᓂᒃ ᑕᐃᒪᓕ ᖁᕕᐊᓱᒻᒪᕆᒐᔭᓚᐅᕐᐳᖓ ᐊᖏᖃᑕᐅᓂᕐᒥ ᒪᓕᒐᖅᒥᑦ.”"

"Had this bill included specific energy-specific tax rebates for individuals and businesses who wish to invest in energy efficiencies, or if the GN had created an incentive program to assist the public with the purchase and installation of energy initiatives I would have happily voted in favour of this bill.”"


ᓚᐃᑦᓯᑑᓐ ᓈᒻᒪᒃᓴᙱᒃᑲᓗᐊᖅᑎᓪᓗᒍ ᑖᓐᓇ ᒪᓕᒐᖅ ᐊᓂᒍᖅᑎᑕᐅᓚᐅᕐᑐᖅ.

"Despite Lightstone’s objections, the bill passed."


ᕼᐃᒃᔅ ᐅᖃᓚᐅᕐᑐᖅ ᑐᓵᔪᓐᓇᑦᑎᐊᕐᓂᖓᓂᒃ ᐃᓱᒪᒋᔭᐅᔪᓂᒃ ᖃᓄᖅ ᐊᑐᖅᑕᐅᔪᓐᓇᕆᐊᒃᓴᖏᓐᓂᒃ ᑳᐸᓐ ᑖᒃᓯᒧᑦ ᑮᓇᐅᔭᖅᑖᕆᔭᐅᕙᓪᓕᐊᔪᑦ ᒪᐅᖓ ᓄᓇᕗᒥᑦ ᑳᐸᓐᒥ ᒥᒃᖠᕚᓪᓕᕈᑎᐅᓇᔭᖅᑐᓂᒃ.

Hickes said he’s open to ideas on how to further use carbon tax revenues to reduce Nunavut’s carbon footprint.


“ᐱᖁᔨᑦᑎᐊᖅᑐᖓ ᑭᒃᑯᑐᐃᓐᓇᕐᓂᒃ ᑎᑎᕋᖁᔨᓪᓗᖓ ᒪᓕᒐᓕᐅᖅᑎᖏᓐᓄᑦ ᒐᕙᒪᒃᑯᓐᓄᓪᓘᓐᓃᑦ ᐃᓱᒪᒋᔭᖃᖅᑐᓂᒃ ᖃᓄᐃᓕᐅᕈᑎᐅᔪᓐᓇᕋᔭᖅᑐᓂᒃ ᑕᒪᐅᖓ.”

"“I would strongly encourage members or people out in the public, if they have ideas, to write to their MLA or to the government and bring forward some of these ideas.”"


"ᓄᓇᕗᒧᑦ ᐳᓛᓚᐅᕐᑐᑦ 34,000 ᐅᖓᑖᓂᑦ ᐅᓄᕐᓂᕐᓴᐅᓚᐅᕐᐳᑦ 2018-ᒥᑦ 2015-ᒥᓪᓕ"

"Over 34,000 more people visited Nunavut in 2018 than in 2015"


ᓄᓇᕗᑦ ᒐᕙᒪᒃᑯᑦ ᓴᖅᑭᑎᑦᑎᕗᑦ ᐊᕐᕌᒍᒧᑦ ᐳᓚᕋᖅᑐᓕᕆᓂᕐᒥᑦ ᐅᓂᒃᑳᓂᒃ 2018/19-ᒧᑦ

Government of Nunavut releases annual tourism report for 2018-2019


ᐃᑭᒪᔪᑦ ᐆᒧᖓ ᐅᐊᓐ ᐆᓴᓐ (One Ocean) ᖃᐅᔨᓴᖅᐸᓪᓕᐊᓂᕐᒧᑦ ᐅᒥᐊᒃᑰᕐᓂᖅ ᔫᑎᐊᒃᓂᒃ ᑎᒡᔅ ᕿᑭᖅᑕᐅᑉ ᖃᓂᒋᔭᖓᓂᒃ ᒫᓃᑦᑐᖅ ᐅᐊᖕᓇᐅᑉ ᐱᖓᖕᓇᖅᐸᓯᐊᓂ ᐅᖓᕙᒃ ᑲᖏᖅᖢᒥᑦ.

"Passengers on a One Ocean expedition cruise in zodiacs near Digges Island, on the north-western tip of the Ungava Peninsula."


(ᐊᔾᔨᙳᐊᑦ ᐃᐊᒪ ᑐᕌᓐᑐᒥᑦ)


"ᐄᐳᕈᒥ ᓯᑎᐱᕆᒧᑦ, 2018, 51,000 ᐅᖓᑖᓃᑦᑐᑦ ᐳᓛᓚᐅᕐᑐᑦ ᓄᓇᕗᒧᑦ ᓄᓇᕗᒥᐅᑕᐅᙱᑦᑐᓂᒃ."

"From April to Sept. 2018, over 51,000 people visited Nunavut from outside the territory."


"ᐅᓇ ᑕᐃᒪᐃᓐᓂᕋᖅᑕᐅᓯᒪᔪᖅ ᓄᓇᕗᒥᑦ ᐊᕐᕋᒍᒧᑦ ᐳᓚᕋᖅᑐᓕᕆᓂᕐᒥᑦ ᐅᓂᒃᑳᓂᒃ 2018/19-ᒧᑦ ᐅᑯᓇᙶᖅᑐᓂᒃ ᐱᕙᓪᓕᐊᔪᓕᕆᔨᒃᑯᑦ ᐊᒻᒪ ᐃᖏᕐᕋᔾᔪᑎᓕᕆᔨᒃᑯᓐᓂᑦ, ᓴᖅᑭᑕᐅᓚᐅᕐᓯᒪᔪᑦ ᒪᓕᒐᓕᕆᕕᒡᔪᐊᒥᑦ ᑕᖅᑭᖅ ᐱᒋᐊᓕᓵᖅᓯᒪᑎᓪᓗᒍ."

"That’s according to Nunavut’s annual tourism report for 2018-2019 from the Department of Economic Development and Transportation, tabled in the legislative assembly earlier this month."


"ᑖᒃᑯᐊᑦᑕᐃᓐᓇᖅ ᐃᓄᐃᑦ ᑕᒪᐅᙵᖅᑐᑦ ᐊᑐᓚᐅᕐᓯᒪᔪᑦ ᑲᑎᖢᑎᒃ $271,383,000 ᐃᓚᐅᖃᑕᐅᓂᕐᒧᑦ ᐊᒻᒪ ᐃᖏᕐᕋᓂᕐᒧᑦ ᐊᑭᓕᐅᑎᓄᑦ."

"That same group of people spent a total of $271,383,000 on their travel during that time period, including transportation costs."


ᐅᓂᒃᑳᑦ ᐅᖃᐅᓯᖃᙱᑦᑐᑦ ᖃᔅᓯᓪᓚᕆᖕᓂᒃ ᐊᑐᕐᓯᒪᔭᕆᐊᒃᓴᖏᓐᓂᒃ ᐃᖏᕐᕋᖃᑕᐅᓂᐅᑉ ᐊᓯᐊᒍᑦ.

The report does not break down specifically how much money was spent on non-transportation costs.


"ᓇᓕᒧᒌᒃᓯᓂᒃᑯᓪᓕ, ᒫᓃᐸᓗᓚᐅᕐᑐᑦ 16,750 ᐳᓛᖅᑐᑦ ᓄᓇᕗᒥᑦ ᓄᓇᖃᙱᑦᑐᑦ ᒪᐃᒥᑦ ᐅᒃᑑᐱᕆᒧᑦ 2015-ᒥᑦ, ᐅᑯᓂᖓ ᒪᓕᒃᖢᑎᒃ ᑕᐃᔅᓱᒪᓂ ᐊᕐᕌᒍᒥᑦ ᓄᓇᕗᒧᑦ ᐳᓛᖅᑐᑦ ᐊᓂᕙᓪᓕᐊᔪᓂᒃ ᖃᐅᔨᓴᕈᑎᒃᑯᑦ."

"By comparison, there were an estimated 16,750 non-resident visitors to the territory from May to Oct. 2015, according to that year’s Nunavut visitor exit survey."


"ᕿᑭᖅᑖᓗᒃ ᐊᒻᒪ ᑭᕙᓪᓕᕐᒥᐅᑕᑦ ᐳᓛᖅᑕᐅᓯᒪᓛᖑᕗᑦ ᔪᓚᐃᒥᑦ ᓯᑎᐱᕆᒧᑦ, 2018."

The Qikiqtaaluk and Kivalliq regions received the most visitors in Nunavut from July to Sept. 2018.


"ᕿᑭᖅᑕᓗᒃ ᐳᓛᖅᑕᐅᓚᐅᕐᑐᖅ 95,600, ᑖᒃᑯᓇᙵᓪᓗ ᓇᑉᐸᖓᑕ ᐅᖓᑎᑦᑎᐊᖓᓃᑦᑐᑦ (53.2 ᐳᓴᓐᑎ) ᐃᖃᓗᖕᓄᐊᓚᐅᕐᑐᑦ ᑮᓇᐅᔭᑎᒍᑦ ᐊᑐᕐᖢᑎᒃ $75.1 ᒥᓕᐊᓐ ᑖᓚᓂᒃ."

"The Qikiqtaaluk region had 95,600 visits, with just over half (53.2 per cent) of those visits to Iqaluit with a total of $75.1 million spent."


ᒥᑦᑎᒪᑕᓕᒃ ᐊᒻᒪ ᐸᖕᓂᕐᑑ ᐊᐃᑉᐸᕆᔭᐅᓪᓗᑎᒃ ᐊᒻᒪ ᐱᖓᔪᒋᔭᐅᓪᓗᑎᒃ ᓄᓇᓕᖕᓂᑦ ᐳᓛᖅᑕᐅᔪᓂᒃ ᑕᒫᓂᑦ ᕿᑭᖅᑖᓗᒃᒥᑦ.

Pond Inlet and Pangnirtung were the second and third most visited communities in the region.


"ᑭᕙᓪᓕᕐᒥ, ᑲᖏᖅᖠᓂᖅ 33,600-ᓄᑦ ᐳᓛᖅᑕᐅᓚᐅᕐᑐᑦ ᐊᒻᒪ $68 ᒥᓕᐊᓐ ᑖᓚᓂ ᐊᑐᖅᖢᑎᒃ, ᑭᖑᓂᑦᑎᐊᖓᓂᓪᓕ ᖃᒪᓂᑦᑐᐊᖅ ᐊᒻᒪ ᐊᕐᕕᐊᑦ."

"In the Kivalliq, Rankin Inlet had 33,600 visits and $68 million in spending, followed by Baker Lake and Arviat."


ᐃᖃᓗᒃᑑᑦᑎᐊᖅ ᕿᑎᕐᒥᐅᓂᒃ ᐳᓛᖅᑕᐅᓛᖑᓚᐅᕐᑐᖅ.

Cambridge Bay was the dominant community visited in the Kitikmeot.


ᐃᒥᒪᔪᑦ ᐆᒧᖓ ᐅᐊᓐ ᐆᓴᓐ ᖃᐅᔨᓴᖅᐸᓪᓕᐊᓂᕐᒧᑦ ᐅᒥᐊᒃᑰᕐᑐᑦ ᔫᑎᐊᒃᒥᑦ ᑭᒻᒥᕈᒻᒧᑦ ᐋᒐᓯ 2019-ᒥ.

Passengers on a One Ocean expedition arrive in Kimmirut by zodiac in Aug. 2019. (Photo by Emma Tranter)


"ᐊᒻᒪᓗ 2018-ᒥᑦ, 3,404 ᐅᒥᐊᕐᔪᐊᒃᑰᖅᑐᓂᒃ ᐳᓚᕋᖅᑎᓂᒃ ᓄᓇᕗᒻᒧᐊᖅᑐᖃᓚᐅᖅᖢᓂ ᐊᖅᑮᒃ ᒪᕐᕉᒃ ᓇᑉᐸᐅᓪᓗ ᐃᓗᖓᒍᑦ."

"Also in 2018, 3,404 cruise tourists visited Nunavut over a two and a half month period."


"ᐅᒥᐊᕐᔪᐊᓂᒃ ᐃᓄᖕᓂ ᐅᓯᕙᒃᑐᓂᒃ ᐊᐅᓚᑦᑎᔨᐅᔪᑦ ᐊᑐᓚᐅᕐᑐᑦ $388,351-ᓂ ᓄᓇᓕᖕᓂᑦ ᐱᔨᑦᑎᕋᖅᑕᐅᔪᒪᓂᕐᒧᑦ, ᐅᓂᒃᑳᑦ ᐅᖃᕐᓯᒪᖕᒥᔪᑦ."

"Cruise operators spent $388,351 to access community services, according to the report."


ᑭᓯᐊᓂᓕ ᓯᓚᒧᑦ ᐊᒻᒪ ᓯᑯᖃᕐᓂᖅ ᓇᑉᐸᓪᓗᐊᖏᓐᓂᒃ ᐅᒥᐊᕐᔪᐊᓂᒃ ᐊᒃᑐᐃᒍᑎᖃᓚᐅᕐᑐᑦ ᓄᓇᕗᒻᒧᑦ ᐳᓛᕈᒪᔪᓂᒃ.

But weather and ice conditions affected half of the cruise visits planned for the territory that year.


"ᐱᓕᕆᕝᕕᐅᔪᑦ ᑐᓂᔭᐅᓚᐅᕐᑐᑦ ᖃᓄᐃᓕᖓᓂᐅᔪᓂᒃ 8-ᓂ ᐃᓄᖕᓂ ᐅᓯᔪᓂᒃ ᐊᐅᓚᑦᑎᔨᓂᒃ 23-ᓂ ᐃᖏᕐᕋᓪᓗᑎᒃ ᓄᓇᕗᒥᑦ ᓄᖃᖃᑦᑕᖅᖢᑎᒃ ᔪᓚᐃᒥᑦ ᓯᑎᐱᕆᒧᑦ, 2018-ᒥᑦ."

The department received data from eight cruise operators on 23 voyages that stopped in Nunavut from July to Sept. 2018.


"ᑖᒃᑯᐊ ᐅᒥᐊᕐᔪᐊᑦ 3,404-ᓂ ᐃᓄᖕᓂ ᐅᓯᓚᐅᕐᑐᑦ ᑲᑎᖢᑎᒃ."

"Those cruise ships carried a total of 3,404 passengers."


"ᓇᑉᐸᖓᑕ ᐅᖓᑎᑦᑎᐊᖓᓂᒃ, ᒪᓂᓘᓐᓃᑦ 59 ᐳᓴᓐᑎᖏᑦ ᐅᓯᔭᐅᔪᑦ ᐃᓄᐃᑦ ᒥᑦᑎᒪᑕᓕᖕᒧᑦ ᓂᐅᓚᐅᕐᓯᒪᔪᑦ ᓄᓇᕗᒥᑦ."

"Just over half, or 59 per cent, of the passengers in the sample who disembarked in Nunavut visited Pond Inlet."


"ᐃᖃᓗᐃᑦ ᐊᐃᑉᐸᕆᔭᐅᓪᓗᓂ ᐳᓛᖅᑕᐅᔪᓂᒃ ᐅᒥᐊᕐᔪᐊᖂᖅᑐᓂᒃ 8.3 ᐳᓴᓐᑎᐅᓪᓗᑎᒃ, ᑭᖑᓂᑦᑎᐊᖓᒍᑦ ᕿᑭᖅᑕᖅᔪᐊᖅ, ᑖᓐᓇᓕ 6.1 ᐳᓴᓐᑎᒥ ᐳᓛᖅᑕᐅᓪᓗᓂ ᐊᒻᒪ ᐊᐅᓱᐃᑦᑐᖅ 5.9 ᐳᓴᓐᑎᓄᑦ."

"Iqaluit was the second-most visited community for cruise ships with 8.3 per cent, followed by Qikiqtarjuaq with 6.1 per cent and Grise Fiord with 5.9 per cent."


"ᐅᒥᐊᕐᔪᐊᒃᑯᑦ ᐳᓛᖅᑐᑦ ᒥᑦᑎᒪᑕᓕᒃᒧᑦ ᐊᑐᑐᐃᓐᓇᓚᐅᙱᓚᑦ ᑲᑎᑦᑐᓂᒃ $245,565-ᓂᒃ, ᑭᓯᐊᓂᓕ ᑖᒃᑯᐊ ᐳᓛᖅᑐᑦ ᐳᓛᕐᓯᒪᓛᖑᓚᐅᕐᑐᑦ ᐃᑲᕐᕋᓂᒃ 100-ᓂᒃ ᐅᑯᓇᙵᑦ 189.5 ᐃᑲᕐᕋᐃᑦ ᐅᒥᐊᕐᔪᐊᒃᑰᖅᑐᓄᑦ ᐳᓛᕐᓂᕆᓯᒪᔭᖏᓐᓂᒃ ᓄᓇᕗᒥᑦ, ᐅᓂᒃᑳᑎᒍᓪᓕ."

"Not only did cruise ship visitors to Pond Inlet spend a total of $246,565, but those visitors also accounted for 100 of the 189.5 hours spent by cruise ship visitors in Nunavut, according to the report."


"ᐃᖃᓗᒃᑑᑦᑎᐊᖅ, ᐅᖅᓱᖅᑑᖅ, ᑭᒻᒥᕈᑦ ᐊᒻᒪ ᖁᒡᓗᖅᑑᖅ ᐳᓛᖅᑕᐅᓚᐅᙱᑦᑐᑦ ᐅᒥᐊᕐᔪᐊᒃᑰᖅᑐᓂᒃ 2018-ᒥᑦ."

"Cambridge Bay, Gjoa Haven, Kimmirut and Kugluktuk did not receive any cruise ship visits in 2018."


"ᐅᓂᒃᑳᑎᒍᓪᓕ, ᑕᒪᕐᒥᒃ ᐃᖃᓗᒃᑑᑦᑎᐊᖅ ᐊᒻᒪ ᐅᖅᓱᖅᑑᖅ ᓂᕆᐅᓚᐅᕐᑐᑦ 7-ᓄᑦ ᐳᓛᖅᑕᐅᓂᐊᕐᓗᑎᒃ, ᑭᓯᐊᓂᓕ ᑕᒪᕐᒥᒃ ᓄᖅᑲᖅᑎᑕᐅᓚᐅᕐᑐᑦ ᓯᓚᒧᑦ."

"According to the report, both Cambridge Bay and Gjoa Haven were expecting seven visits, which were all cancelled due to weather."


"ᐅᓂᒃᑳᓂᒃ ᑎᑎᕋᕐᓯᒪᓚᐅᕐᑐᖅ ᐃᖃᓗᒃᑑᑦᑎᐊᖅ ᐊᒻᒪ ᐅᖅᓱᖅᑑᖅ ᐊᒃᑐᐃᓂᖃᓚᐅᕐᑐᖅ ᓄᖅᑲᖅᑎᑕᐅᔪᓄᑦ ᐅᒥᐊᕐᔪᐊᒃᑯᑦ ᐳᓛᕋᔭᖅᑐᓂᒃ ᐃᒪᓐᓇ ᑲᑎᖢᑎᒃ ᐊᓯᐅᔨᓪᓗᑎᒃ ᒫᓂ $25,000-ᓂᒃ."

"The report notes that Cambridge Bay and Gjoa Haven were negatively impacted by these cancelled visits, which represents a collective loss of about $25,300."


"ᑐᓴᖅᑕᐅᓯᒪᔪᑦ ᐅᓂᒃᑳᓂᑦ ᐅᖃᐅᓯᐅᓂᑯᑦ ᐅᑯᓇᙶᕐᓯᒪᔪᑦ ᐳᓛᖅᑐᓂᒃ ᐊᓂᕙᓪᓕᐊᔪᓂᒃ ᖃᐅᔨᓴᖅᐸᓪᓕᐊᓂᕐᒧᑦ 2018-ᒥᑦ, ᖃᐅᔨᓴᕈᑎᖃᓚᐅᕐᑐᑦ ᐅᒥᐊᕐᔪᐊᓂᒃ ᐊᐅᓚᑦᑎᔨᓂᒃ ᐊᒻᒪ ᐊᓯᖏᓐᓂᒃ ᐳᓛᖅᑐᓂᒃ ᓄᓇᕗᒧᑦ ᐊᕐᕌᓂᐅᓚᐅᕐᑐᖅ."

"Most of the information included in the report comes from the department’s visitor exit survey from 2018, which surveyed cruise ship operators and other visitors to the territory last year."


"2018-ᒥᑦ, ᓄᓇᕗᑦ ᒐᕙᒪᒃᑯᑦ ᓄᓇᓕᖕᓄᑦ ᐃᓱᒫᓘᑎᓂ ᑭᐅᔭᕆᐊᖃᓚᐅᕐᑐᑦ ᐅᑯᓇᙵᑦ ᒥᑦᑎᒪᑕᓕᒃᒥᑦ ᐊᒻᒪ ᑲᖏᖅᑐᒑᕕᒃᒥᑦ ᑕᒪᒃᑯᐊ ᐅᒥᐊᕐᔪᐊᑦ ᐊᖑᓇᓱᒡᕕᒃᑰᑲᑕᖕᓂᖏᓐᓄᑦ."

"In 2018, the GN responded to community concerns from Pond Inlet and Clyde River about cruise ships going into traditional harvesting areas."


"ᐅᓂᒃᑳᑎᒍᓪᓕ, ᓄᓇᕗᑦ ᒐᕙᒪᒃᑯᑦ ᐅᖃᖃᑎᖃᓚᐅᕐᑐᑦ ᑲᑐᔾᔨᖃᑎᒌᓂ ᐅᑭᐅᕐᑕᖅᑐᕐᒥᑦ ᖃᐅᔨᓴᖅᐸᓪᓕᐊᓂᕐᒧᑦ ᐅᒥᐊᕐᔪᐊᒃᑯᑦ ᐊᐅᓚᑦᑎᔨᓄᑦ ᐊᒻᒪᓗ ᑕᒪᕐᒥᒃ ᐅᒥᐊᕐᔪᐊᓂᒃ ᐃᓄᖕᓂ ᐅᓯᔪᓂᒃ ᐊᐅᓚᑦᑎᔨᐅᔪᑦ ᑕᒪᐅᓈᖅᑕᐃᓕᒪᓪᓗᑎᒃ."

"According to the report, the GN communicated with the Association of Arctic Expedition Cruise Operators and all cruise ship operators complied by avoiding these areas."


"ᐅᖃᕐᓯᒪᓚᐅᕐᒥᔪᖅ ᑕᒪᓐᓇ ᐳᓚᕋᖅᑐᓕᕆᓂᖅ ᐃᒻᒥᒃᑰᖓᓂᒃᑯᑦ ᐱᕙᓪᓕᐊᓂᐅᓂᖓᓂᒃ, ᒐᕙᒪᒃᑯᓐᓂᒃ ᐃᑲᔪᖅᑕᐅᔭᕆᐊᖃᕐᓂᖏᓐᓂᒃ ᐱᕙᓪᓕᐊᓂᕐᒧᑦ."

"It also notes that although tourism is driven by private sector development, it requires government support to flourish."


"ᓄᓇᕗᒥᓪᓕ, ᑕᒪᓐᓇ ᑐᑭᖃᖅᑐᖅ ᐊᔪᕈᓐᓃᕐᓴᖅᑎᑦᑎᓂᕐᒥᒃ ᐊᒻᒪ ᐃᖅᑲᓇᐃᔭᖅᑎᑦᑎᓂᕐᒥᑦ ᓄᓇᕗᒻᒥᐅᓂᒃ ᐳᓚᕋᖅᑐᓕᕆᓂᕐᒥᒃ ᐱᓕᕆᐊᖃᕐᓂᕐᒥᒃ."

"In Nunavut’s case, this means training and hiring Nunavummiut to work in tourism."


“ᐱᑕᖃᐃᓐᓇᐅᔭᕐᑐᕐᓕ ᐱᓕᕆᐊᖃᕋᓱᖕᓂᕐᒧᑦ ᐱᓕᕆᔪᒪᔪᓂᒃ ᐱᑕᖃᙱᓐᓂᖓ ᐊᒻᒪᓗ ᐊᔪᕈᓐᓃᕐᓴᕐᓯᒪᔪᓂᒃ ᐊᔾᔨᒌᙱᑦᑐᓂᒃ ᐳᓚᕋᖅᑐᓕᕆᓂᕐᒧᑦ ᐱᓕᕆᓂᐊᓂᒃ.

“Prominent among these challenges is the absence of a suitable labour pool that is interested and trained in different elements of the tourism sector.


"ᐱᑕᖃᙱᑎᓪᓗᒍ ᐊᔪᕈᓐᓃᕐᓴᕐᓯᒪᔪᓂᒃ ᐱᓕᕆᔨᔪᓐᓇᖅᑐᓂᒃ, ᐳᓚᕋᖅᑐᓕᕆᓂᖅ ᖃᐅᔨᔭᐅᕌᓂᒃᓯᒪᙱᓚᖅᑯ ᐱᔪᓐᓇᕈᑎᒋᔪᓐᓇᖅᑕᖏᓐᓂᒃ."

"Without a pool of trained, certified employees, opportunities in the tourism industry remain unrealized potential."


"ᐊᔪᕈᓐᓃᕐᓴᕐᓂᖅ ᖃᐅᔨᒪᔭᐅᓯᒪᖕᒪᑦ ᐳᓚᕋᖅᑐᓕᕆᓂᕐᒥ ᐱᓕᕆᐊᖃᕐᓂᐊᕐᓗᓂ ᓄᓇᕗᒥᑦ,” ᐅᓂᒃᑳᑦ ᐅᖃᕐᓯᒪᔪᑦ."

"Training has long been a recognized need for the tourism sector in Nunavut,” the report states."


"ᓇᓗᓇᐃᕐᓯᔩᑦ, ᓄᓇᕗᑦ ᖓᕙᒪᒃᑯᑦ ᐃᓄᖕᓂᑦ ᐅᒥᐊᕐᔪᐊᒃᑰᖅᑐᓄᑦ ᐊᔪᕈᓐᓃᕐᓴᕈᑎᒃᓴᖏᑦ, ᐊᔪᕈᓐᓃᕐᓴᖅᑎᑦᑎᒍᑎᐅᕙᒃᑐᖅ 12-ᓂ ᐃᓄᖕᓂᒃ ᐊᕐᕌᒍᒥ ᐃᖅᑲᓇᐃᔭᕋᔭᖅᑐᓂᒃ ᐃᓄᖕᓂ ᐅᓯᔪᓂᒃ ᐅᒥᐊᕐᔪᐊᓂᒃ ᖃᐅᔨᓴᖅᐸᓪᓕᐊᓂᕐᒧᑦ ᐃᓚᒋᔭᐅᓂᐊᕐᓗᑎᒃ, ᐅᓂᒃᑳᑦ ᐅᖃᕐᑐᑦ."

"Nalunaiqsijiit, the Government of Nunavut’s Inuit Cruise Training Initiative, trains 12 Inuit per year to work on board cruise ships as expedition team members, the report states."


"ᐅᓂᒃᑳᑎᒍᓪᓕ, ᑕᒪᕐᒥᒃ ᓄᓇᕗᑦ ᒐᕙᒪᒃᑯᑦ ᐳᓚᕋᖅᑐᓕᕆᓂᕐᒧᑦ ᖃᐅᔨᓴᖅᑎᐅᔪᑦ ᐃᓄᐃᓐᓇᐅᔪᑦ."

"According to the report, all of the GN’s current tourism surveyors are Inuit."


"“ᐃᒪᓐᓇᐅᖃᑦᑕᕐᓯᒪᖕᒪᑦ, ᐳᓚᕋᖅᑐᓕᕆᓂᕐᒨᖓᔪᑦ ᑲᑎᕐᓱᖅᑕᐅᕙᓪᓕᐊᔪᑦ ᐱᑕᖃᓗᐊᖅᐸᙱᒻᒪᑕ, ᑕᐃᒪᓐᓇᓗ ᓇᓗᓇᕈᔪᒍᑎᒋᓕᖅᐸᒃᖢᓂᐅᒃ ᑮᓇᐅᔭᓕᐅᕈᑎᒃᓴᖅ ᐊᖏᓂᖓᓂᒃ ᐊᒻᒪ ᐃᑲᔪᕈᓐᓇᕐᓂᖓ ᓄᓇᕗᑦ ᑮᓇᐅᔭᓕᐅᕈᑎᖓᒍᑦ,” ᐅᓂᒃᑳᑦ ᐅᖃᖅᓯᒪᔪᑦ."

"“Historically, tourism data collection in the territory has been weak, leading to uncertainty regarding the true size of the industry and its contributions to Nunavut’s economy,” the report states."


"ᐱᓕᕆᕝᕕᐅᔪᖅ ᐃᑲᔫᑎᑎᒍᑦ ᐃᑲᔪᕐᓯᒪᔪᑦ 115-ᓂᒃ ᐱᓕᕆᐊᖑᔪᓂᒃ ᐳᓚᕋᖅᑐᓕᕆᓂᕐᒧᑦ ᐊᒃᑐᐊᔪᓂᒃ 2018-ᒥᑦ, ᑲᑎᖢᑎᒃ ᐊᑭᖃᖅᑐᓂᒃ $1,272,822-ᒥᑦ."

"The department also funded a total of 115 projects related to tourism in 2018, totalling $1,272,822."


ᐅᑯᐊ ᐱᓕᕆᐊᒃᓴᑦ ᐃᓚᖃᖅᑐᑦ ᐅᑯᓂᖓ:

A few of the highlighted projects include:


"• ᓄᓇᑦᑕ ᓱᓇᒃᑯᑖᖏᑦ ᑕᑯᔭᒐᖃᕐᕕᒃ, ᓂᐱᓄᑦ ᓄᓇᕗᒥᑦ ᓴᖅᑭᔮᑎᑦᑎᓂᕐᒧᑦ: $50,100"

"• Nunatta Sunakkutaangit Museum, Voices from Nunavut exhibition: $50,100"


"• ᐸᐃ ᒐᓚᖃᐅᑎᑦ ᐳᓚᕋᕐᓂᖏᓐᓄᑦ: $48,383"


"• ᐃᒡᓗᓕᒃ ᕼᐋᒻᒪᓚᖓᓄᑦ, ᐱᒋᐊᖅᑎᑦᑎᓂᕐᒥᒃ ᐃᒡᓗᓕᒃᒥᑦ ᓴᓇᐅᒐᓂᒃ: $81,785"

"• Hamlet of Igloolik, Creation of Igloolik Arts: $81,785"


"• ᐋᑦᓲ (Artcirq), ᐅᓂᒃᑳᖅᑐᐊᑦ ᓴᖅᑭᑕᐅᓂᖏᓐᓄᑦ: $99,872"

"• Artcirq, Unikkaaqtuat production: $99,872"


"• ᓄᓇᕗᒥᑦ ᐱᕙᓪᓕᐊᔪᓕᕆᔨᒃᑯ ᑯᐊᐳᕇᓴᓐ ᐊᒻᒪ ᐅᐃᓂᐱᒡᒥᑦ ᓴᓇᙳᐊᒐᖃᕐᕕᖕᒥᑦ ᓂᐅᕕᕐᕕᒃᒧᑦ ᓄᑖᒧᑦ: $225,000 ᐊᕐᕌᒍᓄᑦ ᐱᖓᓱᓄᑦ"

"• Nunavut Development Corporation and the Winnipeg Art Gallery’s new store: $225,000 over three years"


"ᓄᓘᔮᑦ: ᑮᓇᐅᔭᓕᐅᕈᓐᓇᕐᓂᖓ ᐱᔾᔪᑎᐅᒍᓂ, ᐊᑏ ᓴᖅᑭᑕᐅᒻᒪᕆᓚᐅᕐᓕ"

"Mary River: if financial viability is a factor, then prove it"


ᐱᖁᔭᓕᐅᕐᑎᐅᔪᑦ ᐱᔪᒪᒻᒪᕆᓪᓗᐊᖅᑐᑦ ᐹᕕᓐᓛᓐᑯᓐᓂᑦ ᑮᓇᐅᔭᓕᐅᕐᓂᖏᓐᓂᒃ ᓴᖅᑭᑦᑎᒍᑎᓂᒃ

Regulators should demand that Baffinland produce financial evidence


ᐃᓚᐅᔪᑦ ᐃᒃᓯᕚᕐᑐᑦ ᐃᖃᓗᖕᓂᑦ ᑲᑕᑦ ᕼᐋᓪᒥᑦ ᑎᓴᒪᒋᓕᖅᑕᖓᓂ ᐅᓪᓗᕐᒥ ᐅᑯᐊ ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᖏᑦ ᑭᒃᑯᓕᒫᓂᒃ ᑲᑎᒪᑎᑦᑎᑎᓪᓗᒋᑦ ᐹᕕᓐᓛᓐ ᓴᕕᕋᔭᒃᓴᒥᑦ ᐅᔭᕋᒃᓯᐅᕐᕕᐅᑉ ᓄᓇᓯᐅᑎᑯᑖᒧᑦ ᐊᖅᑯᑎᒥ ᐊᖏᒡᓕᒋᐊᖅᑎᑦᑎᔪᒪᓂᕐᒧᑦ ᑐᒃᓯᕋᐅᑎᖏᓐᓂᒃ ᓄᓘᔮᓂᑦ.

Participants sit inside Iqaluit’s Cadet Hall on the fourth day of the Nunavut Impact Review Board’s public hearing on Baffinland Iron MInes Corp.’s railway-based expansion proposal for Mary River.


"ᓄᓇᕗᑦ ᐱᓕᕆᔾᔪᓯᖏᑦ ᐱᖁᔭᓂᒃ ᒪᓕᒍᓐᓇᖅᑎᑦᑎᓂᖅ ᓴᓇᕝᕕᐅᔪᓄᑦ ᐱᕙᓪᓕᐊᓂᕐᒧᑦ, ᐱᒋᐊᕐᓂᑯ 1993-ᒥᑦ ᓄᓇᕗᒥᑦ ᓄᓇᑖᕐᓂᕐᒧᑦ ᐊᖏᕈᑎᓂᒃ, ᐱᓕᕆᓂᖃᕈᑎᐅᓯᒪᙱᓚᖅ ᑭᓯᐊᓂ ᒪᑯᓂᖓ ᓇᐅᒃᑰᕈᓘᔭᓕᔭᑦᑐᓄᑦ, ᐊᔾᔨᒋᔪᓐᓃᕈᑎᐅᕙᒃᑐᓂᒃ ᐊᕙᑎᓕᕆᓂᕐᒧᑦ ᐊᒻᒪ ᐃᓅᖃᑎᒌᖕᓂᒃᑯᑦ ᑮᓇᐅᔭᓕᐅᕋᓱᖕᓂᕐᒥ ᖃᐅᔨᓴᕐᓂᐅᔪᓂᒃ ᓄᓘᔮᖕᓂ ᓴᕕᕋᔭᒃᓴᒥᑦ ᐅᔭᕋᒃᓯᐅᕐᕕᖕᒥᓪᓕ ᐊᕐᕌᒍᑦ ᖁᓕᑦ ᐃᓗᐊᓂ."

"Nunavut’s system for regulating industrial development, born within the 1993 Nunavut land claims agreement, has likely never faced a greater test than the twisting, turning series of environmental and socio-economic assessments for the Mary River iron mine over the past 10 years."


"ᐅᓇ ᓴᖅᑭᔮᖅᑎᑕᐅᓚᐅᕐᑐᖅ ᐃᖃᓗᖕᓂ ᑕᕿᖅ ᐱᒋᐊᓕᓵᕐᓯᒪᑎᓪᓗᒍ, ᐅᑯᐊ ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᖏᑦ ᑭᖑᓪᓕᖅᐹᒥᑦ ᑭᒃᑯᓕᒫᓂᒃ ᑲᑎᒪᑎᑦᑎᑎᓪᓗᒋ ᐆᒧᖓ $900-ᒥᓕᐊᓐ ᑖᓚᑐᖅᑐᖅ ᓄᓇᓯᐅᑎᑯᑖᒧᑦ ᐊᖅᑯᑎᒥᑦ ᐊᖏᒡᓕᒋᐊᖅᑎᑦᑎᔪᒪᓂᕐᒧᑦ ᑐᒃᓯᕋᐅᑎᓂᒃ ᐅᑯᓇᙵᑦ ᐹᕕᓐᓛᓐ ᓴᕕᕋᔭᒃᓴᒥ ᐅᔭᕋᒃᓯᐅᕐᕕᒃ ᑯᐊᐳᕇᓴᑯᓐᓂᒃ ᓄᖃᑳᓪᓚᒃᑎᓪᓗᒋᑦ ᐅᐃᒪᓂᒃᑯᑦ ᐊᒻᒪ ᑐᑭᓯᐊᓂᙱᓐᓂᒃᑯᑦ."

"This was on full public display in Iqaluit earlier this month, when the Nunavut Impact Review Board’s final public hearing on the $900-million railway expansion proposal from Baffinland Iron Mines Corp. imploded amidst a mood of confusion and incoherence."


ᑭᖑᓪᓕᖅᐹᒃ ᐅᓪᓘᒃ ᑲᑎᒪᓂᐅᓂᐊᖅᑑᒃ ᐅᓪᓗᓂ 7-ᓂᒃ ᐋᖅᑭᒃᑕᐅᓯᒪᔪᖅ ᒥᑦᑎᒪᑕᓕᒃᒧᑦ ᓄᖃᖅᑎᑕᐅᓚᐅᕐᐳᖅ.

"The final two days of that seven-day hearing, scheduled for Pond Inlet, were cancelled."


"ᑕᒪᐅᓇᑦᑕᐃᓐᓇᖅ, ᐹᕕᓐᓛᓐᑯᑦ ᐱᓕᐊᓐᑲᓪᓛᓗᖕᓂ ᐊᑭᓕᒃ, ᐊᔾᔨᒌᙱᑦᑑᑎᓄᑦ ᓴᕕᕋᔭᒃᓴᓄᑦ ᐅᔭᕋᒃᓯᐅᕐᕕᒃ ᓇᓗᓈᕿᓐᓇᖅᑐᒦᓕᕐᐳᖅ."

"At the same time, the fate of Baffinland’s multibillion dollar, multigenerational iron mine is now shrouded in uncertainty."


"ᐅᓇ ᑎᑎᕋᖅᑕᐅᑎᓪᓗᒍ, ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᖏᑦ ᓱᓕ ᐃᓱᒪᓕᐅᕆᐊᖃᓚᐅᕐᑐᑦ ᐱᖁᔨᕗᖔᕈᑎᒋᔭᐅᔪᒥᑦ ᓄᓇᕗᑦ ᑐᙵᕕᒃᑯᓐᓂᑦ ᐃᒪᓐᓇ, ᐊᖏᖅᑕᐅᒍᓂ, ᑭᖑᕙᕆᐊᖅᑎᑦᑎᒍᑎᐅᓗᓂ ᑕᕿᓂᒃ 8-ᓂᒃ 12-ᓄᑦ."

"When this editorial was written, the review board had yet to decide on a motion from Nunavut Tunngavik Inc. that, if accepted, would delay proceedings for eight to 12 months."


"ᐊᒻᒪᓗ ᐹᕕᓐᓛᓐᑯᑦ ᓄᓇᒥ ᐊᑐᖅᑐᐊᕐᕕᖏᑦ, ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᖏᑦ, ᐅᖃᓚᐅᕐᖢᑎᒃ ᓯᕗᓂᑦᑎᐊᖓᓂᒃ ᐃᑲᔪᖅᑐᐃᒍᓐᓇᙱᓐᓂᕋᖅᖢᑎᒃ ᐊᖏᕐᓗᑎᒡᓘᓐᓃᑦ ᓄᓇᓯᐅᑎᑯᑖᒧᑦ ᐊᖅᑯᑎᒥ ᐊᖏᒡᓕᒋᐊᖅᑎᑦᑎᓂᕐᒥᑦ."

"And Baffinland’s landlord, the Qikiqtani Inuit Association, declared earlier they cannot support or endorse the railway-based expansion."


"ᑭᓯᐊᓂᓕ ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᒃᑯᑦ ᐱᓕᕆᐊᖃᖅᑐᓕᕆᔨᖏᑦ, ᕿᑭᖅᑖᓗᒃ ᑯᐊᐳᕇᓴᒃᑯᑦ ᐅᖃᕐᓯᒪᔪᑦ ᐃᑲᔪᖅᑐᐃᑦᑎᐊᕐᓂᖏᓐᓂᒃ ᑖᔅᓱᒥᖓ."

"But QIA’s business arm, the Qikiqtaaluk Corp., has declared its enthusiastic support for the idea."


ᐅᑯᐊᑦᑕᐅᖅ ᐃᓚᒌᓴᒃᑯᑦ.


ᐅᓇ ᐱᑐᐃᓐᓇᐅᙱᑦᑐᕈᓘᖕᒪᑦ ᐱᓕᕆᓂᐅᔪᖅ.


"ᐅᑯᓄᖓᓕ ᐹᕕᓐᓛᓐᑯᓐᓄᑦ, ᐊᖓᔪᖅᑳᒧᑦ ᑐᒡᓕᕆᔭᐅᒧᖅ ᐊᑐᒃᑲᓐᓂᕈᓐᓇᖅᑐᓕᕆᓂᕐᒧᑦ, ᒦᒐᓐ ᓗᐊᑦ-ᕼᐅᐊᐃᐅᓪ, ᑕᒪᑐᒧᖓ ᐅᖃᓕᓚᐅᕐᑐᖅ ᑖᒃᑯᐊ ᑲᒻᐸᓂᐅᔪᑦ ᐃᓱᒫᓘᑎᖃᑐᐃᓐᓇᓕᕐᓂᖏᓐᓂᒃ ᐱᓕᕆᐊᖑᔪᖅ ᑲᔪᓯᔪᓐᓇᕐᓂᐊᕋᓗᐊᕆᐊᒃᓴᖓᓂᒃ, ᐅᖃᖅᖢᓂ, “ᖃᓄᐃᓕᐅᕋᓱᒻᒪᕆᖕᓂᐊᖅᑐᒍᑦ ᒪᑭᑕᒐᓱᖕᓂᒃᑯᑦ ᐊᒻᒪ ᓴᐳᔾᔨᓯᒪᒐᓱᖕᓂᕐᒥᒃ ᑲᓇᑕᒥᐅᑕᓂᒃ 3,000-ᓂ ᐃᖅᑲᓇᐃᔮᓕᖕᓂᒃ, 476 ᐃᓅᓪᓗᑎᒃ.”"

"As for Baffinland, its vice-president of sustainable development, Megan Lord-Hoyle, reacted by claiming that the company is now concerned about the project’s very survival, saying, “we will do everything possible to survive and protect the employment of 3,000 Canadians, 476 of which are Inuit.”"


"ᐱᓇᓱᐊᕈᓯᐅᓚᐅᕐᑐᒥ, ᐹᕕᓐᓛᓐᑯ ᐅᖃᓚᐅᕐᑐᑦ ᓄᓇᑦᓯᐊᕐᒥ ᐱᕙᓪᓕᐊᔪᓄᑦ ᐃᖅᑲᓇᐃᔭᕈᓐᓃᖅᑎᑦᑎᓂᖏᓐᓂᒃ 490 ᖃᓪᓗᓈᓂ ᑳᓐᑐᕌᑎᒍᑦ ᐱᓕᕆᑎᑉᐸᒃᑕᖏᓐᓂᒃ ᐊᒻᒪ 96-ᓂ ᑳᓐᑐᕌᒃᑎᓂᒃ ᐃᓄᖕᓂᒃ ᓴᓇᔨᓂᒃ."

"Just this week, Baffinland confirmed to Nunatsiaq News that it has laid off 490 non-Inuit contract workers and 96 Inuit contract workers."


ᑕᐃᒪᐃᓐᓂᖓᓄᑦ ᐅᕗᖓ ᑎᑭᐅᑎᕗᒍᑦ ᐊᖏᓂᖅᐹᒧᑦ ᑭᐅᔭᐅᓯᒪᙱᑦᑐᓂᒃ ᐊᐱᖁᑎᓄᑦ ᐱᓕᕆᐊᒨᖓᔪᓂᒃ: ᓄᓘᔮᑦ ᑮᓇᐅᔭᖃᕐᓂᖓ.

That leads directly to what has emerged as one of the biggest unanswered questions surrounding the project: Mary River’s financial health.


"ᐹᕕᓐᓛᓐᑯᑦ ᐅᖃᕐᓯᒪᔪᑦ ᐅᔭᕋᒃᓯᐅᕐᕕᐅᑉ ᑮᓇᐅᔭᓕᐅᕈᓐᓇᕐᓂᖓ ᓇᓗᓇᕐᓂᕋᖅᖢᒍ ᑭᓯᐊᓂ ᐱᖁᔭᓕᕆᔨᐅᔪᑦ ᐱᔪᓐᓇᖅᑎᑦᑎᒍᑎᒃ ᓴᓇᓂᕐᒥᒃ 110 ᑭᓛᒥᑕ ᑕᑭᓂᓕᖕᒥᑦ ᓄᓇᓯᐅᑎᑯᑖᒧᑦ ᐊᖅᑯᑎᒃᓴᒥᑦ ᓄᓘᔮᑦ ᑭᙳᐊᓄᑦ ᐊᒻᒪᓗ ᓴᖅᑭᑎᑦᑎᕙᓪᓕᐊᓂᖓ ᖁᕝᕙᖅᐹᓪᓕᕐᓗᓂ ᒪᐅᖓ 12 ᒥᓕᐊᓐ ᑕᓐᔅᓄᑦ ᐊᕐᕌᒍᒧᑦ, ᑕᐃᒪᐃᑦᑐᓐᓇᕋᔭᖅᖢᑎᒡᓗ 176-ᖏᕐᓱᕐᓗᑎᒃ ᐃᖏᕐᕋᒍᓐᓇᕐᓗᑎᒃ ᒪᐅᓇ ᐅᔾᔨᕈᓱᕆᐊᖃᕐᓇᖅᑐᒃᑯᑦ Eclipse Sound-ᑯᑦ."

"Baffinland claims that the mine’s financial viability cannot be guaranteed unless regulators permit them to build a 110-kilometre railway to Milne Inlet and raise production to 12 million tonnes a year, which would require up to 176 voyages through the environmentally sensitive waters of Eclipse Sound."


"ᓈᒻᒪᙱᓕᐅᕈᑎᐅᔪᕐᓕ ᐅᓇ, ᓴᖅᑭᑦᑎᓚᐅᙱᒻᒪᑕ ᑭᒃᑯᓕᒫᓄᑦ ᐅᓂᒃᑳᑎᒍᑦ ᑕᒪᑐᒥᖓ ᐃᑲᔫᑎᐅᓇᔭᖅᑐᓂᒃ."

"The problem is, they’ve put no evidence on the public record to support that claim."


"ᐊᒻᒪᓗ ᖃᖓᑦᑎᓂᑦ, ᐅᓄᕐᓂᕐᓴᐃᑦ ᐱᓕᕆᔨᕐᔪᐊᒻᒪᕇᑦ ᐊᐱᕆᑲᑕᒍᓐᓃᓚᐅᕐᒥᔪᑦ ᑕᒪᑐᒥᖓ."

"And until recently, most of the big players weren’t even asking for it."


"ᐊᕐᕌᓂᐅᓚᐅᕐᓯᒪᔪᕐᓕ, ᓴᕿᑐᒃᓴᖃᙱᒃᑲᓗᐊᖅᑎᓪᓗᒋᑦ ᑕᒪᓐᓇ ᓄᖃᕈᑎᐅᓚᐅᙱᑦᑐᖅ ᑎᒍᒥᐊᖅᑎᓂᒃ ᐅᖃᖅᑕᖏᓐᓂᒃ ᐅᒃᐱᕈᓱᖕᓂᕐᒧᑦ."

"But one year ago, that lack of evidence didn’t stop stakeholders from accepting that claim as gospel truth."


"ᓲᕐᓗ ᐃᒪᓐᓇ, ᐊᐅᔭᖓᓂ ᐊᒻᒪ ᐅᑭᐊᕐᓵᖓᓂ 2018-ᒥᑦ, ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᖏᑦ ᓇᕿᖃᑎᖃᓚᐅᕐᓯᒪᔪᑦ ᐹᕕᓐᓛᓐᑯᓐᓂᒃ, ᓴᐳᑎᓯᒪᓪᓗᒋᑦ ᐅᑯᓇᙵᑦ ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᖏᓐᓂᒃ."

"For example, through the summer and fall of 2018, the QIA stood shoulder-to-shoulder with Baffinland, defending it against the Nunavut Impact Review Board."


"ᐋᒐᓯ 31-ᒥ ᑕᐃᑲᓂ ᐊᕐᕌᒍᒥ, ᓄᓇᕗᒻᒥ ᐊᕙᑎᓕᕆᔨᒃᑯᑦ ᐃᓱᒪᓕᐅᕆᓚᐅᕐᑐᑦ ᐅᑯᐊ ᒐᕙᒪᑐᖃᒃᑯᑦ ᐊᖏᖁᔭᐅᙱᖢᑎᒃ ᓯᕗᓂᐊᓂᒃ ᐊᒻᒪ ᒥᑭᓐᓂᕐᓴᒥ ᐊᕐᕌᒍᒥ ᓴᖅᑭᑎᑦᑎᕙᓪᓕᐊᒍᒪᓂᖏᓐᓂᒃ—ᐅᕙᙵᑦ 4.2 ᒥᓕᐊᓐ ᑕᓐᔅᓂ ᓴᕕᕋᔭᒃᓴᒥᑦ ᒪᐅᖓ 6 ᒥᓕᐊᓐ ᑕᓐᔅᓄᑦ."

"On Aug. 31 of that year, the NIRB recommended the federal government say no to an earlier and smaller annual production increase request—from 4.2 million tonnes of iron ore to six million tonnes."


"ᑕᐃᒪᓕ ᐹᕕᓐᓛᓐ ᐊᒻᒪ ᐱᓕᕆᖃᑎᖓ, ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᖏᑦ, ᐱᓕᕆᒻᒪᕆᓕᕆᐊᓚᐅᕐᐳᑦ."

"So Baffinland and its partner, QIA, swung into action."


"ᐱᓇᓱᐊᕈᓯᑦ ᐅᓄᓗᐊᙱᑦᑐᓂᒃ, ᑎᑎᕋᑲᑕᓕᓚᐅᕐᑐᑦ ᐃᓱᒪᓕᐅᕆᔨᒻᒪᕆᖕᓄᑦ ᑕᒪᐅᙶᖅᑐᑐᓄᑦ, ᑖᒥᓂᒃ ᓚᐸᓛᖕᒃ, ᑕᐃᔅᓱᒪᓂ ᒐᕙᒪᑐᖃᒃᑯᓐᓂᑦ ᐅᑭᐅᕐᑕᖅᑐᕐᒥᐅᓄᑦ ᒥᓂᔅᑕᐅᓂᑯ, ᑲᑎᒪᔩᑦ ᐃᓱᒪᓕᐊᕆᔭᖏᓐᓂᒃ ᐃᒡᓗᐊᓄᖔᖅ ᐋᖅᑭᒋᐊᖅᑕᐅᖁᓪᓗᓂᔾᔪᒃ.."

"Within weeks, they fired off letters asking that the real decision-maker in such matters, Dominic LeBlanc, then the federal northern affairs minister, reverse the review board’s recommendation."


"ᐃᓄᐃᑦ ᑲᑐᔾᔨᖃᑎᒌᖏᑦ ᐅᖃᓚᐅᕐᑐᖅ ᖁᐊᕐᓵᕐᓂᕋᖅᖢᑎᒃ ᓄᓘᔮᓂᑦ ᐅᔭᕋᒃᓯᐅᕐᕕᐅᑉ ᐱᔪᓐᓇᕐᓂᖓᓂᒃ, ᑐᓂᓯᒋᐊᖃᕐᓂᐊᕐᓂᖏᓐᓄᑦ ᐅᓄᒻᒪᕆᒃᑐᓂᒃ ᑮᓇᐅᔭᓂᒃ ᐊᒻᒪ ᐃᑲᔫᑎᒃᓴᓂᒃ, ᐊᑭᖃᓪᓗᐊᖅᑐᓂᒃ ᐅᖓᑖᓂᒃ $20 ᒥᓕᐊᓐ ᐅᕙᓃᑦᑐᓄᑦ ᓄᑖᒥ ᐃᓄᐃᑦ ᐊᒃᑐᖅᑕᐅᓂᐊᕐᓂᖏᓐᓄᑦ ᐃᑲᔫᓯᐊᖅᑖᕈᓐᓇᐅᑎᖏᓐᓄᓪᓗᑦ ᐊᖏᕈᑎᓂᒃ."

"The Inuit organization said they feared for the Mary River mine’s viability, which threatens a long list of cash handouts and other benefits, worth more than $20 million contained in a new Inuit impact and benefit agreement."


ᐋᑐᕚᒥ ᐊᖏᓚᐅᕐᑐᑦ.


"ᐃᓱᒪᒋᔭᐅᓗᐊᖅᖢᓂ ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᑦ ᐃᓱᒫᓘᑎᖏᑦ ᑮᓇᐅᔭᖃᕈᓐᓇᕐᓂᐊᕋᓗᐊᕆᐊᒃᓴᖓᓂᒃ ᐅᔭᕋᒃᓯᐅᕐᕕᒃ, ᒐᕙᒪᑐᖃᒃᑯᑦ ᐊᖏᓕᓚᐅᕐᓯᒪᔪᑦ ᐹᕕᓐᓛᓐᑯᑦ ᑐᒃᓯᕋᐅᑎᖓᓂᒃ ᐊᕐᕌᓂ."

"Heavily influenced by QIA’s fears for the financial viability of the mine, the federal government approved Baffinland’s request last year."


"“ᐃᓱᒫᓘᑎᖃᕐᒥᒐᑦᑕ ᐊᑯᓂᕈᓗᒃ ᐊᑐᕈᓐᓇᕋᔭᕆᐊᒃᓴᖓᓂᒃ ᓄᓘᔮᖕᓂᑦ ᐅᔭᕋᒃᓯᐅᕐᕕᒃ ᐊᒻᒪᓗ ᖃᐅᔨᒪᓂᖃᕐᓗᑕ ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᑦ ᐃᓱᒫᓘᑎᖏᓐᓂᒃ ᑮᓇᐅᔭᓕᐅᕋᓱᖕᓂᖅ ᐱᓕᕆᐊᒧᑦ ᒪᓕᒐᔭᕐᓂᖓᓂᒃ ᓴᕿᑎᑦᑎᕚᓪᓕᕐᓂᕐᒧᑦ ᑐᒃᓯᕋᐅᑎᓂᒃ,” ᓚᐸᓛᖕᒃ ᑎᑎᕋᕐᓯᒪᔪᖅ ᓯᑎᐱᕆ 30, 2018-ᒥᑦ ᑎᑎᖃᑎᒍᑦ ᐊᑎᓕᐅᖅᑕᐅᓯᒪᖃᑕᐅᔪᒥᑦ ᒐᕙᒪᑐᖃᒃᑯᑦ-ᓄᓇᖃᖅᑳᖅᑐᓄᓪᓗ ᒥᓂᔅᑕᒧᑦ ᑭᐅᕈᓕᓐ ᐸᓇᑦᒧᑦ."

"“We are also concerned about the long-term viability of the Mary River mine and cognizant of QIA’s concern that the economic viability of the project depends on the production increase proposal,” Leblanc wrote on Sept, 30, 2018, in a letter co-signed by Crown-Indigenous Relations Minister Carolyn Bennett."


"ᐃᒪᓐᓇᖔᖃᐃ, ᐱᒻᒪᕆᐅᓛᖅ ᐱᖁᔭᓕᐅᕐᑎ ᑭᒃᑯᓕᒫᓂ—ᒐᕙᒪᑐᖃᒃᑯᑦ—ᐊᖏᕐᓯᒪᔪᑦ ᑮᓇᐅᔭᓕᐅᕈᓐᓇᑦᑎᐊᕐᓂᖅ ᐱᒻᒪᕆᐅᓂᖓᓄᒃ ᐊᑐᒻᒪᕆᖕᓂᖓᓂᒡᓗ ᑕᒪᑐᒧᖓ."

"In other words, the most important regulator of them all—the federal government—accepts financial viability as a relevant and important factor."


ᐊᒻᒪᓗ ᑕᐃᒪᐃᑎᑦᑎᓚᐅᕐᓯᒪᓪᓗᑎᒃ ᑮᓇᐅᔭᓕᕆᔾᔪᑎᑎᒍᑦ ᓴᕿᔮᖅᑐᖃᙱᒃᑲᓗᐊᖅᑎᓪᓗᒍ ᑕᕝᕗᖓ.

And they did so without having received a shred of financial evidence on that issue.


ᐅᓇ ᓈᒻᒪᙱᓕᐅᕈᑎᒻᒪᕆᐊᓗᒃ.


"ᓲᖃᐃᒻᒪ ᓱᓕᒍᓂ ᑖᓐᓇ ᐱᓕᕆᐊᖑᔪᖅ ᑮᓇᐅᔭᓕᐅᕈᓇᙱᓐᓂᖓᓂᒃ, ᐱᖁᔭᓕᐅᖅᑐᐅᔪᖅ ᐱᖃᖅᑎᐅᑉ ᐅᖃᖅᑕᖓᑦᓄ ᑕᑯᔪᒪᓇᔭᕆᐊᖃᓪᓗᐊᖅᑐᖅ ᐅᖃᖅᑕᖏᑦ ᓱᓕᔭᕆᐊᒃᓴᖏᓐᓂᒃ."

"Because if it’s true that a project can’t make money, the regulator should be required to call the proponent’s bluff and ask them to prove that claim."


"ᓇᐅᒃᑯᓕᒫᑎᒍᓪᓕ ᓄᓘᔮᖕᓂ ᐱᓕᕆᐊᒧᑦ, ᐹᕕᓐᓛᓐᑯᑦ ᐃᖅᑲᓇᐃᔭᖅᑎᖏᑦ—ᑕᐃᒪᐃᑦᑕᕆᐊᖃᕐᓂᖏᓐᓄᑦ—ᓴᖅᑭᑎᑦᑎᔭᕆᐊᖃᓪᓗᐊᖅᑐᑦ ᖃᔅᓯᒐᓴᒻᒪᕆᖕᓂᒃ ᐃᑲᔫᑎᐅᔪᓐᓇᖅᑐᓂᒃ ᐆᒧᖓ ᑖᒃᑯᐊ ᐊᕙᑎᒋᔭᒧᑦ ᐊᒃᑐᐃᒍᑎᓂᒃ ᐅᖃᐅᓯᕐᓄᑦ."

"In just about all other aspects of the Mary River project, Baffinland staff—as they should be—are required to supply mountains of evidence in support of the claims they make in their environmental impact statement."


"ᑭᓯᐊᓂᓕ ᐱᓕᕆᐊᒧᑦ ᑮᓇᐅᔭᓕᕆᓂᒃᑯᑦ ᐊᓂᒍᐃᒍᓐᓇᕐᓂᖏᑦᑎᒍᑦ, ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᖏᑦ ᓴᕿᑎᑦᑎᔪᒪᓗᐊᖂᙱᒻᒪᑕ ᑭᒃᑯᓕᒫᓄᑦ ᓇᓗᓇᐃᒃᑯᑎᓂᒃ."

"But on the project’s financial viability, the NIRB has been reluctant to put any evidence on the public record."


"ᓲᕐᓗ, ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᑦ ᐱᖁᔨᓯᒪᖕᒪᑕ ᑕᑭᐸᓗᒃᑐᕈᓗᖕᒥ ᑮᓇᐅᔭᓕᕆᓂᕐᒧᑦ ᑎᑎᖃᓂᒃ ᐱᔭᐅᓂᑯᓂᒃ ᑕᕆᐅᕐᔪᐊᓕᕆᔨᒃᑯᑦ ᐅᑭᐅᕐᑕᖅᑐᕐᒥᑦ “ᐊᑐᙱᒻᒪᑦ” ᐊᒻᒪᓗ ᓴᕿᑎᑕᐅᓪᓗᐊᙱᖢᓂ ᑲᑎᒪᔨᓄᑦ ᑭᒃᑯᓕᒫᓄᑦ ᐊᑎᓕᐅᕐᕕᖓᓂᒃ."

"For example, the review board ruled a lengthy financial document acquired by Oceans North is “irrelevant” and should not be put on the review board’s public registry."


(ᑎᑎᖃᑦ ᖃᕋᓴᐅᔭᒃᑯᑦ ᓴᖅᑭᔮᒐᑦᑎᓐᓂ ᓱᓕ ᓴᖅᑭᔮᖅᑐᖅ).


ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᖏᑦ ᑖᔅᓱᒥᖓ ᐊᑐᖁᔨᓚᐅᕐᓯᒪᔪᑦ ᑖᒃᑯᓂᖓ ᑎᑎᖃᓂᒃ ᓴᖅᑭᑎᑦᑎᓚᐅᖅᑎᓪᓗᒋᑦ—ᐊᒻᒪᓗ ᐲᖅᑕᐅᒋᓪᓗᓂ ᐹᕕᓐᓛᓐᑯᑦ ᑕᐃᒪᐃᖁᔨᓂᖏᓐᓄᑦ.

NIRB made that ruling even after it had made the document public—and then pulled it away from public view at Baffinland’s behest.


"ᐅᑯᑎᒎᓇᕐᓕ, ᐹᕕᓐᓛᓐ ᑐᓂᓯᔪᒪᓚᐅᕐᓯᒪᔪᑦ, ᐃᒻᒥᒃᑯᑐᐃᓐᓇᖅ, ᓇᐃᓐᓂᕐᓴᓂᒃ ᑮᓇᐅᔭᓕᕆᔾᔪᑎᓄᑦ ᐅᓂᒃᑳᓂ ᐅᖃᕐᓯᒪᓗᑎᒃ ᖃᓄᐃᒻᒪ ᓄᓘᔮᑦ ᑮᓇᐅᔭᓕᐅᒃᑲᓐᓂᕈᓐᓇᕐᓂᖓᓂᒃ ᐊᖏᓂᕐᓴᒥᑦ ᓴᕿᑎᑦᑎᕙᓪᓕᐊᓂᒃᑯᑦ."

"For its part, Baffinland even offered to submit, in confidence, a much shorter financial summary explaining why Mary River is financially viable only at a greater rate of production."


ᐅᓇ ᐃᒻᒥᒃᑯᑐᐊᑯᓘᒍᒪᓂᖅ ᓈᒻᒪᙱᔾᔪᑎᐅᑐᐃᓐᓇᕆᐊᓕᒃ.

The request for confidentiality may be a problem.


ᐊᒃᓱᓪᓘᓐᓃᑦ ᐹᕕᓐᓛᓐᑯᑦ ᑕᒪᑐᒥᖓ ᐋᖅᑭᒋᐊᕐᓯᒐᓗᐊᖅᖢᑎᒃ.

But at least Baffinland made some effort to clear the air.


"ᑕᒪᑐᒧᖓᓕ ᑭᐅᓪᓗᑎᒃ, ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᖏ ᐊᔾᔨᒋᙱᑕᖓᓂ ᐃᓱᒪᓕᐅᕆᓚᐅᕐᑐᑦ, ᑕᒪᓐᓇᓗ ᑐᑭᖃᙱᖢᓂ."

"In response, NIRB deferred a decision on the matter, which makes no sense."


"ᒐᕙᒪᑐᖃᒃᑯᑦ ᑮᓇᐅᔭᓕᐅᕈᓐᓇᕐᓂᐊᕐᓂᖅ ᐊᑐᕈᑎᒋᓂᐊᕈᓂᐅᒃ, ᑕᐃᒪᓕ ᐅᑯᐊ ᒐᕙᒪᑐᖃᒃᑯᓐᓂᑦ ᐃᑲᔫᓯᐊᖅᑖᖅᐸᒃᑐᑦ ᑲᑎᒪᔨᑦ ᑕᐃᒪᐃᑦᑕᕆᐊᖃᕆᕗᑦ."

"If the federal government can accept financial viability as a factor, then so should the federally funded advisory board."


"ᐄᖑᒐᓗᐊᖅ, ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᖏᑦ ᐊᒻᒪ ᐊᓯᖏᑦ ᐱᖁᔭᓕᕆᔨᐅᔪᑦ ᐊᓯᒃᑲᓐᓂᐊᓂᒃ ᐱᓇᓱᒋᐊᖃᓪᓗᐊᖅᑐᑦ ᑕᐃᒪᓐᓇ ᑕᑯᑎᑦᑎᒍᑎᓂᒃ."

"Indeed, NIRB and other regulators should do more than just accept such evidence."


ᐱᔪᒪᒻᒪᕆᒋᐊᖃᖅᑐᑦ.


"ᐊᒻᒪᑦᑕᐅᖅ ᐹᕕᓐᓛᓐᑯᑦ ᐊᑐᖅᑐᐊᕐᕕᒋᔭᖏᑦ ᓄᓇᒥ, ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᖏᑦ."


"ᐊᒻᒪᓗ ᑕᐃᒪᐃᑦᑐᓂᒃ ᐃᓱᒫᓘᑎᓂᒃ ᐊᓯᐊᒍᑦ ᓴᖅᑭᑦᑐᖃᒃᑲᓐᓂᑐᐃᓐᓇᕆᐊᖃᕐᓂᖓᓄᑦ, ᒐᕙᒪᑐᖃᒃᑯᑦ ᐋᖅᑭᒋᐊᕐᓯᓪᓗᐊᖅᑐᑦ ᒐᕙᒪᑐᖃᒃᑯᑦ ᒪᓕᒐᖓᓂᒃ ᐊᐅᓚᑦᑎᒍᑎᐅᔪᒥᑦ ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔩᑦ ᐱᓕᕆᔾᔪᓯᖏᓐᓄᑦ, ᓄᓇᕗᒻᒥ ᐸᕐᓇᐃᔨᒃᑯᓐᓂᑦ ᐊᒻᒪᓗ ᐱᓕᕆᐊᒥ ᖃᐅᔨᓴᕐᓂᕐᒧᑦ ᒪᓕᒐᕐᔪᐊᖅ, ᓱᖅᑯᐃᓇᖁᓪᓗᒋ ᖃᓄᖅ ᑮᓇᐅᔭᓕᕆᓂᕐᒧᑦ ᑐᓴᐅᒪᑎᑦᑎᒍᑎᐅᔪᑦ ᐱᓕᕆᐊᖑᖃᑦᑕᕆᐊᖃᕐᓂᖏᓐᓂᒃ ᓯᕗᓂᒃᓴᒥᑦ."

"And since this kind of issue is likely to come up in other assessments, the federal government should amend the federal law that governs the NIRB’s procedures, the Nunavut Planning and Project Assessment Act, to clarify how such financial information can be handled in the future."


"ᐄᖑᒐᓗᐊᖅ ᐅᖃᕈᓐᓇᕐᕕᖃᕈᒪᓯᓚᒧᑦ ᐅᖃᖃᑦᑕᖅᓯᒪᑎᓪᓗᒋᑦ, ᓱᓕ ᐊᒥᓱᒻᒪᕆᖕᓂ ᐊᐱᖁᑎᑕᖃᕐᒪᑦ ᑭᐅᔭᐅᓯᒪᙱᑦᑐᓂᒃ ᐹᕕᓐᓛᓐᑯᑦ ᑭᖑᓪᓕᖅᐹᖓᓂᒃ ᐊᖏᒡᓕᒋᐊᖅᑎᑦᑎᔪᒪᓂᕐᒧᑦ ᑐᒃᓯᕋᐅᑎᖏᓐᓂᒃ, ᐊᒃᑐᐊᔪᓂᒃ ᓄᓇᓯᐅᑎᑯᑖᑉ ᐊᖅᑯᑎᐅᑉ ᐊᒃᑐᐃᒍᑎᖓᓂᒃ ᑐᒃᑐᓂᒃ, ᐊᒃᑐᐃᒍᑎᖏᑦ ᐅᒥᐊᕐᔪᐊᑦ ᕿᓚᓗᒐᕐᓂᒃ, ᐱᓕᕆᐊᖑᔪᖅ ᐃᓄᖕᓂᑦ ᐃᖅᑲᓇᐃᔭᖅᑎᑦᑎᙱᓗᐊᕐᓂᖓ, ᐊᒻᒪ ᐊᒥᓱᒃᑲᓐᓂᒻᒪᕆᖕᓂᒃ."

"Yes, as many intervenors have said, there are multiple unanswered questions surrounding Baffinland’s latest expansion proposal, related to the railway’s impact on caribou, the impact of ships on narwhal, the project’s low Inuit employment numbers, and much more."


"ᐊᒥᓱ ᐊᐱᖁᑎᒃᓴ ᒪᐊᖔᖓᖕᒪᑕ ᐃᒃᐱᑭᑦᑐᖅᔪᐊᕐᒥᑦ ᓂᒋᕐᒧᙵᐅᔪᒥᒃ ᓄᓇᓯᐅᑎᑯᑖᒃᑯᑦ ᑐᓚᒃᑕᕐᕕᒃᓴᒧᑦ ᑐᒃᓯᕋᐅᑎ, ᑖᒃᑯᐊᓗ ᐹᕕᓐᓛᓐᑯᑦ ᐊᖏᖅᑕᐅᓯᒪᓕᓚᐅᕐᓯᒪᓪᓗᑎᒃ 2013-ᒥᑦ ᓴᓇᔪᓐᓇᕐᓂᖏᓐᓂᒃ, ᐊᒻᒪᓗ 18 ᒥᓕᐊᓐ ᑕᓐᔅᓂᒃ ᓴᖅᑭᑎᑦᑎᔪᓐᓇᕐᓂᕐᒥᑦ ᐊᕐᕌᒍᒧᑦ. ᓱᓕ ᓱᖅᑯᐃᓇᓗᐊᙱᑦᑐᖅ ᖃᓄᐃᒻᒪ ᐹᕕᓐᓛᓐᑯᑦ ᓴᓇᖁᔭᐅᓚᐅᕐᓯᒪᓂᖏᓐᓂᒃ 2013-ᒥᑦ ᓴᖅᑭᑎᑦᑎᔪᓐᓇᖅᑎᑕᐅᑎᓪᓗᒋᑦ 18 ᒥᓕᐊᓐ ᑕᓐᔅᓂᒃ ᐊᕐᕌᒍᒥᑦ."

"More questions surround the status of the Steensby Inlet southbound rail-port proposal, which Baffinland has had permission to build since 2013, with a permitted production rate of 18 million tonnes a year."


ᓱᓕ ᓱᖅᑯᐃᓇᙱᑦᑐᖅ ᖃᓄᐃᒻᒪᑦ ᐹᕕᓐᓛᓐᑯᑦ ᑲᔪᓯᓯᒪᙱᑦᑕᕆᐊᒃᓴᖏᓐᓂᑦ ᑖᔅᓱᒥᖓ ᐸᕐᓇᐅᑎᒥᑦ.

It’s still unclear why Baffinland has chosen not to carry out that plan.


ᑭᓯᐊᓂᓕ ᐊᖏᓂᖅᐹᖅ ᐊᐱᖁᑎ ᖃᓄᐊᓗᒃ ᑖᓐᓇ ᐱᓕᕆᐊᖑᔪᖅ ᐱᑕᖃᐃᓐᓇᕈᓐᓇᕐᓂᐊᕆᐊᒃᓴᖓᓂᒃ.

But the biggest question of all may be how this project can even survive.


ᓱᕈᓯᓕᕆᓂᖅ ᐊᒻᒪ ᐃᓛᒌᓄᑦ ᐃᑲᔫᑎᒃᓴᑦ ᐊᖏᒡᓕᒋᐊᖅᐳᖅ ᓄᓇᕕᒻᒥ

Child-care and family subsidies to increase in Nunavik


ᖄᓄᐃᙱᓐᓂᒃᑯᑦ ᑮᓇᐅᔭᓕᐅᖅᐸᓪᓕᐊᓂᐅᔪᖅ ᑯᐸᐃᒃ ᐱᓂᐊᕐᓂᕋᓚᐅᖅᑕᖏᓐᓂᒃ ᐊᑐᖅᑎᑦᑎᓵᓕᕗᑦ

Healthy economic growth lets Quebec deliver on commitments earlier than promised


ᓱᕈᓰᑦ ᐊᒻᒪ ᐃᓕᓴᐃᔨᐅᔪᑦ ᐅᕙᓃᑎᓪᓗᒋ ᐊᖃᐃᕕᒃ ᓱᕈᓯᓛᓕᕆᕝᕕᒃᒥᑦ ᑲᖏᖅᓱᐊᓗᔾᔪᐊᖅᒥᑦ 2016-ᖑᑎᓪᓗᒍ.

Children and educators are seen at the Aqaivik child-care centre in Kangiqsualujjuaq in 2016.


"ᑕᐃᔅᓱᒪᓂ ᐊᕐᕌᒍᒥᓐ ᑯᐸᐃᒃ ᒐᕙᒪᒃᑯᑦ ᐃᓚᒋᐊᕐᓯᓚᐅᕐᓯᒪᔪᑦ ᐃᑲᔫᑎᐅᓂᐊᖅᑐᓂᒃ ᐃᓚᒋᔭᐅᔪᓄᑦ ᓱᕈᓯᓛᓕᕆᕝᕕᖕᒦᑦᑐᓂᒃ, ᒪᓕᒡᓗᓂ ᐃᓛᒌᑦ ᑮᓇᐅᔭᓕᐊᒋᓐᓂᒃ."

"That year, the Quebec provincial government put additional contributions by families for child care in place based on family income."


"ᓄᕕᐱᕆ 7, 2019-ᒥᑦ ᑕᒪᒃᑯᐊ ᐃᑲᔫᑎᒃᓴᐅᑎᑕᐅᔪᑦ ᐊᑐᕈᓐᓃᖅᑎᑕᐅᓚᐅᕐᓯᒪᔪᑦ, ᓱᕈᓯᓛᓕᕆᕝᕕᖕᒧᑦ ᐊᑭᓕᐅᑎᒃᓴᑦ ᐋᖅᑭᒃᑕᐅᓪᓗᓂ $8.25 ᐅᓪᓗᕐᒧᑦ."

"On Nov. 7, 2019, those contributions were eliminated, bringing the cost of daycare back to a flat rate of $8.25 per day."


By ᐃᓚᐃᓐ ᐊᓐᓱᒥ


"ᑮᓇᐅᔭᓕᐅᕈᑎᐅᔪᑦ ᐋᖅᑭᒋᐊᖅᑕᐅᓂᖏᓐᓄᑦ ᑯᐸᐃᒃᒥᑦ ᑮᓇᐅᔭᖅᑖᕈᑎᐅᒃᑲᓐᓂᓕᕐᐳᖅ ᐃᓚᒌᓄᑦ ᐊᒻᒪ ᓱᕈᓯᓕᕆᓂᕐᒧᑦ ᐱᔨᑦᑎᕋᐅᑎᓄᑦ ᑯᐸᐃᒃᒥᑦ, ᐃᓚᐅᓪᓗᓂ ᓄᓇᕕᒃ."

"An optimistic economic update from Quebec has allowed for more money for families and child-care services across the province, including Nunavik."


"ᑯᐸᐃᒃ ᑮᓇᐅᔭᓕᐅᕈᑎᖏᑦ ᓇᓗᓇᐃᖅᑕᐅᓯᒪᓚᐅᕐᐳᑦ ᒫᓂ 2.4 ᐳᓴᓐᑎᒥᑦ 2018/19-ᒧᑦ, ᑖᓐᓇᓕ 0.6 ᐳᓴᓐᑎᒥ ᐊᖏᓂᕐᓴᐅᔪᖅ ᐃᓱᒪᒋᔭᐅᓚᐅᕐᑐᒥᑦ."

"Provincial economic growth was pegged at 2.4 per cent for 2018-19, which is 0.6 per cent more than what was forecast."


"ᑖᔅᓱᒪᓕ, ᑯᐸᐃᒃ ᑮᓇᐅᔭᓕᕆᔨᒃᑯᑦ ᒥᓂᔅᑕᖓᑦ, ᐃᐅᕆᒃ ᔨᕌᑦ, ᑐᓴᖅᑎᑦᑎᓚᐅᕐᑐᖅ ᓄᕕᐱᕆ 7-ᒥᑦ ᐅᓇ $857 ᒥᓕᐊᓐ ᑖᓚᐃᑦ ᐅᖃᐅᓯᐅᓯᒪᔪᓂᒃ ᒪᓕᒃᓯᒍᑎᐅᓂᐊᕐᓂᖏᓐᓂᒃ ᑐᖓᐅᑦᑎᓪᓗᓂ ᐊᕐᕌᒍᓂ ᐃᓱᒪᒋᔭᐅᓂᑯᒥᑦ."

"Thanks to this, the province’s finance minister, Eric Girard, announced on Nov. 7 that $857 million will go toward making good on commitments a few years earlier than expected."


ᒪᕐᕉᖕᓂᒃ ᑕᕝᕙᙵᑦ ᐱᔪᖃᓪᓚᕆᖕᓂᐊᖅᑐᖅ ᐅᑯᐊ ᑐᓱᒋᔭᐅᕌᓂᒃᓯᒪᓕᕐᑐᖅ ᓱᕈᓯᓕᕆᓂᕐᒧᑦ ᐃᑲᔫᓯᐅᕙᒃᑐᑦ ᐊᒻᒪ ᓱᕈᓯᖃᖅᑐᓄᑦ ᐃᑲᔫᑎᑦ.

Two areas this will go toward are Quebec’s already highly envied child-care subsidies and its family allowance.


"“ᓄᑖᙳᕆᐊᖅᑎᑦᑎᒍᑎ ᑯᐸᐃᒃ ᑮᓇᐅᔭᓕᐅᕈᑎᖏᓐᓄᑦ ᐊᒻᒪ ᑮᓇᐅᔭᖃᕐᓂᖓᓄᑦ ᓴᖅᑭᑎᑦᑎᓯᒪᔪᖅ ᑯᐸᐃᒃ ᑕᒪᐅᓇ ᐊᓂᒍᐃᑦᑎᐊᕐᓯᒪᓂᖓᓂᒃ,” ᔨᕌᑦ ᐅᖃᖅᑐᖅ ᑐᓴᒐᒃᓴᓕᐅᖅᑎᓪᓗᒋᑦ."

"“The Update on Québec’s Economic and Financial Situation shows that Québec is doing very well,” Girard said in a news release."


“ᑮᓇᐅᔭᓕᐅᕐᓂᒃᑯᑦ ᐱᕈᖅᐸᓪᓕᐊᓂᖅ ᑯᐸᐃᒃᒥᑦ ᐱᕕᖃᕈᑎᒋᕙᕗᑦ ᒥᒃᖠᕚᓪᓕᖅᑎᑦᑎᔪᓐᓇᕐᓂᕐᒥᒃ ᐊᑭᓕᒃᓴᓂᒃ ᐊᒻᒪᓗ ᒐᕙᒪᒃᑯᑦ ᐱᓂᐊᕐᓂᕋᖅᓯᒪᔭᖏᓐᓂᒃ ᐱᒋᐊᓕᖅᑎᑦᑎᓗᑎᒃ.”

“The robust economic growth in Québec allows us to reduce the debt burden and to step up the implementation of the government’s commitments.”


"ᑖᔅᓱᒧᖓᓕ ᐃᑲᔫᑎᒧᑦ, ᑯᐸᐃᒃ ᐊᑐᕈᓐᓃᖅᑎᑦᑎᔪᖅ ᐃᑲᔫᑎᒃᓴᒃᑲᓐᓂᐅᑎᑕᐅᓂᑯᓂᒃ ᐃᓚᒌᓄᑦ ᓱᕈᓯᓕᕆᓂᕐᒧᑦ ᐊᑐᓕᖅᑎᑕᐅᓂᑯ ᕕᓕᑉ ᑯᐃᓛᑦ ᓕᐳᕈᓪ ᒐᕙᒪᒋᓚᐅᖅᑕᖏᓐᓄᑦ 2016-ᒥᑦ."

"With this funding, the province is eliminating the additional contribution required of families for childcare that was put in place under Philippe Couillard’s provincial Liberal government in 2016."


"ᑕᕝᕘᓇ ᐱᓕᕆᐊᑎᒍᑦ, ᐃᓚᒋᐊᒃᑲᓐᓂᕐᓯᔪᑦ ᐃᑲᔫᑎᒃᓴᓄᑦ ᓱᕈᓯᓕᕆᓂᕐᒧᑦ ᖄᖓᒍᑦ ᐊᑭᓕᐅᑎᒃᓴᖅ ᐅᓪᓗᕐᒧᑦ ᑮᓇᐅᔭᓕᐅᕐᓂᙳᖅᑎᑕᐅᓪᓗᓂ."

"Under that program, an additional contribution for child care on top of the flat day rate was geared to income."


ᑖᓐᓇ ᐃᑲᔫᑎᒃᓴᖅ ᐃᓚᒋᐊᖅᑕᐅᓚᐅᕐᑐᖅ $15 ᑖᓚᓂᒃ ᐅᓪᓗᕐᒧᑦ ᖁᑦᑎᖕᓂᕐᓴᓂᒃ ᑮᓇᐅᔭᓕᐅᕐᐸᒃᑐᓄᑦ.

That contribution went up to an additional $15 per day for the highest earners.


"ᐃᓚᒌᓪᓕ ᑮᓇᐅᔭᓕᐅᕐᐸᒃᑐᑦ $50,000 ᑖᓚᐃᑦ ᑐᙶᓂᒃ ᐃᓚᒋᐊᖅᑕᐅᓚᐅᙱᑦᑐᑦ ᐃᑲᔫᑎᑎᒍᑦ."

"Families with an income of less than about $50,000 saw no additional contribution."


"ᓄᕕᐱᕆ 7-ᒥ ᑐᓴᒐᒃᓴᐅᔪᑦ ᐅᑎᖅᑎᑦᑎᒍᑎᐅᓂᐊᕐᑐᖅ ᑯᐸᐃᒃᒥᑦ ᐸᐃᕆᕝᕕᖕᓄᑦ ᐊᑭᓕᐅᑎᒥᑦ $8.25, ᐊᑐᕈᓐᓃᕐᓗᓂ ᐊᑭᓕᐅᑎᒃᓴᒃᑲᓐᓂᐅᓇᔭᖅᑐᑦ ᑕᒪᐃᓐᓄᑦ ᑮᓇᐅᔭᓕᐅᕐᑐᓄᑦ."

"The Nov. 7 announcement will return Quebec’s daycare rate to a flat fee of $8.25, eliminating the additional contribution for all income levels."


ᐅᓇ ᓄᑖᖅ ᐊᑭᓕᐅᑎᒃᓴᖅ ᓄᓇᕕᒃᒥ ᐊᑐᖅᑕᐅᓂᐊᕐᑐᖅ ᐅᑯᑎᒎᓇᖅ ᑲᑎᕕᒃ ᓄᓇᓕᓕᒫᑦ ᒐᕙᒪᒃᑯᑦ ᐱᓕᕆᐊᖓᒍᑦ ᓄᓇᕕᒃᒥ ᓱᕈᓯᓕᕆᓂᕐᒨᖓᔪᑎᒍᑦ.

"The new rate will apply to Nunavik, under the Kativik Regional Government’s program Nunavik Childcare."


"ᐅᑯᑎᒎᓇᕐᓕ ᑯᐸᐃᒃ ᑐᓴᒐᒃᓴᓕᐊᖓᒍᑦ, ᐅᓇ ᓄᑖᖅ ᐊᑭᓕᐅᑎᒃᓴᖅ ᑕᒪᑐᒧᖓ ᐊᕐᕌᒍᒨᖓᓂᐊᖅᖢᓂ, ᐊᒻᒪᓗ ᐅᑯᐊ ᑐᓴᒐᒃᓴᓕᐅᕐᑎᑦ ᒪᓐᑐᕆᐊᓪ ᒐᔭᑦᑯᑦ ᐅᓂᒃᑲᐅᓯᖃᓚᐅᕐᑐᑦ ᑕᒪᓐᓇ ᐱᒋᐊᕐᕕᖃᖅᑎᑕᐅᓂᐊᕐᓂᖓᓂᒃ ᔭᓄᐊᕆ 1, 2019-ᒥᑦ."

"According to the province’s news release, the new rate will apply this year, and the Montreal Gazette reported it would be retroactive to Jan. 1, 2019."


"ᐱᓇᓱᐊᕈᓯᐅᓚᕐᑐᒥᓪᓕ, ᐊᖓᔪᖅᑳᕆᔭᐅᔪᑦ ᐸᐃᕆᓂᕐᒥᑦ ᐱᔨᑦᑎᕋᐅᑎᓕᕆᓂᕐᒧᑦ ᑲᑎᕕᒃ ᓄᓇᓕᓕᒫᑦ ᒐᕙᒪᖓᓂᒃ, ᔫᓕ-ᐋᓐ ᐲᑎ, ᑐᓴᖅᑎᑕᐅᓚᐅᙱᑦᑐᖅ ᖃᓄᖅ ᖃᑯᒍᓘᓐᓃᑦ ᑕᒪᒃᑯᐊ ᐊᑭᓕᐅᑎᒃᓴᐅᓕᖅᑐᑦ ᓄᓇᕕᒃᒥᑦ ᐱᒋᐊᕋᔭᕆᐊᒃᓴᖏᓐᓂᒃ."

"As of this week, the head of daycare services for the KRG, Julie-Ann Berthe, had not received information on how or when exactly the new rates would be rolled out in Nunavik."


ᓯᕗᓕᐅᕐᑎ ᕗᕌᓐᓱᐊ ᓕᒎ ᒐᕙᒪᖏᑦ ᓯᕗᓪᓕᕐᒥᑦ ᐋᖅᑭᒃᓯᒋᐊᖅᑎᑦᑎᓚᐅᕐᓯᒪᔪᑦ ᓱᒃᑲᐃᑦᑐᒥᑦ ᐊᑐᕈᓐᓃᖅᑎᑦᑎᕙᓪᓕᐊᓂᐊᕐᓂᕐᒥᒃ ᐃᑲᔫᑎᒃᓴᒃᑲᓐᓂᒃᓴᓂᒃ ᐊᒻᒪ ᐱᑕᖃᕈᓐᓃᑦᑎᐊᒻᒪᕆᒡᓗᓂ 2022-ᒥᑦ.

Premier Francois Legault’s government originally pitched a gradual elimination of the additional contribution that would see it fully removed by 2022.


ᑮᓇᐅᔭᓕᐅᑦᑎᐊᕐᓇᕐᓂᖅ ᐊᒻᒪᓗ ᓴᖅᑭᕋᑖᖅᑐᓂᒃ ᑮᓇᐅᔭᓂᒃ ᐊᒥᐊᒃᑯᖃᕐᓂᖅ $4 ᐱᓕᐊᓐ ᑖᓚᓂ 2019/20 ᐊᕐᕌᒍᒧᑦ ᐱᓕᕆᕙᓪᓕᐊᓂᕐᒧᑦ ᓱᒃᑲᒃᑎᑉᐹᓪᓕᕈᑎᐅᕗᖅ.

The healthy economy and newfound surplus of $4 billion for 2019-20 are effectively speeding up that process.


"ᐊᒻᒪᓗ ᐲᕐᓯᓂᐅᔪᖅ ᐊᑭᓕᐅᑎᐅᓂᑯᓂᒃ ᓱᕈᓯᓕᕿᓂᕐᒧᑦ, ᑯᐸᐃᒃ ᒐᕙᒪᒃᑯᑦ ᓯᕗᒧᒃᐸᓪᓕᐊᒍᑎᖃᖅᐳᑦ ᓱᕈᓯᖅᓯᐅᑎᓂᒃ ᐅᓄᕐᓯᕚᓪᓕᖅᑎᑦᑎᓕᕐᖢᑎᒃ ᐋᖅᑭᒃᑕᐅᓂᐊᕐᓂᕋᖅᑕᐅᓂᑯᒥᑦ 2021-ᒥᑦ."

"As well as removing the additional cost of childcare, the provincial government is moving ahead with increasing the family allowance that it had promised by 2021."


"ᐱᒋᐊᕐᓗᓂ ᔭᓄᐊᕆ 2020, ᑯᐸᐃᒃ ᒐᕙᒪᖏᑦ ᐅᖃᓚᐅᕐᑐᖅ ᐃᓚᒌᖑᔪᑦ ᒫᓂ ᓱᕈᓯᕐᓯᐅᑎᑖᖏᑦ ᐃᓚᒋᐊᖅᑕᐅᓂᐊᕐᓂᖏᓐᓂᒃ $779 ᐊᕐᕌᒍᒧᑦ."

"As of January 2020, the province says families will on average receive an additional $779 per year."


"ᐅᓇ ᐃᑲᔫᑎᒃᓴᖅ ᐊᑕᑎᑕᐅᔪᖅ ᑮᓇᐅᔭᓕᐊᕆᔭᐅᕙᒃᑐᓄᑦ, ᒥᑭᓛᒃᑯᑦ $1,000-ᓂᒃ ᐊᑭᓖᙱᔾᔪᑎᖃᕈᓐᓇᕐᖢᑎᒃ ᒪᐅᖓ ᐊᖏᓛᒧᑦ $2,515-ᒧᑦ ᐊᕐᕌᒍᒧᑦ."

"This allowance is tied to income, with a minimum allowance of $1,000 and maximum of $2,515 per year."


"ᐅᓇ ᓄᑖᖅ ᒪᓕᒋᐊᓕᒃ ᓱᕈᓯᕐᓂ ᐊᔾᔨᒌᒃᑎᑦᑎᓂᕐᒨᖓᔪᖅ, ᐃᒪᓐᓇᐅᙱᓐᓂᕐᓴᖅ ᑖᒃᑯᐊ ᓕᐳᕈᐃᑦ ᐊᑭᓖᙲᔾᔪᑎᒋᒧᓐᓇᕐᑕᖏ ᐅᓂᕐᓂᕐᓴᓂᒃ ᓱᕈᓯᕐᓯᐅᑎᑖᕈᑎᐅᕙᒃᖢᓂ ᐊᖓᔪᖅᖠᖅᐹᖅ ᓱᕈᓯᕆᔭᐅᔪᓂᒃ."

"The new rules will treat all children the same, rather than the Liberals’ scale of allowances whereby there was a larger allowance for the first child in a family."


"“ᐅᓪᓗᒥ, ᐱᐊᓂᒃᓯᓂᐊᕋᑦᑕ ᐊᑐᓕᖅᑎᑦᑎᓂᕐᒥᒃ ᐊᔾᔨᒌᙱᑦᑑᑎᓂᒃ ᖃᓄᐃᓕᐅᕈᑎᒃᓴᓂᒃ ᐃᑲᔫᑎᒃᓴᓂᒃ ᑯᐸᐃᒃᒥᐅᑕᓄᑦ,” ᔨᕌᑦ ᐅᖃᖅᑐᖅ."

"“Today, we are completing the implementation of several measures that will benefit Quebecers,” Girard said."


“ᑮᓇᐅᔭᓂᒃ ᐅᑎᖅᑎᑦᑎᓂᕐᓴᐅᓕᕋᑦᑕ ᑯᐸᐃᒃᒥᐅᓄᑦ ᓱᒃᑲᓂᕐᓴᒥᑦ.”

“We are giving money back to Quebecers more quickly.”


ᓄᓇᕗᒧᑦ ᒪᓕᒐᓕᐅᕐᑎᐅᓚᐅᕐᑐᖅ ᐲᑕ ᑲᑐᒃ ᐃᓅᔪᓐᓃᖅᐳᖅ ᐋᓐᓂᐊᑯᑖᒃᖢᓂ

Former Nunavut cabinet minister Peter Kattuk dies following long illness


“ᐲᑕ ᐃᓱᒪᒋᔭᐅᑦᑎᐊᓚᐅᕐᑐᖅ ᐱᓇᓱᖕᓂᖓᓄᑦ ᐱᔨᑦᑎᕋᐅᑎᓕᕆᓂᒃᑯᑦ ᐊᒻᒪᓗ ᐊᕙᑎᓕᕆᓂᕐᒧᑦ ᐃᑲᔪᖅᐸᖕᓂᖓᓄᑦ”

“Peter was well-respected for his commitment to public service and his environmental advocacy”


"ᓴᓂᑭᓗᐊᑉ ᐊᐅᓚᖁᑎᖓ ᓇᑉᐸᕈᖅᑎᑕᐅᓯᒪᕗᖅ ᓄᓇᕗᒥᑦ ᒪᓕᒐᓕᕆᔨᒃᑯᑦ ᓵᑦᑎᐊᖓᓂᒃ ᐱᖓᑦᓯᖅ, ᓄᕕᐱᕆ 20, ᐅᓐᓄᖓᓂᒃ, ᐃᓱᒪᒋᓪᓗᒍ ᒪᓕᒐᓕᐅᕐᑎᐅᓚᐅᕐᓯᒪᔪᖅ ᐊᒻᒪ ᒥᓂᔅᑕᐅᓂᑯᒥᑦ ᐲᑕ ᑲᑐᒃᒥᑦ, ᐃᓅᔪᓃᕐᑎᓪᓗᒍ ᐅᓪᓛᖓᓂᒃ ᐋᓐᓂᐊᑯᑖᒃᖢᓂ."

"The community flag of Sanikiluaq flies at half-mast in front of the Nunavut legislature on the evening of Wednesday, Nov. 20, in honour of the former MLA and cabinet minister Peter Kattuk, who died that morning after a long illness."


"ᓴᓂᑭᓗᐊᒥ ᓄᓇᓕᖕᓄᑦ ᐊᐅᓚᖁᑎᒋᔭᐅᔪᖅ ᓇᑉᐸᕈᖅᑎᑕᐅᓯᒪᓚᐅᕐᑐᖅ ᐱᖓᑦᓯᖅ, ᓄᕕᐱᕆ 20-ᐅᑎᓪᓗᒍ ᓄᓇᕗᒥᑦ ᒪᓕᒐᓕᕆᔨᒃᑯᑦ ᓵᑦᑎᐊᖓᓂᒃ ᐃᖃᓗᖕᓂᑦ, ᐃᓱᒪᒋᓪᓗᓂ ᐲᑕ ᑲᑐᒃ ᓴᓂᑭᓗᐊᕐᒥᐅᑕᖅ, ᑖᓐᓇ ᐅᓪᓛᖓᓂ ᐃᓅᔪᓐᓃᓚᐅᕐᒪᑦ ᐋᓐᓂᐊᑯᑖᒃᖢᓂ."

"Sanikiluaq’s community flag is flying at half-mast this morning in front of the Nunavut legislative assembly building in Iqaluit, out of respect for the late Peter Kattuk of Sanikiluaq, who died on the morning of Nov. 20 after a long illness."


"ᑲᑐᒃ, 69, ᐃᓱᒪᒋᔭᐅᓯᒪᑦᑎᐊᖅᑐᖅ ᒪᓕᒐᓕᐅᕐᑎ, ᒪᐅᔭ ᐊᒻᒪ ᓄᓇᓕᖕᓄᑦ ᓯᕗᓕᐅᕐᑎ ᐊᖏᕐᕋᖓᓂᒃ, ᐃᓚᒋᔭᐅᓕᓚᐅᕐᓯᒪᕗᖅ ᓄᓇᕗᑦ ᐱᒋᐊᓕᓵᖅᑎᓪᓗᒍ ᕕᕝᕗᐊᕆ 15, 1999-ᒥ, ᓂᕈᐊᕈᓐᓇᖅᑐᑦ ᑕᓯᐅᔭᕐᔪᐊᕐᒥᑦ ᓂᕈᐊᖅᑎᓪᓗᒋᑦ ᑖᔅᓱᒥᖓ ᓯᕗᓪᓕᖅᐹᒥᑦ ᓄᓇᕗᑦ ᒪᓕᒐᓕᐅᕐᕕᒋᓂᐊᖅᑕᖓᓂᑦ ᐊᒻᒪᓗ ᑖᒃᑯᐊ ᓯᕗᓪᓕᖅᐹᒥᑦ ᑲᑎᒪᓕᓚᐅᕐᓯᒪᓪᓗᑎᒃ ᐃᐱᕈᓪ 1-ᒥᑦ ᑕᕝᕙᓂᑦᑕᐃᓐᓇᖅ ᐅᑭᐅᕐᒥ."

"Kattuk, 69, a highly respected MLA, mayor and community leader in his hometown, became part of the territory of Nunavut’s history on Feb. 15, 1999, when voters in the constituency of Hudson Bay chose him to sit in Nunavut’s first legislature, which held its first sitting on April 1 that year."


"ᐲᑕ ᑲᑑᓚᐅᕐᑐᖅ (ᓴᐅᒥᐊᓂᒃ) ᐱᖃᑎᖃᖅᖢᓂ ᓄᓇᕗᑦ ᑲᒥᓯᓇᕆᓚᐅᕐᓯᒪᔭᖓᓂᒃ ᐲᑕ ᐃᕐᓂᖅ ᐄᐳᕈᓪ 12, 2000-ᖑᑎᓪᓗᒍ, ᑲᑐᒃ ᐊᖏᖅᑎᑕᐅᑎᓪᓗᒍ ᓄᓇᕗᒧᑦ ᒥᓂᔅᑕᐅᓂᕐᒧᑦ."

"The late Peter Kattuk (left) with former Nunavut Commissioner Peter Irniq on April 12, 2000, when Kattuk was sworn into the Nunavut cabinet."


"ᒪᓕᒐᓕᐅᕐᕕᒃ ᐱᒋᐊᓕᓵᖅᑎᓪᓗᒍ, ᑲᑐᒃ ᐃᓕᖁᓯᓕᕆᓂᕐᒧᑦ, ᐅᖃᐅᓯᕐᓄᑦ, ᐃᓐᓇᑐᖃᕐᓄᑦ ᐊᒻᒪ ᐃᓅᓱᒃᑐᓄᑦ ᒥᓂᔅᑕᙳᕐᑎᑕᐅᓚᐅᕐᓯᒪᔪᖅ ᐄᐳᕈᓪ 12, 2000-ᒥ ᐃᓇᖏᕐᓯᓪᓗᓂ ᒪᓕᒐᓕᐅᕐᑎ ᑖᓄᑦ ᕼᐊᕕᐅᔭᒃᒥᑦ, ᑖᓐᓇ ᓄᖃᓚᐅᕐᓯᒪᖕᒪᑦ ᐱᓕᕆᐊᒥᓂᒃ."

"During the life of the first legislative assembly, Kattuk became minister of culture, language, elders and youth on April 12, 2000, replacing Kugluktuk MLA Donald Havioyak, who had resigned from the post."


"ᑎᓯᐱᕆ 17, 2001-ᒥᑦ, ᑲᑐᒃ ᐱᓕᕆᐊᒥᓂᒃ ᐊᓯᐊᓅᖅᑕᐅᓚᐅᕐᓯᒪᔪᖅ ᒥᓂᔅᑕᙳᖅᖢᓂ ᒐᕙᒪᓕᕆᔨᒃᑯᓐᓄᑦ ᐊᒻᒪ ᐱᔨᑦᑎᕋᐅᑎᒍᑎᓄᑦ, ᑖᔅᓱᒥᖓᓗ ᐱᓕᕆᐊᖃᖅᖢᓂ 2004 ᑎᑭᖢᒍ."

"On Dec. 17, 2001, Kattuk moved from that portfolio to become minister of public works and government services, where he served until 2004."


"ᐊᒻᒪᓗ 2004-ᒥᑦ, ᓴᓂᑭᓗᐊᕐᒥᑦ ᓂᕈᐊᕈᓐᓇᖅᑐᑦ ᓂᕈᐊᒃᑲᓐᓂᓚᐅᕐᓯᒪᕗᑦ ᑲᑐᒃᒥᑦ ᑕᓯᐅᔭᕐᔪᐊᕐᒧᑦ, ᒪᓕᒐᓕᐅᖅᑎᐅᓪᓗᓂ 2008 ᑎᑭᖢᒍ."

"Also in 2004, Sanikiluaq voters re-elected him to the Hudson Bay seat, where he sat as a regular MLA until 2008."


"“ᐲᑕ ᑭᒡᒐᖅᑐᐃᔨᐅᓚᐅᕐᑐᖅ ᑕᓯᐅᔭᕐᔪᐊᕐᒥ ᐊᕐᕌᒍᓂ 8-ᓂ ᒪᕐᕈᐃᖅᑕᐅᓪᓗᓂ ᓂᕈᐊᕐᑕᐅᓂᕐᒧᑦ ᐊᒻᒪ ᐃᓚᖏᑦ ᐃᓱᒪᒋᕙᒃᑲ,” ᓄᓇᕗᒧᑦ ᐅᖃᖅᑎ ᓯᒥᐅᓐ ᒥᒃᑯᙳᐊᒃ ᐅᖃᓚᐅᕐᑐᖅ ᑐᓴᒐᒃᓴᒃᑯᑦ."

"“Peter represented the constituency of Hudson Bay for two terms and I join his family and former constituents in mourning his passing,” Nunavut Speaker Simeon Mikkungwak said in a statement."


"ᐃᓅᓂᑰᓪᓗᓂ ᔫᓂ 2, 1950-ᒥ, ᑲᑐᒃ ᐊᕐᕋᒍᒐᓴᖕᓂ ᓴᓂᑭᓗᐊᕐᒥ ᐊᕙᑎᓕᕆᓂᕐᒥᒃ ᐱᓕᕆᐊᖃᓚᐅᕐᓯᒪᔪᖅ, ᒪᐃᔭᐅᓪᓗᓂᓗ ᐊᒻᒪ ᓄᓇᓕᖕᓄᑦ ᓯᕗᓕᐅᕐᑎᐅᓪᓗᓂ."

"Born on June 2, 1950, Kattuk served for many years in Sanikiluaq as an environmental activist, mayor and community leader."


"1990-ᖏᑦ ᐱᒋᐊᓕᓵᕐᓯᒪᑎᓪᓗᒋᑦ, ᐃᓚᒋᔭᐅᓚᐅᕐᓯᒪᔪᖅ ᓴᓂᑭᓗᐊᕐᒥᑦ ᐊᕙᑎᓕᕆᔨᒃᑯᑦ ᑲᑎᒪᔨᓄᑦ, ᑖᒃᑯᐊ ᓄᓇᓕᖕᓂ ᑲᑎᕐᓱᐃᕙᒃᖢᑎᒃ ᖃᐅᔨᒪᔭᐅᔪᓂᒃ ᐊᒃᑐᐃᒍᑎᓂᒃ ᐊᖏᔪᒻᒪᕆᐊᓗᖕᒥᑦ ᐆᒻᒪᖁᑎᓕᕆᓂᕐᒧᑦ ᐃᒪᕐᒥᒃ ᐊᐅᓚᒍᑎᓂᒃ ᓴᓇᔭᐅᓂᑯᓂᒃ ᖃᓂᒋᔭᖓᓂ ᑯᐸᐃᒃ ᑕᕐᕋᖓᓂ ᑕᒪᓐᓇ ᐊᒃᑐᐃᓯᒪᓂᖓᓄᑦ ᓯᑯᕙᒃᑐᒥᑦ ᐊᒻᒪ ᑕᕆᐅᕐᒥᐅᑕᓂᒃ ᓴᓂᑭᓗᐊᑉ ᒥᒃᓵᓃᑦᑐᓂ ᕿᑭᖅᑕᓂᒃ."

"In the early 1990s, he was part of the Sanikiluaq Environment Committee, which gathered local knowledge related to how huge hydroelectric dams constructed in nearby northern Quebec had affected sea ice and marine life around the Belcher Islands."


ᑕᐃᒪᐃᓕᕐᓂᖓᑦ ᐅᓂᒃᑳᓕᐊᖑᓕᓚᐅᕐᓯᒪᔪᖅ ᑕᐃᔭᐅᔪᖅ “ᑕᓯᐅᔭᕐᔪᐊᒥᑦ ᓂᐲᑦ: ᐃᓕᖁᓯᒃᑯᑦ ᖃᐅᔨᒪᔭᐅᔪᑦ ᐃᓄᖕᓄᑦ ᐊᒻᒪ ᐊᓪᓚᓄᑦ ᑕᓯᐅᔭᕐᔪᐊᕐᒥᐅᑕᓂᒃ.”

That led to a well-known report called Voices from the Bay: Traditional Ecological Knowledge of Inuit and Cree in the Hudson Bay Bioregion.


"ᒪᐃᔭᒋᔭᐅᓪᓗᓂ ᓴᓂᑭᓗᐊᕐᒧᑦ, ᑲᑐᒃ ᐅᖃᓪᓚᖃᑦᑕᓚᐅᕐᓯᒪᖕᒥᔪᖅ ᓈᒻᒪᒃᓴᙱᖢᓂ ᒫᓐᓇ ᐊᑐᕈᓐᓃᕐᑐᒥᑦ ᑰᔾᔪᐊᕌᐱᒃᒥᑦ ᐆᒻᒪᖁᑎᖃᕐᕕᖕᒧᑦ ᐃᒪᕐᒥᒃ ᓄᖃᖓᒍᑎᒃᓴᐅᓇᔭᖅᑐᒧᑦ ᑐᒃᓯᕋᐅᑎᓂᒃ."

"As mayor of Sanikiluaq, Kattuk also spoke out against the now-defunct Great Whale hydroelectric dam proposal."


"ᑭᖑᓂᐊᒍᓪᓕ ᑲᑐᒃ ᐃᓚᒋᔭᐅᓚᐅᕐᓯᒪᔪᖅ ᓄᓇᕗᒥᑦ ᑕᓯᐅᔭᕐᔪᐊᕐᓗ ᐱᓕᕆᖃᑎᒌᓄᑦ, ᑕᐃᔭᐅᓯᒪᓂᑯ ᓄᓇᕗᒻᒥ ᑕᓯᐅᔭᕐᒧᐊᕐᒥᐅᙳᖃᑎᒌᑦ ᑲᑎᔾᔨᖃᑎᒌᖏᑦ."

"Later on, Kattuk was part of the Nunavut Hudson Bay Inter-Agency Working Group, also called Nunavuummi Tasiujarjuamiuguqatigiit Katutjiqatigiingit."


"ᑖᒃᑯᐊ ᑲᑐᔾᔨᖃᑎᒌᖑᔪᑦ, ᐋᖅᑭᒃᑕᐅᓂᑯᑦ ᓄᓇᕗᑦ ᒐᕙᒪᑯᓐᓄᑦ, ᓄᓇᕗᑦ ᓄᙵᕕᒃᑯᓐᓂᒃ ᐊᒻᒪᓗ ᕼᐋᒻᒪᓚᒃᑯᓐᓂᑦ ᓴᓂᑭᓗᐊᕐᒥᑦ, ᖃᐅᔨᓴᖅᑎᐅᓪᓗᑎᒃ ᖃᓄᐃᑉᐸᓪᓕᐊᓂᐅᔪᓂᒃ ᓴᓂᑭᓗᐊᑉ ᖃᓂᒋᔭᖏᓐᓂᒃ ᐆᒧᖓ ᐊᐃᑉᐸᖓᓂᒃ ᐆᒻᒪᖁᑎᓕᕆᓂᕐᒧᑦ ᐃᒪᕐᒥ ᓄᖃᖓᔾᔪᑎᐅᔪᒪᔪᒧᑦ ᑐᒃᓯᕋᐅᑎᓄᑦ, ᑖᓐᓇᑦᑕᐅᖅ ᓄᖃᖅᑎᑕᐅᓯᒪᑐᐃᓐᓇᖅᑐᖅ ᑕᐃᒪᙵᓂᑦ, ᐅᑯᐅ ᑰᖑᔪᑦ Eastmain ᐊᒻᒪ Rupert ᑰᖕᓂᑦ."

"That group, formed by the Government of Nunavut, Nunavut Tunngavik Inc. and the Hamlet of Sanikiluaq, monitored marine conditions around the Belcher Islands in response to a second hydro dam proposal, also put on hold since that time, involving the Eastmain and Rupert Rivers."


"ᐊᒻᒪᓗ 1996-ᒥ, ᑲᑐᒃ ᓄᓇᕗᒥᑦ ᐃᓚᓕᕆᔨᒃᑯᑦ ᑲᑎᒪᔨᓄᑦ ᐃᓚᒋᔭᐅᓚᐅᕐᓯᒪᓪᓗᓂ, ᑎᒥᐅᔪᖅ ᐋᕿᒃᑕᐅᓂᑯ 1993-ᒥᑦ ᓄᓇᕗᒥᑦ ᓄᓇᑖᕐᓂᕐᒧᑦ ᐊᖏᕈᑎᑎᒍᑦ."

"And in 1996, Kattuk served on the Nunavut Water Board, a body created by the 1993 Nunavut land claims agreement."


"ᐲᑕ ᑲᑑᓚᐅᕐᑐᖅ ᐅᖃᓪᓚᒃᑐᖅ ᓄᓇᕗᑦ ᒪᓕᒐᓕᐅᕐᕕᖓᓂᒃ ᕕᕝᕗᐊᕆ 19, 2008-ᒥᑦ, ᐊᐃᑉᐸᖓᓂᒃ ᒪᓕᒐᓕᐅᕐᑎᐅᓂᖓ ᐃᓱᓕᓕᖅᑎᓪᓗᒍ ᑕᓯᐅᔭᕐᔪᐊᕐᒧᑦ."

"The late Peter Kattuk speaks in the Nunavut legislature on Feb. 19, 2008, near the end of his second term as MLA for Hudson Bay."


"ᑯᓄ ᑕᑦᑐᐃᓂ, ᐊᖓᔪᖅᑳᖅ ᐃᓚᒌᓴᒃᑯᓐᓄᑦ, ᐃᖃᐅᒪᔪᖅ ᑲᑐᒃ “ᖃᓄᐃᕈᓘᔭᖃᑦᑕᓚᐅᕐᑐᖅ,” ᑖᔅᓱᒥᖓᓗ ᑕᕆᐅᕐᒥᐅᑕᓂᒃ ᐱᔭᕆᐅᖅᑎᖢᓂᐅᒃ sea urchins ᓴᓂᑭᓗᐊᕐᒥᐅᑦ ᓂᕿᓐᓇᕆᔭᖓᓂᒃ."

"Kono Tattuinee, the president of Arctic Co-operatives Ltd., remembers Kattuk as “quite an extraordinary kind of guy,” who introduced Tattuinee to sea urchins, a local delicacy in the Belcher Islands."


"ᐅᓇ ᐹᓪ ᐅᑲᓕᖅ, ᑕᐃᔅᓱᒪᓂ ᓄᓇᕗᒧᑦ ᓯᕗᓕᐅᕐᑎᐅᑎᓪᓗᒍ, ᑎᒃᑯᐊᕐᓯᓚᐅᕐᓯᒪᔪᖅ ᑲᑐᒃ ᒥᓂᔅᑕᐅᓂᐊᕐᓗᓂ ᐃᓕᖁᓯᓕᓂᕐᒥᑦ, ᐅᖃᐅᓯᕐᓄᑦ, ᐃᓐᓇᑐᖃᕐᓄᑦ ᐊᒻᒪ ᐃᓅᓱᒃᑐᓄᑦ ᐄᐳᕈᓪ 2000-ᒥ, ᐅᖃᖅᖢᓂ ᑲᑐᒃ ᓴᕿᑎᑦᑎᓚᐅᕐᓯᒪᓂᖓᓂᒃ ᐃᓄᐃᑦ ᖃᐅᔨᒪᔭᑐᖃᖏᓐᓂᒃ ᑖᓐᓇ ᑐᓴᐅᒪᓇᓗᐊᓚᐅᖅᑎᓐᓇᒍ."

"When Paul Okalik, then the Nunavut premier, appointed Kattuk as minister responsible for the old Department of Culture, Language, Elders and Youth in April 2000, he said Kattuk promoted Inuit Qaujimajatuqangit long before it became fashionable."


"“ᐲᑕ ᐃᓚᐅᓚᐅᕐᓯᒪᔪᖅ ᖃᐅᔨᓴᕐᓂᕐᒥᑦ ᐃᓄᐃᑦ ᖃᐅᔨᒪᔭᑐᖃᖏᓐᓂᒃ ᓯᕗᓂᑲᓪᓚᖓᒍᑦ ᑖᓐᓇ ᑐᓴᐅᒪᓇᓗᐊᖅᑎᓐᓇᒍ,” ᐅᑲᓕᖅ ᐅᖃᓚᐅᕐᓯᒪᔪᖅ ᑐᓴᒐᒃᓴᓕᐊᒃᑯᑦ ᐄᐳᕈᓪ 2000-ᒥᑦ."

"“Peter participated in a study of traditional knowledge long before it was a hot topic,” Okalik said at a news conference in April 2000."


"ᐃᖅᑲᓇᐃᔮᓄᑦ ᒥᓂᔅᑕᐅᓚᐅᑯᖅᑎᓐᓇᒍᑦ 2001-ᒥᑦ, ᑲᑐᖅ ᑲᒪᒋᔭᖃᕆᐊᖃᓚᐅᕐᓯᒪᔪᖅ “ᒪᒪᙱᑦᑐᐊᓗᖕᒧᑦ” ᐃᒡᓚᕈᑎᕕᓂᐊᓗᖕᒥᑦ."

"After becoming public works minister in 2001, Kattuk had to deal with the notorious “bad gas” uproar."


ᑕᐃᒪᐃᓚᐅᕐᓯᒪᔪᑦ ᐅᑭᐅᕐᑕᖅᑐᕐᒥ ᐃᖏᕐᕋᔾᔪᑎᓕᕆᔨᒃᑯᑦ ᐅᒥᐊᕐᔪᐊᒃᑯᑦ ᒑᓴᓖᓂ ᓄᓇᕗᒧᙵᐅᔾᔨᓪᓗᑎᒃ ᐊᒻᒪ ᓱᕋᐃᑎᑦᑎᓪᓗᒍ ᖃᒧᑕᐅᔭᐃᑦ ᐊᐅᓚᐅᑎᖏᓐᓂᒃ ᕿᑭᖅᑖᓗᒥᑦ ᐊᒻᒪ ᑭᕙᓪᓕᕐᒥᐅᓂᑦ.

That happened after the Northern Transportation Co. Ltd. had shipped gasoline supplies to Nunavut that destroyed snowmobile engines all over the Baffin and Kivalliq regions.


"ᑲᒪᒋᔭᖃᖅᑎᓪᓗᒍ,, ᑲᑐᒃ ᐊᓯᖔᖓᓂᒃ ᐱᓕᕆᐊᖃᓚᐅᕐᓯᒪᖕᒥᔪᖅ: ᓄᓇᕗᑦ ᒐᕙᒪᒃᑯᑦ ᐃᓱᒪᓕᐊᕆᔭᖓᓄᑦ NTCL-ᑯᓐᓂ ᐊᑐᕈᒪᙱᑎᓪᓗᒋ ᐊᒻᒪ ᐊᓯᐊᓄᖔᖅ ᑐᓂᓯᓪᓗᑎᒃ ᐅᕐᓱᐊᓗᒃᑖᖅᑎᑦᑎᔨᒃᓴᓂᒃ ᐅᑯᓂᖓ ᕗᑦᕗᐊᑦ ᐱᓕᕆᖃᑎᒌᑦ ᓛᐸᑐᐊᒥ."

"In that role, Kattuk presided over another controversy: the Government of Nunavut’s decision to drop NTCL and award its lucrative annual fuel resupply contract to the Woodward Group of Labrador."


"ᓂᕈᐊᖅᑕᐅᒃᑲᓐᓂᕋᓱᓚᐅᕐᓯᒪᔪᖅ ᐅᒃᑑᐱᕆ 2017-ᒥ, ᑭᓯᐊᓂᓕ ᐱᖓᔪᒋᔭᐅᓚᐅᕐᓯᒪᔪᖅ ᐋᓚᓐ ᐅᕋᒻᐳᑦ ᑭᖑᓂᑦᑎᐊᖓᓂᒃ."

"He sought re-election to the legislature in October 2017, but finished third behind Alan Rumbolt."


"“ᐲᑕ ᐃᓱᒪᒋᔭᐅᑦᑎᐊᓚᐅᕐᑐᖅ ᐱᓇᓱᐊᒻᒪᕆᖕᓂᖓᓂᒃ ᐃᖅᑲᓇᐃᔮᓕᕆᓂᕐᒥᑦ ᐱᔨᑦᑎᕋᐅᑎᓂᒃ ᐊᒻᒪᓗ ᐊᕙᑎᓕᕆᓂᕐᒧᑦ ᐱᓇᓱᐊᖅᐸᒃᑕᖏᓐᓄᑦ,” ᒥᒃᑯᖑᐊᑦ ᐅᖃᓚᐅᕐᑐᖅ ᐅᖃᐅᓯᒃᓴᖏᑦᑎᒍᑦ."

"“Peter was well-respected for his commitment to public service and his environmental advocacy,” Mikkungwak said in his statement."


"ᓄᓇᕕᒧᑦ ᓄᑖᖅ ᒪᓕᒐᓕᐅᖅᑎ ᐅᖃᖅᑐᖅ ᐱᓇᓱᖕᓂᐊᕐᓂᕋᖅᖢᓂ ᐃᒡᓗᓄᑦ ᑮᓇᐅᔭᓂᒃ, ᐊᑐᓕᖅᑎᑕᐅᓗᓂ UNDRIP (ᓄᓇᕐᔪᐊᒥ ᑲᑐᔾᔨᖃᑎᒌᑦ ᐱᔪᓐᓇᐅᑎᖃᓕᖅᑎᑦᑎᓂᖏᓐᓄᑦ ᓄᓇᖃᖅᑳᖅᑐᓂᒃ)"

"Nunavik’s new MP says she will push for housing money, implementing UNDRIP"


ᓯᐅᕕ ᐸᕉᐱ ᐳᓛᕐᓂᐊᕈᒪᔪᖅ ᓄᑖᒥ ᐊᕐᕋᒍᒥ ᐊᒻᒪ ᕿᓂᕐᖢᓂ ᐃᓄᒃᑎᑐᑦ ᑐᓵᔨᒥ

Sylvie Bérubé plans to visit in the New Year and is seeking an Inuktitut translator


ᒪᓕᒐᓕᐅᕐᑎᓄᑦ ᐃᓚᒋᔭᐅᔪᖅ ᓯᐅᕕ ᐸᕉᐱ ᓵᓚᒃᓴᓚᐅᕐᓯᒪᔪᖅ ᐊᐱᑎᐱ-ᔭᐃᒻ ᐸᐃ-ᓄᓇᕕᒃ-ᐄᔭᐅᒧᑦ ᓂᕋᐊᒐᒃᓴᐅᓂᕐᒧᑦ ᐅᒃᑑᐱᕆᒥᑦ ᒐᕙᒪᑐᖃᒃᑯᓐᓂᒃ ᓂᕈᐊᕐᓇᐅᑎᓪᓗᒍ.

MP Sylvie Bérubé won the Abitibi-James Bay-Nunavik-Eeyou riding in the October federal election.


(ᐊᔾᔨᙳᐊᖅ ᐅᕙᙵᑦ ᓯᐅᕕ ᐸᕉᐱ/ᕙᐃᔅᐳᒃᒥᑦ)

(Photo courtesy of Sylvie Bérubé/Facebook)


ᒪᓕᒐᓕᐅᕐᑎᓄᑦ ᐃᓚᒋᔭᐅᓕᓵᖅᑐᖅ ᓄᓇᕕᒃᒧᑦ ᑐᓴᕈᒪᓂᕋᖅᑐᖅ ᑕᒫᓂ ᐃᓄᐃᑦ ᓯᕗᓕᐅᕐᑎᖏᓐᓂᒃ ᐃᓱᒫᓘᑎᖏᓐᓂᒃ ᖃᐅᔨᒪᓕᕈᒪᓪᓗᓂ.

Nunavik’s new MP says she wants to hear from the region’s Inuit leaders so that she can better share their concerns.


ᒪᓕᒐᓕᐅᕐᑎᓄᑦ ᐃᓚᒋᔭᐅᔪᖅ ᓯᐅᕕ ᐸᕉᐱ ᓵᓚᒃᓴᓚᐅᕐᒪᓐ ᐅᑯᓄᖓᐊᐱᑎᐱ-ᔭᐃᒻ ᐸᐃ-ᓄᓇᕕᒃ-ᐄᔭᐅᒧᑦ ᓂᕈᐊᒐᒃᓴᐅᓂᕐᒧᑦ ᐅᑭᐊᒃᓵᖅ ᒐᕙᒪᑐᖃᒃᑯᓄᑦ ᓂᕈᐊᕐᓇᐅᑎᓪᓗᒍ ᓂᕈᐊᖅᑕᐅᓪᓗᓂ 37.7 ᐳᓴᓐᑎᒥ ᓂᕈᐊᖅᑕᐅᓂᒃᑯᑦ.

MP Sylvie Bérubé won the Abitibi-James Bay-Nunavik-Eeyou riding in the fall federal election with 37.7 per cent of the vote.


"ᐅᑯᐊ ᐸᓛᒃ ᑯᐸᑯᐊ ᒪᓕᒐᓕᐅᕐᑎᓄᑦ ᐃᓚᒋᔭᐅᔪᑦ ᐅᐃᕖᑐᑦ ᐅᖃᖃᑦᑕᕐᓂᕐᓴᐅᑎᓪᓗᒋᑦ, ᐅᖃᓚᐅᕐᑐᖅ ᕿᓂᕐᓂᕋᖅᖢᓂ ᐃᓄᒃᑎᑐᑦ ᑐᓵᔨᒥ ᐱᓕᕆᖃᑎᒋᓂᐊᖅᖅᑕᖓᓂᒃ."

"While the Bloc Québécois MP is primarily French speaking, she said she is actively searching for an Inuktitut translator to work with."


"“ᑐᑭᓯᓇᑦᑎᐊᖅᑐᒥᑦ ᐅᖃᐅᓯᖃᖃᑦᑕᕈᒪᒐᒪ ᐱᔭᐅᔭᕆᐊᓕᖕᓄᑦ ᓄᓇᖃᖅᑳᖅᑐᑦ ᓄᓇᓕᖏᓐᓂᒃ,” ᐅᖃᖅᑐᖅ."

"“I wish to clearly report the needs in the Indigenous communities,” she said."


"ᒫᓐᓇᒧᑦ, ᐸᕉᐱ ᐅᖃᓚᐅᕐᑐᖅ ᒫᕐᕉᖕᓂ ᐱᒻᒪᕆᐊᓘᖕᓂᒃ ᐱᔭᕆᐊᖃᖅᑐᓂᒃ ᑐᐊᕕᕐᓇᖅᑐᓂ ᓄᓇᕕᒻᒥ ᖃᐅᔨᒪᓂᕋᖅᖢᓂ ᐅᑯᓂᖓ ᐋᓐᓂᐊᖃᕐᓇᙱᑦᑐᓕᕆᓂᖅ ᐊᒻᒪ ᐃᒡᓗᓕᕆᓂᖅ."

"So far, Bérubé said that two pressing issues she’s aware of in Nunavik are health care and housing."


"ᐋᓐᓂᐊᖃᕐᓇᙱᑦᑐᓕᕆᓂᖅ ᐳᕌᕕᓐᓯᑰᕋᓗᐊᕐᑎᓪᓗᒍ, ᑭᓯᐊᓂᓕ ᒐᕙᒪᑐᖃᒃᑯᓐᓂᑦ ᐃᑲᔫᓯᐊᖅᑖᕈᑎᐅᕙᒃᑐᖅ, ᐅᖃᖅᑐᖅ ᐸᕉᐱ."

"Health care may be under provincial jurisdiction, but it’s federally funded, said Bérubé."


"ᐊᖏᒡᓕᒋᐊᕈᓐᓇᕐᓂᐊᖁᓪᓗᒍ ᐋᓐᓂᐊᖃᕐᓇᙱᑦᑐᓕᕆᓂᕐᒧᑦ ᐃᑲᔫᑎᑖᕆᕙᒃᑕᖓᑦ, ᒐᕙᒪᑐᖃᒃᑯᑦ ᐃᓱᒪᖏᔭᖃᕆᐊᖃᖅᑐᖅ ᖃᓄᖅ ᐊᕕᒃᑐᐃᖃᑦᑕᕐᓂᖏᓐᓂᒃ ᑐᓂᔭᒃᓴᖏᓐᓂᒃ."

"In order to see an increase in that health funding, Bérubé said the federal government could reconsider how it calculates the transfers."


ᐸᕉᐱ ᐋᓐᓂᐊᖃᕐᓇᙱᑦᑐᓕᕆᓂᕐᒧᑦ ᐱᓕᕆᐊᖃᕐᓯᒪᔪᑦ ᐊᕐᕌᒍᑦ 30 ᐅᖓᑖᓂᑦ.

Bérubé has worked in the health sector for more than three decades.


"ᐸᓛᒃ ᑯᐸᑯᐊᑯᑦ ᓂᕈᐊᒐᒃᓴᐅᓇᓱᒃᑎᓪᓗᒋᑦ, ᑖᒃᑯᐊ ᐅᖃᓚᐅᕐᓯᒪᔪᑦ ᐳᕌᕕᓐᓯᐅᔪᑦ ᐃᒡᓗᑖᕆᐊᖃᕐᓂᖓᓂᒃ 10,000 ᐃᒡᓗᓂ ᐊᕐᕌᒍᑦ ᖁᓕᑦ ᐃᓗᐊᓂ."

"In the Bloc Québécois election platform, the party stated the province would need 10,000 homes over the next decade."


"ᑕᒪᑐᒧᖓᓕ ᐸᕉᐱ ᐅᖃᐅᓯᖃᑲᑕᖕᓂᕋᓕᖅᑐᖅ, ᐃᒡᓗᒃᓴᐅᓇᔭᖅᑐᓂᒃ ᐊᔾᔨᒌᙱᑦᑑᑎᓂᒃ ᖃᓄᐃᓕᖓᓂᒃᓴᖏᓐᓂᒃ ᑎᑎᕋᐅᔭᖁᔨᓪᓗᓂ."

"It’s something Bérubé said she is already in talks about, to have different models for housing development drawn up."


"“ᐅᑯᐊ ᒐᕙᒪᒋᓕᖅᑕᕗᑦ ᓕᐳᕈᑯᑦ ᓯᕗᒧᒃᐸᓪᓕᐊᖁᒍᑦᑎᒍᑦ, ᑕᐃᒪᓕ ᐅᕙᒍᑦ ᐋᕿᒍᑎᒃᓴᖅᓯᐅᕆᐊᖃᕋᑦᑕ,” ᐸᕉᐱ ᐅᖃᖅᑐᖅ."

"“If we want the [federal] Liberals to move forward, we will have to propose a solution ourselves,” Bérubé said."


"ᐅᓇ ᓄᑖᖅ ᒪᓕᒐᓕᐅᕐᑎᐅᓕᕐᑐᖅ ᑕᑯᔭᐅᓕᒪᙱᑦᑑᒐᓗᐊᖅ ᓄᓇᕕᒃᒥᑦ, ᑭᓯᐊᓂᓕ ᐅᐸᒍᑎᓛᕈᒪᔪᖅ ᑭᖑᓪᓕᕐᒥ ᐊᕐᕋᒍᓕᒫᕐᓯᐅᑎᓄᑦ ᑲᑎᒪᓕᕐᐸᑕ ᒪᑭᕕᒃᑯᑦ, ᑲᑎᒪᓛᖅᖢᑎᒃ ᒫᔅᓯᐅᓕᕐᐸᑦ."

"The new MP may not be a familiar face in Nunavik, but said she plans to visit for the next annual general meeting of Makivik Corp., which will place in March."


"ᓂᕈᐊᖅᑕᐅᓚᐅᕐᑎᓪᓗᒍ ᐸᕉᐱ, ᒪᑭᕕᒃᑯᑦ ᐊᖓᔪᖅᑳᖃ ᓵᓕ ᕗᐊᑦ ᑐᓴᒐᒃᓴᓕᐅᓚᐅᕐᑐᖅ ᑐᙵᓱᒃᑎᑦᑎᓪᓗᓂ ᐸᕉᐱᒥ ᓄᓇᕕᒃᒧᑦ ᐳᓛᖁᔨᓪᓗᓂ ᐊᔪᕈᓐᓃᑐᐊᕈᓂ."

"Following Bérubé’s election, Makivik President Charlie Watt released a statement inviting Bérubé up to visit the region at her earliest convenience."


"“ᓂᕆᐅᒃᐳᖓ ᑲᑎᖃᑎᒋᓂᐊᕐᓂᓐᓂ, ᐊᒻᒪᓗ ᐃᑲᔪᖅᑐᐃᓂᖓ ᑐᙵᓱᒃᑎᖢᑎᒍᑦ ᐱᓕᕆᐊᕆᓇᓱᒃᑕᑦᑎᓐᓂᑦ ᓇᖕᒥᓂᖅ ᐱᓇᓱᐊᒐᖃᕐᓂᕐᒥ ᐃᑲᔪᖅᑐᐃᓂᖓᓄᑦ ᐊᒻᒪᓗ ᒪᑯᓄᖓ ᐊᑐᓕᖅᑎᑦᑎᓂᕐᒥᒃ ᐆᒥᖓ ᔫᓇᐃᑕᑦ ᓇᐃᓴᓐ ᐱᔪᓐᓇᐅᑎᖃᓕᖅᑎᑦᑎᓂᖏᑦ ᓄᓇᖃᖅᑳᖅᑐᓂᒃ,” ᕗᐊᑦ ᐅᖃᖅᑐᖅ."

"“I look forward to meeting with her, and receiving her support for our work on self-determination, and on issues such as the implementation of the United Nations Declaration on the Rights of Indigenous Peoples,” Watt said."


ᐅᖃᓪᓚᖃᑎᖃᑎᖃᖃᑦᑕᕐᓗᓂ ᐃᓄᐃᑦ ᓯᕗᓕᐅᕐᑎᖏᓐᓂᒃ ᐃᑲᔫᑎᖃᕋᔭᖅᑐᖅ ᐱᓕᕆᐊᖓᒍᑦ ᐃᑲᔪᕈᓐᓇᕐᓗᓂ ᒪᑭᕕᒃᑯᑦ ᐱᓕᕆᐊᕆᓇᓱᒃᑕᖓᒍᑦ ᓇᖕᒥᓂᖅ ᐱᓇᓱᐊᒐᖃᕐᓂᕐᒥᑦ.

"It is those talks with Inuit leadership, Bérubé said, that will determine her role in helping along Makivik’s work on self-determination,"


"ᐸᕉᐱ ᐃᑲᔪᖅᑐᐃᑦᑎᐊᖅᑐᖅ ᒪᓕᒐᕐᔪᐊᖅ C-262-ᒥ, ᑖᓐᓇ ᑲᓇᑕᐅᑉ ᒪᓕᒐᕐᔪᐊᖓᓂ ᒪᓕᒃᓯᒪᓕᖅᑎᑦᑎᒍᑎᐅᓇᔭᕐᑐᖅ ᓄᓇᕐᔪᐊᒥ ᑲᑐᔾᔨᖃᑎᒌᑦ ᐱᔪᓐᓇᐅᑎᖃᓕᖅᑎᑦᑎᓂᖏᓐᓄᑦ ᓄᓇᖃᖅᑳᖅᑐᓂᒃ."

"On Bill C-262, which would bring Canadian law in line with the United Nations Declaration on the Rights of Indigenous Peoples, Bérubé is fully in support."


"ᒪᕐᕉᖕᓂ ᐊᔾᔨᒌᙱᑦᑑᖕᓂ ᒪᓕᒐᕐᔪᐊᖑᓇᔭᖅᑐᓂᒃ ᐃᓇᖏᖅᑕᖓᑕ, ᐋᓐᑏᐲᑯᓐᓄᑦ ᒪᓕᒐᓕᐅᕐᑎ ᕉᒥᐅ ᓵᒐᓈᔅ."

"Two versions of the bill were put forward by her predecessor, outgoing NDP MP Romeo Saganash."


"ᑖᓐᓇ ᓴᕿᑕᐅᓂᑰᓪᓗᓂ 2018-ᒥ, ᒪᓕᒐᕐᔪᐊᖅ C-262 ᓄᖅᑲᖓᑎᑕᐅᓚᐅᕐᓯᒪᔪᖅ ᑲᓐᓲᕕᑎᕝ ᓴᓂᑐᓄ ᐅᐱᙶᖅ ᑭᓯᐊᓂᓕ ᓕᐳᕈᓪ ᒐᕙᒪᒃᑯᓐᓄᑦ ᑭᒡᒐᖅᑐᐃᔨ ᓴᓂᑐᑯᑦ ᑲᑎᒪᕕᐊᓂᒃ, ᓴᓂᑐ ᐲᑕ ᕼᐋᑐ, ᐅᖃᓚᐅᕐᓯᒪᔪᖅ ᓂᕈᐊᖅᑕᐅᒃᑲᓐᓂᕈᓂ ᐅᑯᐊ ᓕᐳᕈᓪ ᒐᕙᒪᒃᑯᑦ ᒪᓕᒐᕐᒥᒃ ᐊᑐᓕᖅᑎᑦᑎᒋᐊᖃᓛᕐᓂᖏᓐᓂᒃ."

"Introduced in 2018, Bill C-262 was held up by Conservative senators this spring but the Liberal government’s representative in the chamber, Senator Peter Harder, said if re-elected, the Liberal government was committed to making it law."


"“ᐱᒻᒪᕆᐅᕗᖅ ᐅᕙᓐᓄᑦ ᑲᔪᓯᓗᖓ ᐱᓕᕆᐊᖃᕐᓂᕐᒥᒃ ᒪᓕᒐᖅ C-262-ᒥ ᒪᓕᓕᖅᑎᓪᓗᒋᑦ ᑲᓇᑕᒥ ᒪᓕᒐᕐᔪᐊᑦ ᓄᓇᕐᔪᐊᒥ ᑲᑐᔾᔨᖃᑎᒌᑦ ᐱᔪᓐᓇᐅᑎᖃᓕᖅᑎᑦᑎᓂᖏᓐᓄᑦ ᓄᓇᖃᖅᑳᖅᑐᑦ ᐊᒻᒪ ᐱᓕᕆᐊᕆᓚᐅᕐᑕᖓ ᐃᓇᖏᖅᑕᒪ ᕉᒥᐅ ᑳᒐᓈᔅ,” ᐸᕉᐱ ᐅᖃᖅᑐᖅ."

"“It is important for me to continue the process of Bill C-262 to align Canadian laws with the United Nations Declaration on the Rights of Indigenous People and the work of my predecessor Romeo Saganash,” Bérubé said."


“ᑲᔪᓯᓂᐊᕐᑐᖓ ᐃᑲᔪᖅᑐᐃᓗᖓ ᑖᔅᓱᒥᖓ ᐱᓕᕆᐊᒥᒃ ᐊᒻᒪ ᐃᑲᔪᕈᒪᓯᒪᓪᓗᒍ ᕉᒥᐅ ᓯᕗᓂᑦᑎᓐᓂᒃ ᖃᓄᐃᓕᐅᕈᑎᒃᓴᑎᒍᑦ.

“I will continue to support this project and I’ve already offered my support to Romeo for future action.


ᓈᒻᒪᙱᒻᒪᑦ ᑲᓇᑕ ᑖᔅᓱᒥᖓ ᐋᖅᑭᒃᓯᓯᒪᙱᓐᓂᖏᓐᓂᒃ 2020 ᑎᑭᙱᓐᓂᖓᓂᒃ.”

It’s unacceptable that Canada is not yet at this stage by 2020.”


ᑐᕉᑑ ᒐᕙᖓᑦ 2.0: ᓂᕆᐅᓗᐊᙱᓪᓗᓯ

The Trudeau government 2.0: prepare for a letdown


“ᐃᓱᒪᑦᑎᐊᕈᓐᓇᕈᔅᓯ ᓂᕆᐅᓗᐊᙱᓪᓗᓯ”

"“If you’re wise, you’ll keep your expectations low”"


"ᔭᐃᓐ ᕕᐊᐹᑦ ᑕᐃᔅᓱᒪᓂ ᓄᓇᖃᖅᑳᖅᑐᓄᑦ ᐱᔨᑦᑎᕋᐅᓂᓂᒃ ᒥᓂᔅᑕᐅᓂᑯ ᒫᑦᓯ 23, 2018-ᒥᑦ, ᐱᖃᑎᖃᖅᖢᓂ ᐃᓄᐃᑦ ᑕᐱᕇᑦ ᑲᓇᑕᒥ ᐊᖓᔪᖅᑳᒥᑦ ᓇᐃᑕᓐ ᐅᐱᐊᑦ, ᐅᖃᖅᑎᓪᓗᒍ ᒐᕙᒪᑐᖃᒃᑯᑦ ᓄᖑᑎᑦᑎᓂᐊᕐᓂᕋᖅᖢᓂᖏᑦ ᐃᓄᐃᑦ ᓄᓇᖓᓂᒃ 2030 ᑎᑭᓚᐅᕐᑎᓐᓇᒍ."

"Jane Philpott, then the Indigenous services minister, is seen on March 23, 2018, with ITK President Natan Obed, while promising that the federal government will eliminate tuberculosis from Inuit Nunangat by 2030."


ᐊᕐᕌᒎᙱᑦᑐᖅ ᓄᖃᓚᐅᕐᓯᒪᔪᖅ ᒐᕙᒪᑐᖃᒃᑯᓐᓄᑦ ᑲᑎᒪᔨᐅᓂᕐᒥ.

"Less than a year later, she quit the federal cabinet."


ᖃᐅᔨᓚᐅᕐᐱᓯᓗᑭᐊᖅ ᒐᕙᒪᑐᖃᒃᑯᑦ ᓂᕈᐊᒐᒃᓴᐅᑎᓪᓗᒋᑦ ᓇᓕᐊᒡᓘᓐᓃᑦ ᓯᕗᓕᐅᕐᑎᒋᔭᐅᔪᑦ ᐅᖃᐅᓯᖃᓗᐊᓚᐅᙱᓐᓂᖏᓐᓂᒃ ᓄᓇᕗᒥᐅᓄᑦ ᐱᒻᒪᕆᐅᒋᔭᐅᔪᓂᒃ ᐊᒻᒪ ᐅᑭᐅᕐᑕᖅᑐᕐᒦᖃᑕᐅᔪᑦ ᐊᓯᖏᓐᓂ.

"You may have noticed that during the recent federal election campaign, none of the national party leaders spent much time talking about issues that matter to residents of Nunavut and other northern regions."


ᑕᒪᓐᓇ ᑲᒪᓇᙱᓚᖅ.


"ᐱᒻᒪᕆᐅᓂᕐᓴᑦ ᒪᓕᒐᓕᕆᔨᐅᕙᒃᑐᑦ ᐃᓱᒫᓂᕐᓴᐅᖂᔨᖕᒪᑕ ᑲᓇᑕᒥᐅᑕᑦ ᐅᓄᕐᓂᓴᐃᑦ, ᐱᔾᔪᑎᖃᖅᖢᑎᒃ ᖃᓪᓗᓈᓃᑦᑐᓂᒃ, ᐅᓄᙱᓗᐊᕐᒪᑕ ᓂᕈᐊᕋᔭᕐᑐᑦ ᐅᖃᐅᓯᖃᕋᓗᐊᕈᑎᒃ ᐅᑭᐅᕐᑕᖅᑐᕐᒥᐅᑕᓂᒃ ᑕᒪᒃᑯᐊ ᑲᓇᑕᒥᐅᑕ ᐅᓄᕐᓂᕐᓴᐃᑦ ᓄᓇᖓᓃᑦᑐᑦ ᑐᓴᓚᐅᕐᓯᒪᙱᑕᖏᓐᓂᒃ."

"The major political parties appeared to have calculated that across mainstream Canada, which means southern Canada, there are few votes to be gained by talking about remote northern regions most southern Canadians have never heard of."


"ᓕᐳᕈᓪ ᒐᕙᒪᒃᑯᑦ ᑕᒪᑐᒥᖓ ᖃᐅᔨᒪᑎᓚᐅᕐᑐᑦ, ᐃᒪᓐᓇ ᓲᕐᓗ ᑲᑕᐃᒐᒥᒃ ᕿᒪᒃᓯᓪᓗᑎᒡᓗ ᓴᕿᑎᑦᑎᓚᐅᕐᖢᑎᒃ ᑭᖑᕙᓯᒻᒪᕆᒃᑐᒥᓐ ᐅᑭᐅᕐᑕᖅᑐᕐᒧᑦ ᐊᒻᒪ ᐅᑭᐅᕐᑕᖅᑐᕐᒥᐅᓄᑦ ᐊᑐᐊᒐᓄᑦ ᐋᕿᒃᓱᐃᒍᑎᒃᓴᓂᒃ ᐅᓪᓘ ᓯᕗᓂᐊᒍᑦ ᓂᕈᐊᒐᒃᓴᐅᓂᖅ ᐱᖏᐊᕐᓂᐊᓵᖅᑎᓪᓗᒍ."

"The Liberal government signalled that themselves, with their dump-and-run release of the much-delayed Arctic and northern policy framework the day before the campaign period officially started."


"ᓂᕈᐊᒐᒃᓴᐅᓐᓇᖅᑎᓪᓗᒍ, ᓄᓇᖃᖅᑳᖅᑐᓅᖓᓗᐊᖅᑐᑦ ᐃᓱᒪᒋᔭᒃᓴᑦ, ᐊᒥᓱᑦ ᐅᑭᐅᕐᑕᖅᑐᕐᒥᐅᓄᑦ ᐃᓱᒫᓘᑎᓂᒃ ᖄᓪᓕᕐᓯᕙᒃᖢᑎᒃ, ᑲᒪᒋᔭᐅᓗᐊᓚᐅᙱᒻᒥᔪᑦ."

"During the election campaign, Indigenous-specific issues, many of which overlap with northern issues, didn’t get much attention either."


"ᑕᐃᒪᓕ ᓄᑖᒧᑦ ᒥᒃᖠᕚᓪᓕᕐᓯᒪᔪᒧ ᔭᔅᑎᓐ ᑐᕌᑑ ᒐᕙᒪᒋᓕᖅᑕᖏᓐᓄᑦ, ᐊᒻᒪᓗ ᑲᑎᒪᔨᐅᓂᐊᖅᑐᑦ ᐊᖏᖅᑎᑕᐅᓚᐅᖅᖢᑎᒃ ᐱᓕᕆᐊᒃᓴᖏᓐᓄᑦ ᓄᕕᐱᕆ 20-ᐅᓚᐅᕐᑐᒥᑦ, ᐃᓱᒪᓇᖅᐳᖅ ᑲᔪᓯᑐᐃᓐᓇᕐᓂᐊᕆᐊᒃᓴᖏᓐᓂᒃ ᓱᖁᑎᒃᓴᓗᐊᖅᑰᔨᙱᓪᓗᑎᒃ."

"So for the new reduced version of Justin Trudeau’s government, whose cabinet members took their oaths of office this past Nov. 20, all signs point to a continuation of that indifferent attitude."


ᐅᕙᐅᓇ ᓇᓗᓇᐃᒃᑯᑎᐅᔪᓐᓇᖅᑐᑦ ᐃᓚᖓ.


ᐱᔾᔪᑎᖃᖅᑐᕐᓕ ᐅᔾᔨᕐᓇᓗᐊᕐᓯᒪᔪᒥᑦ ᐱᓂᐊᕐᓂᕋᕈᑎᕕᓃᑦ ᐅᑭᐅᕐᑕᖅᑐᕐᒧᑦ ᑕᐃᒪᙵᑦ ᑐᕌᑑ ᒐᕙᒪᖏ ᐊᖓᔪᖅᑳᖑᓕᓚᐅᕐᑎᓪᓗᒋᑦ 2015-ᒥᑦ: ᐱᑕᖃᕈᓐᓃᖅᑎᑦᑎᓗᑎᒃ ᐊᒃᓱᓪᓘᓐᓃᑦ 50 ᐳᓴᓐᑎᓂᒃ (ᓇᑉᐸᖏᓐᓂᒃ) ᐳᕙᒡᓗᒍᑎᐅᔪᓂᒃ ᐃᓄᐃᑦ ᓄᓇᖓᓂᒃ ᑎᑭᓪᓗᒍ 2025 ᐊᒻᒪᓗ ᓄᖑᑎᑕᐅᑦᑎᐊᒻᒪᕆᒡᓗᓂ 2030 ᑎᑭᓚᐅᖅᑎᓐᓇᒍ.

It concerns one of the most significant promises to the North the Trudeau government has made since gaining power in 2015: to eliminate 50 per cent of tuberculosis cases from Inuit Nunangat by 2025 and to eliminate the disease entirely by 2030.


"ᐅᓇ ᐃᓚᖃᓚᐅᕐᑐᖅ ᐱᒋᐊᕈᑎᓂᒃ ᐃᑲᔫᑎᓂᒃ $27.5 ᒥᓕᐊᓐᑖᓚᓂ ᐊᕐᕌᒍᓄᑦ ᑕᓪᓕᒪᓄᑦ, ᐊᑐᖅᑕᐅᓂᖓᓕ “ᐋᖅᑭᒃᑕᐅᓂᐊᖅᖢᑎᒃ” ᑎᓴᒪᓄᑦ ᐃᓚᒋᔭᐅᔪᓄᑦ ᐅᑯᓄᖓ ᐃᓄᐃᑦ ᑕᐱᕇᑦ ᑲᓇᑕᒥ."

"That included a starter fund of $27.5 million over five years, the spending of which is “self-determined” by the four members of Inuit Tapiriit Kanatami."


"ᑭᓯᐊᓂᓕ ᐅᖃᖅᑕᐅᓚᐅᕐᓯᒪᔪᖅ ᑎᐱᕐᓗᖂᔨᓕᕐᑐᖅ ᓱᕋᒃᓯᒪᔪᑎᑐᑦ ᖃᓄᐃᓂᐊᕐᓂᕋᕐᓯᒪᓂᕐᒥᒃ. ᐱᒋᐊᕐᕕᒋᓗᒍ, ᐅᓇ ᐳᕙᒡᓗᖕᓇᒥᑦ ᓄᖑᑎᑦᑎᓂᕐᒧᑦ ᐱᓕᕆᔨᒻᒪᕆᐅᓚᐅᕐᑐᖅ ᒐᕙᒪᑐᖃᒃᑯᓐᓄᑦ, ᔭᐃᓐ ᕕᐊᐹᑦ, ᓄᓇᖃᖅᑳᖅᑐᓄᑦ ᐱᔨᑦᑎᕋᐅᑎᓄᑦ ᒥᓂᔅᑕᐅᓚᐅᕐᑐᖅ ᑖᔅᓱᒥᖓ ᐅᖃᓚᐅᕐᓯᒪᓪᓗᓂ."

"But that bold pledge already smells like a broken promise. For starters, the TB elimination campaign has lost its most credible and competent federal government champion: Jane Philpott, the Indigenous services minister who made that promise."


ᓄᖃᓚᐅᕐᑐᖅ ᑐᕉᑑᑉ ᒪᓕᒐᓕᕆᔨᖏᓐᓂᒃ ᒫᔅᓯ 4-ᖑᓚᐅᕐᑐᒥᑦ ᓈᒻᒪᒃᓴᙱᖢᓂ ᑐᕉᑑ ᐱᓕᕆᐊᖃᑦᑎᐊᙱᓐᓂᖓᓂᒃ ᔪᑎ ᕗᐃᐊᓴᓐ-ᕆᐳᑦᒥ.

She quit Trudeau’s cabinet this past March 4 to protest his shabby treatment of Jody Wilson-Raybould.


ᑕᐃᒪᐃᓕᐅᓚᐅᕐᓯᒪᔪᖅ ᐅᓪᓗᑦ ᑎᓴᒪᑦ ᑐᖔᓂ ᑐᕉᑑ ᐃᖃᓗᖕᓄᐊᕐᓂᐊᓵᖅᑎᓪᓗᒍ ᒪᒥᐊᑦᑕᖅᑐᕐᓗᓂ ᑲᓇᑕ ᓈᒻᒪᙱᑦᑐᒃᑯᑦ ᑲᒪᒋᔭᖃᓚᐅᕐᓯᒪᓂᖓᓄᑦ ᐃᓄᖕᓂ ᐳᕙᒡᓗᒋᐊᕐᓯᒪᓂᑯᓂᑦ 1950-ᖏᓐᓂᒃ ᐊᒻᒪ 1960-ᖏᓐᓂᒃ.

She did so only four days before Trudeau flew to Iqaluit to apologize for Canada’s mistreatment of Inuit patients with tuberculosis in the 1950s and 1960s.


"ᑕᐃᒪᙵᓪᓕ, ᓂᐱᖃᙱᑐᐃᓐᓇᓕᓚᐅᕐᐳᑦ ᐅᑭᐅᕐᑕᖅᑐᕐᒥ ᐳᕙᒡᓗᖕᓇᕐᒨᖓᔪᓂᒃ."

"Since then, a cone of silence has descended on the Arctic tuberculosis issue."


"ᓂᕈᐊᒐᒃᓴᐅᑲᑕᒃᑲᓗᐊᖅᑎᓪᓗᒋᑦ, ᑕᒪᓐᓇ ᑲᒪᒋᔭᐅᓗᐊᓚᐅᙱᑦᑐᖅ."

"Even during the election campaign, it received little attention."


"ᐊᒻᒪᓗ ᒫᓐᓇᒧᑦ, ᐳᕙᒡᓗᖕᓇᒥᑦ ᓄᖑᑎᑦᑎᓇᓱᖕᓂᖅ ᓄᖃᑐᐃᓐᓇᖅᓯᒪᓕᕐᐳᖅ."

"And as of now, work on TB elimination appears to have ground to a halt."


"ᓲᕐᓗ ᐃᒪᓐᓇ, ᓄᓇᑦᓯᐊᕗᒥᑦ, ᐳᕙᒡᓗᑲᑕᒃᑎᓪᓗᒋᑦ 2006-ᓗ 2016-ᓗ ᐊᑯᓐᓂᖓᓂ ᑎᑎᕋᖅᑕᐅᓯᒪᓪᓗᓂᓗ 248.5 ᐃᓄᐃᑦ 100,000-ᖏᓐᓂᒃ, ᐋᓐᓂᐊᖃᕐᓇᙱᑦᑐᓕᕆᔨᐅᔪᑦ ᐊᑕᐅᓯᑐᐊᕐᒥᑦ ᓄᓇᓕᖕᓂ ᖃᐅᔨᓴᕐᓯᒪᓂᑰᕗᑦ."

"For example, in Nunatsiavut, where the active TB rate between 2006 and 2016 was recorded at 248.5 per 100,000, health authorities have done only one community-wide screening."


"ᑕᐃᒪᐃᓕᐅᓚᐅᕐᓯᒪᔪᑦ ᓇᐃᓐᒥᑦ, 2018-ᖑᑎᓪᓗᒍ, ᐳᕙᒡᓗᓂᕐᒥ ᐋᓐᓂᐊᖅᑖᖅᑐᖃᐅᕐᑎᓪᓗᒍ ᐊᒻᒪᓗ ᓄᑲᑉᐱᐊᒥ 14-ᓂ ᐅᑭᐅᓕᖕᒥ ᐃᓅᔪᓐᓃᖅᑐᖃᓚᐅᕐᓯᒪᓪᓗᓂ ᑖᔅᓱᒧᖓ ᐋᓐᓂᐊᔪᑦ ᐋᓐᓂᐊᕕᖕᒦᖢᓂ ᔭᐃᓐ ᔮᓐᔅᒥᑦ."

"That occurred in Nain, in 2018, following a major outbreak in which scores of people developed active TB and a 14-year-old boy died of the disease at a hospital in St. John’s."


"ᓄᓇᕕᒥᑦ, 313 ᐃᓄᐃᑦ ᐋᓐᓂᐊᓕᓚᐅᕐᓯᒪᔪᑦ ᐳᕙᒡᓗᖕᓇᒧᑦ 2006-ᓗ 2016-ᓗ ᐊᑯᓐᓂᖓᓂᒃ, ᑖᓐᓇᓗ ᐱᖃᑎᒋᔭᐅᓪᓗᓂ ᐳᕙᒡᓗᓗᐊᕐᓇᖅ ᐃᓄᐃᑦ ᓄᓇᖓᓂᒃ, 234 ᖃᐅᔨᔭᐅᔪᑦ 100,000-ᖏᓐᓂᒃ."

"In Nunavik, 313 people got sick with TB between 2006 and 2016, creating the second-worst incidence rate in Inuit Nunangat, 234 cases per 100,000."


"ᑭᓯᐊᓂᓕ ᓄᓇᓕᖕᓃᑦᑐᓕᒫᓂ ᖃᐅᔨᓴᕐᓂᖅᑕᖃᖅᑰᔨᓯᒪᙱᑦᑐᖅ ᓄᓇᕕᒻᒥ ᑕᐃᒪᙵᓂᑦ 2018-ᖑᓚᐅᕐᑐᒥ, ᐅᓇ ᕕᐅᐹᑦ ᑐᓴᒐᒃᓴᓕᐅᓚᐅᕐᓯᒪᑎᓪᓗᒍ."

"But no community-wide screenings appear to have been done in Nunavik since early 2018, when Philpott made her announcement."


"ᐄᖑᒐᓗᐊᖅ ᓄᓇᕗᒥᑦ ᖃᖓᑦᑎᐊᓵᐸᓗᒃ ᐃᓄᒋᐊᓂ ᖃᐅᔨᓴᓚᐅᕐᓯᒪᔪᑦ ᐳᕙᒡᓗᑲᑕᖕᓂᖅᑕᖃᓚᐅᕐᑎᓪᓗᒍ, ᐅᓇ ᓯᑏᕙᓐ ᕼᐋᐳ ᑲᓐᓲᕕᑎᕝᓗ ᐊᖓᔪᖅᑳᖑᓱᖓᖅᑎᓪᓗᒋᑦ, ᓯᕗᓂᑲᓪᓛᓂᒃ ᑐᕉᑑ ᓕᐳᕈᖏᑦ ᓂᕈᐊᖅᑕᐅᓚᐅᖅᑎᓐᓇᒋᑦ."

"Indeed, most of Nunavik’s recent mass screenings appear to have occurred in reaction to earlier TB outbreaks, when Stephen Harper’s Conservatives were still in power, long before Trudeau’s Liberal government was elected."


"ᓄᓇᕗᒧᓪᓕ, ᑕᒪᓂᓗ 670-ᓂ ᐃᓄᖕᓂ ᐳᕙᒡᓗᒃᑐᖃᖅᓯᒪᓪᓗᓂ 2006-ᓗ 2016-ᓗ ᐊᑯᓐᓂᖓᓂᒃ, ᐃᒪᐃᓕᖓᓕᖅᖢᓂ 171.8 ᐅᑯᓇᙵᑦ 100.000-ᓂ ᐊᒻᒪᓗ ᐱᓕᕆᓂᖅᑕᖃᕐᓯᒪᓪᓗᓂ ᑕᒪᑐᒧᖓ."

"As for Nunavut, where 670 people developed active TB between 2006 and 2016, producing an incidence rate of 171.8 per 100,000, there has been some modest activity."


(ᐊᑕᐅᓯᕐᓕ ᐊᒃᑐᖅᑕᐅᓯᒪᙱᑦᑐᖅ ᐅᑯᐊ ᐃᓄᕕᐊᓗᒃᒥᐅᑕ ᓄᓇᑦᓯᐊᕐᒥ.

(One major exception is the Inuvialuit settlement region of the Northwest Territories.


"ᑕᐃᑲᓂᓕ, ᐳᕙᒡᓗᓪᓚᕆᒃᑐᓂ ᑐᓴᕐᓇᓚᐅᙱᑦᑐᖅ 2007-ᓗ 2016-ᓗ ᐊᑯᓐᓂᖓᓂᒃ.)"

"There, no active TB cases were reported between 2007 and 2016.)"


ᐳᕙᒡᓗᖕᓇᖅ ᐋᓐᓂᐊᕆᔭᐅᔪᖅ ᑭᓱᖃᙱᓗᐊᒧᑦ.


ᑕᒪᓐᓇ ᑕᐃᒪᐃᓐᓂᕋᖅᑕᐅᒡᒍᓂᖓᓄᑦ ᑕᐃᒪᓐᓇ ᐅᖃᐅᓯᐅᕙᓕᖅᑐᖅ.

"That’s been pointed out so often, it’s become a cliché."


"ᐃᓄᐃᑦ ᓂᕿᖃᑦᑎᐊᖃᑦᑕᙱᒃᑯᑎᒃ ᐊᒻᒪ ᐃᒡᓗᖃᑦᑎᐊᙱᒃᑯᑎ, ᐳᕙᒡᓗᖕᓇᖅ ᐱᕙᓪᓕᐊᒍᓐᓇᖅᐳᖅ."

"Where people are poorly nourished and poorly housed, tuberculosis thrives."


"ᐅᓇᑦᑕᐅᖅ ᐃᓱᒪᒋᓪᓗᒍ, ᐊᔪᕐᓴᕐᓇᕐᓂᖅ ᑭᙵᓂᑦ, ᑕᕝᕙᓂᓕ ᐱᓇᓱᐊᕈᓯᕐᓂᒃ 12-ᓂ ᐳᕙᒡᓗᓇᒥ ᖃᐅᔨᓴᕐᓂᖓᑦ ᐃᓱᓕᓚᐅᕐᓯᒪᔪᖅ ᒪᐃᒥ."

"Take, for example, the poverty to be found in Cape Dorset, where a 12-week TB screening program ended last May."


2016-ᒥ ᐃᖅᑲᓇᐃᔭᙱᑦᑐᑦ ᒫᓃᓚᐅᕐᑐᖅ 27.3 ᐳᓴᓐᑎ.

The 2016 unemployment rate was 27.3 per cent.


"2015-ᒥᓪᓕ ᐅᑭᐅᖃᖅᑐᑦ 15-ᓂᒃ ᐅᖓᑖᓄᑦ ᑮᓇᐅᔭᓕᐅᕐᓂᖏᑦ ᒫᓃᓚᐅᕐᑐᑦ $18,933 ᐅᖓᑎᑦᑎᐊᖓᓂᒃ."

"The median income in 2015 for those aged 15 and over was $18,933."


"ᐅᑯᓇᙵᓪᓕ 370-ᓂ ᐃᒡᓗᒋᔭᐅᔪᓂᒃ, 120 ᐃᒡᓗᐃᑦ ᓴᓇᔭᐅᒃᑲᓐᓂᕆᐊᖃᒻᒪᕆᓚᐅᕐᑐᑦ."

"Of 370 dwelling units, 120 were in need of major repairs."


"ᐅᑯᑎᒎᓇᕐᓕ ᑲᓇᑕᒥ ᐃᓄᒋᐊᓗᐊᕆᔭᐅᓂᒃᑯᑦ, ᐅᑯᐊ 140 ᐃᒡᓗᐃᑦ ᐅᑯᓇᙵᑦ 370 ᐃᒡᓗᓂᒃ ᐃᒪᐃᓕᒍᑎᐅᓯᒪᓂᑯᑦ “ᐃᒡᓗᒃᓴᐅᙱᑦᑐ” ᐅᑯᓇᙵᑦ ᑲᓇᑕᒥ ᐃᒡᓗᓕᕆᔨᕐᔪᐊᒃᑯᑦ ᒪᓕᒐᖏᑦᑎᒍᑦ."

"And by the national measure of overcrowdedness, 140 of those 370 units were deemed “unsuitable” by Canada Mortgage and Housing Corporation standards."


ᑕᒪᓐᓇ ᑐᑭᖃᖅᑐᖅ ᐃᒡᓗᕈᓯᖃᙱᓗᐊᕐᓂᖏᓐᓂᒃ ᐃᓄᒋᐊᖕᓂᖏᑦ ᒪᓕᒃᖢᒋᑦ ᐃᒡᓗᖃᖃᑕᐅᔪᑦ.

That means they don’t have enough bedrooms to accommodate the number of people who live in them.


ᐅᓄᙱᑦᑐᓂᒃ ᑲᓇᑕᒥ ᐃᓄᒃᑕᖃᕐᒥᔪᖅ ᐃᒡᓗᖃᖅᑎᑕᐅᙱᓐᓂᕐᓴᓂᒃ.

There are few places in Canada where people are more poorly housed.


"ᑲᒪᓇᙱᓚᕐᓕ ᐊᕐᕌᒎᓕᖅᑐᓂᒃ ᐊᕙᑎᓂᒃ (20), ᐳᕙᒡᓗᖕᓇᖅ ᑐᐊᕕᕐᓇᖅᑐᕆᔭᐅᖤᕋᒥ ᓄᓇᕗᒧᑦ ᐊᒻᒪ ᐊᓯᖏᓐᓄᑦ ᐅᑭᐅᕐᑕᖅᑐᕐᒦᑦᑐᓂᒃ."

"It’s no wonder, then, that over the past two decades, TB became a public health emergency in Nunavut and other Arctic regions."


ᐊᒻᒪᓗ ᐃᓱᒪᓇᙱᖢᓂ ᐳᕙᒡᓗᖕᓇᖅ ᓄᖑᑎᑕᐅᔪᓐᓇᕆᐊᒃᓴᖓᓂᒃ ᑖᒃᑯᓇᓂ ᓄᓇᓕᖕᓂ ᑭᓯᐊᓂ ᐊᓯᔾᔨᖅᓯᒻᒪᕆᒃᑯᑎᒃ ᒪᑯᐊ ᐃᒡᓗᒃᓴᐃᑦ ᐅᓄᕐᓯᑎᑕᐅᒃᑲᓐᓂᕐᓗᑎᒃ ᐊᒻᒪ ᐱᐅᓂᕐᓴᐅᑎᑕᐅᓗᑎᒃ.

And it’s inconceivable that TB can be eliminated in these communities without a dramatic increase in the number and quality of social housing units.


"ᑭᓯᐊᓂᓕ ᑭᖑᓪᓕᖅᐹᒥᑦ ᓂᕈᐊᒐᒃᓴᐅᑲᑕᒃᑎᓪᓗᒋᑦ, ᑐᕉᑑᑯᑦ ᒪᓕᒐᓕᕆᔨᖏᑦ ᒪᓂᒻᒪᐃᓯᒪᓚᐅᙱᑦᑎᐊᖅᑐᑦ ᐃᓄᐃᑦ ᐃᒡᓗᒃᓴᖏᓐᓂᒃ, ᑭᓯᐊᓂᓕ ᐅᖃᐅᓯᖃᒃᑲᓐᓂᑐᐃᓐᓇᖅᖢᑎᒃ 2016-ᒥᑦ ᐊᒻᒪ 2017-ᒥᑦ ᐊᑐᖅᑕᐅᔪᒃᓴᓂᒃ ᐊᐅᓚᔾᔪᑎᒃᓴᓂᒃ ᐱᓂᐊᕐᓂᕋᕐᓯᒪᔭᖏᓐᓂᒃ."

"But during the run-up to the last election campaign, Trudeau’s party offered nothing on Inuit housing, other than a regurgitation of 2016 and 2017 federal budget commitments."


"ᑕᒪᐅᓇᓕ, ᐱᒃᑲᖅᑎᑕᐅᔪᓐᓇᙱᑦᑐᓪᓘᓐᓃᑦ ᓱᕋᐃᓯᒪᓂᖏᓐᓂᒃ ᐅᖃᐅᓯᖏᓐᓂᒃ. ᑕᒪᑐᒧᖓᓘᓐᓃᑦ ᐃᓱᒫᓘᑎᖃᓚᐅᙱᒻᒥᔪᑦ ᐅᖃᐅᓯᖃᓚᐅᕐᓯᒪᓂᖏᓐᓂᒃ."

"On this issue, they can’t even be accused of breaking a promise. Such was their indifference that they never made one in the first place."


"ᑕᒪᓐᓇᓕ ᓴᕿᑎᑦᑎᓯᒪᒍᑎᐅᒋᕗᖅ ᖃᓄᐃᓕᐅᕐᓯᒪᓂᖏᓐᓂᒃ ᑲᓇᑕᒥ ᐋᓐᓂᐊᕆᔭᐅᔪᒧᑦ ᑐᐊᕕᕐᓇᖅᑐᓕᕆᓂᒃᑯᑦ, ᑕᒫᓂ ᐳᕙᒡᓗᒃᑐᑦ ᐃᓄᐃᑦ ᓄᓇᖓᓂ 300-ᖏᕐᓱᖅᓯᒪᓪᓗᓂ ᐅᓄᕐᓂᕐᓴᐅᒻᒪᕆᒃᑎᓪᓗᒋᑦ ᐳᕙᒡᓗᒃᑐᓂᑦ ᓄᓇᖃᖅᑳᙱᑦᑐᓂᒃ ᑲᓇᑕᒥ ᐃᓅᓂᑯᓂᒃ ᑕᐅᑐᒃᖢᓂ."

"That, in essence, represents how they’ve responded to one of Canada’s worst public health emergencies, where the rate of active tuberculosis in the Inuit regions is more than 300 times greater than the rate found among the non-Indigenous Canadian-born population."


"ᓄᓇᕗᒥᓪᓕ, ᐱᐅᙱᓐᓂᕐᓴᐅᑐᐃᓐᓇᕆᐊᖃᖅᑐᖅ."

"And in Nunavut, it might be even worse than we think."


ᐊᕐᕌᓂ ᐅᓂᒃᑳᓕᐊᓕᐊᕆᔭᐅᓚᐅᕐᑐᓂᒃ ᖃᐅᔨᒍᑎᐅᓚᐅᕐᐳᖅ ᐊᑕᐅᓯᖅ 100-ᓂ ᓄᑕᕋᓛᓂ ᐃᓅᔪᓂᒃ ᓄᓇᕗᒥᑦ ᑖᔅᓱᒥᖓ ᐋᓐᓂᐊᖃᑐᐃᓐᓇᕆᐊᖃᕐᓂᖏᓐᓂᒃ.

A report last year found more than one in every 100 infants in Nunavut may have the disease.


"ᑕᐃᒪᓕ ᑕᒪᒃᑯᓂᖓ ᐃᓱᒫᓘᑎᖃᓗᐊᖅᑎᓐᓇᒋᑦ ᑐᐊᕕᕐᓇᖅᑐᓂᒃ ᐋᓐᓂᐊᕆᔭᐅᔪᒧᑦ, ᑕᐃᒪᓕ ᖃᓄᕐᓕ ᐃᓱᒫᓘᑎᖃᖅᐸᑦ ᑐᕉᑑ ᓕᐳᕈᓪ ᒐᕙᒪᖏᑦ ᐊᓯᖏᓐᓂᒃ ᒪᑯᓂᖓ ᐃᓱᒪᒃᑯᑦ ᐋᓐᓂᐊᖃᕐᓂᕐᒥᒃ, ᓄᓇᓕᖕᓂᑦ ᐃᒡᓗᑖᖅᑐᕆᐊᖃᕐᓂᕐᒥᒃ, ᐃᓕᓐᓂᐊᒃᑲᓐᓂᕆᐊᖃᕐᓂᕐᒥᒃ ᐊᒻᒪᓗ ᐊᓯᒃᑲᓐᓂᖏᓐᓂᒃ?"

"So if that indifference characterizes their response to a dire public health emergency, how much indifference are the Trudeau Liberals likely to show on other issues, such as mental health, community infrastructure, post-secondary education, and so on?"


"ᐃᓱᒪᑦᑎᐊᕈᓐᓇᕈᔅᓯ, ᓂᕆᐅᓗᐊᙱᓪᓗᓯ."

"If you’re wise, you’ll keep your expectations low."


"ᑕᐃᒪᐃᙱᒃᑯᔅᓯᓕ, ᐸᕐᓇᒃᓯᒪᓗᓯ ᑲᑕᑦᑎᑕᐅᓇᔭᕐᓂᕐᒧᑦ."

"If you don’t, you’d better prepare yourself for a big letdown."


"ᖃᐅᔨᒪᒋᑦᑎ: ᖃᔅᓯᐅᓂᕆᔭᐅᓯᒪᔪᑦ ᐳᕙᒡᓗᖕᓇᐅᑉ ᐱᕙᓪᓕᐊᓯᒪᐃᓐᓇᕐᓂᖓ ᐅᑯᓇᙶᕐᓯᒪᔪᖅ ᐃᓄᐃᑦ ᑕᐱᕇᑦ ᑲᓇᑕᒥ ‘ᐃᓄᖕᓂᑦ ᐳᕙᒡᓗᖕᓇᒥᑦ ᓄᖑᑎᑦᑎᓂᕐᒧᑦ ᐊᑐᖅᑕᒃᓴᓂᒃ’, ᓴᕿᑕᐅᓂᑯᑦ ᓄᕕᐱᕆ 2018-ᒥᑦ."

"Note: The quoted statistics on TB prevalence are sourced from ITK’s Inuit Tuberculosis Elimination Framework, released in November 2018."


ᑭᙵᓂᑦ ᓇᓗᓇᐃᔭᖅᑕᐅᓯᒪᔪᑦ ᐅᑯᓇᙶᖅᑐᑦ ᓇᐃᓴᐃᔨᒃᑯᓐᓂᒃ ᑲᓇᑕᒥᑦ ᐅᓂᒃᑳᓂ ᑲᑎᕐᓱᖅᑕᐅᔪᕕᓂᕐᓂᒃ 2016-ᒥ ᓇᐃᓴᐃᑎᓪᓗᒋᑦ.

The statistics on Cape Dorset are sourced from a Statistics Canada report based on data gathered during the 2016 census.


ᓄᑕᖅ ᐅᑭᐅᖅ ᓄᑖᓂᒃ ᐸᓖᓯᓂᒃ ᐊᒻᒪ ᐱᓕᕆᔾᔪᑎᓂᒃ ᑕᑯᓐᓇᕐᓂᐊᖅᑐᖅ ᓄᓇᕕᒃ ᐸᓖᓯᖏᓐᓂᒃ

New year will see new recruits and tech for Nunavik police


ᐸᓖᓰᑦ ᐊᒻᒪ ᐊᑐᖃᑦᑕᕐᓂᖅ ᑎᒥᒦᑦᑐᓂᒃ ᐊᔾᔨᓕᐅᕈᑎᓂᒃ ᐋᖅᑭᒃᑕᐅᓯᒪᓕᕐᐳᖅ

A full complement of officers and the use of body-worn cameras in the pipeline


ᑲᑎᕕᒃ ᓄᓇᓕᓕᒫᑦ ᐸᓖᓯᖏᑦ ᓄᑖᓂ ᐸᓖᓯᓂᒃ ᐊᒻᒪ ᐊᔾᔨᓕᐅᕈᑎᓂᒃ ᐊᑐᖅᑕᐅᕙᒃᑐᓂᒃ ᐱᒋᐊᖅᑎᑦᑎᓂᐊᕐᑐᖅ 2020 ᐱᒋᐊᓕᓵᕐᓂᖓᓂᒃ.

The Kativik Regional Police Force is introducing new recruits and body-worn cameras in early 2020.


(ᐊᔾᔨᓕᐅᕆᔨ ᐃᓚᐃᓐ ᐊᓐᓱᒥ)


"ᑕᖅᑭᒐᓴᖕᓂᒃ ᐃᖅᑲᓇᐃᔭᖅᑎᖃᑦᑎᐊᑲᑕᙱᐊᓪᓚᓚᐅᖅᖢᑎᒃ, ᑲᑎᕕᒃ ᓄᓇᓕᓕᒫᑦ ᐸᓖᓯᖏᑦ ᑕᑯᔪᓐᓇᕐᓯᔪᑦ ᐱᓇᓱᒃᓯᒪᓂᖏᓐᓂᒃ ᐸᓖᓯᒃᑲᓐᓂᕐᓂᒃ,"

"After months of low staffing levels, the Kativik Regional Police Force is seeing the fruits of its aggressive recruiting efforts."


ᐸᓖᓯᒃᑯᑦ ᐊᖓᔪᖅᑳᖓᑦ ᔮᓐ-ᐱᐊ ᓚᕉᔅ ᑲᑎᒪᔨᓂᒃ ᑐᓴᖅᑎᑦᑎᔭᖅᑐᓚᐅᕐᑐᖅ ᑲᑎᕕᒃ ᓄᓇᓕᓕᒫᑦ ᒐᕙᒪᖓᑦ ᑲᑎᒪᑎᓪᓗᒋᑦ ᓄᕕᐱᕆ 26-ᒥᑦ ᖃᓄᐃᑉᐸᓪᓕᐊᓂᖏᓐᓂᒃ ᒫᓐᓇᒧᑦ.

Police chief Jean-Pierre Larose updated councillors at the Kativik Regional Government meeting on Nov. 26 on progress so far.


ᐅᓇ ᐃᓚᖃᓚᐅᕐᑐᖅ ᐊᓂᒍᐃᓂᑯᓂᒃ ᖁᓕᓂᒃ ᓄᑖᓂ ᑲᑎᕕᒃ ᓄᓇᓕᓕᒫᑦ ᐸᓖᓯᑯᓐᓂ ᐅᕙᙵᑦ ᐋᓐᑎᐅᕆᐅᒥ ᐸᓖᓯᓄᑦ ᓯᓚᑦᑐᕐᓴᕐᕕᒃᒥᑦ ᐱᓇᓱᐊᕈᓯᕐᒥ ᑕᕝᕙᓂᑦᑕᐃᓐᓇᖅ.

That includes the graduation of 10 new KRPF recruits from the Ontario Police College this week.


ᐃᖅᑲᓇᐃᔮᖅᑖᖅᑎᑦᑎᕙᓪᓕᐊᓂᖅ ᐃᓚᖃᓚᐅᕐᒥᔪᖅ ᐃᖅᑲᓇᐃᔭᖅᑐᕕᓂᕐᓂᒃ ᐃᓐᓇᐅᓂᕐᒧᑦ ᓄᖅᑲᕐᓂᑯᓂᒃ ᐅᖃᓪᓚᖃᑎᖃᕈᓐᓇᖅᑎᑕᐅᓪᓗᑎᒃ ᐃᖅᑲᓇᐃᔮᖃᕐᓂᕐᒥᒃ ᑲᑎᕕᒃᒥᑦ.

The recruitment program also included connecting with recently retired southern officers about coming up to work in the Kativik region.


"ᐃᖅᑲᓇᐃᔭᖅᑎᑖᑦᑎᐊᕈᓐᓇᙱᓐᓂᕐᒧᑦ, ᑲᑎᕕᒃ ᓄᓇᓕᓕᒫᑦ ᐸᓖᓯᒃᑯᑦ ᐸᓖᓯᖃᕐᓯᒪᔪᑦ ᑯᐸᐃᒃᒥᑦ ᐸᓖᓯᒃᑯᓐᓂᒃ, ᐅᑯᓇᙵᑦ Sûreté du Québec, ᐃᓇᙱᖅᑎᐅᖃᑦᑕᖅᑐᓂᒃ."

"Because of the staffing shortage, the KRPF has had officers from the provincial force, the Sûreté du Québec, filling out the complement."


"ᓯᑎᐱᕆᒥᑦ, 20 ᑯᐸᐃᒃ ᐸᓖᓯᖏᓐᓂᒃ ᐸᓖᓯᑕᖃᓚᐅᕐᑐᖅ ᓄᓇᕕᒃᒥᑦ."

"In September, there were 20 SQ officers in Nunavik."


"ᑯᐸᐃᒃ ᐸᓖᓯᖏᑦ ᐅᓄᕈᓐᓃᖅᐸᓪᓕᐊᓯᒪᔪᑦ ᓱᒃᑲᐃᑦᑐᒥᒃ ᐅᑯᐊ ᑲᑎᕕᒃ ᓄᓇᓕᓕᒫᑦ ᐸᓖᓯᖏᑦ ᐸᓖᓯᑖᕋᓱᖕᓂᖏᓐᓂᒃ, ᐊᒻᒪᓗ ᓚᕉᔅ ᐅᖃᓚᐅᖅᖢᓂ 2020 ᐱᒋᐊᓕᓵᕐᓂᖓᓂᒃ ᑯᐸᐃᒃ ᐸᓖᓯᖏᓐᓂᒃ ᐊᑐᕈᓐᓃᑐᐃᓐᓇᕆᐊᖃᖅᖢᑎᒃ."

"The number of SQ officers has slowly decreased with the KRPF’s recruiting efforts, and Larose said by early 2020 they should no longer need provincial officers."


ᐃᓕᖁᓯᕐᓂᒃ ᖃᐅᔨᕚᓪᓕᕐᓂᕐᒧᑦ ᐊᔪᕈᓐᓃᕐᓴᕈᑏᑦ ᐱᒋᐊᖅᐳᑦ


ᐃᓄᐃᑦ ᐃᓕᖁᓯᖏᓐᓂᒃ ᖃᐅᔨᕚᓪᓕᕐᓂᕐᒧᑦ ᐊᔪᕈᓐᓃᕐᓴᕈᑎᒃᓴᑦ ᑲᑎᕕᒃ ᓄᓇᓕᓕᒫᑦ ᐸᓖᓯᓄᑦ ᖃᕋᓴᐅᔭᒃᑯᑦ ᓴᖅᑭᔮᓕᓚᐅᕐᒥᔪᖅ ᓄᕕᐱᕆ 18-ᒥᑦ.

An Inuit cultural awareness training program for KRPF officers is also now online as of Nov. 18.


"ᐊᔪᕈᓐᓃᕐᓴᕐᓂᖅ ᐋᖅᑭᒃᓱᖅᑕᐅᓚᐅᕐᑐᑦ ᑲᑎᕕᒃ ᓄᓇᓕᓕᒫᑦ ᐸᓖᓯᑯᓐᓂᒃ ᐊᒻᒪ ᓚᕚᓪ ᓯᓚᑦᑐᖅᓴᕐᕕᒡᔪᐊᒥᑦ ᐊᒻᒪ ᐃᓚᖃᖅᖢᓂ ᑐᓴᒐᒃᓴᐅᔭᕆᐊᓕᖕᓂᒃ ᓄᓇᕕᒃ ᒥᓵᓅᖓᔪᓂᒃ, ᐃᓄᐃᑦ, ᐃᓕᖁᓯᖏᑦ, ᐊᒻᒪᓗ ᐸᓖᓯᓕᕆᓂᖅ ᖃᓄᐃᑉᐸᓪᓕᐊᒍᓯᖏᓐᓂᒃ ᑕᒫᓂ ᓄᓇᕕᒃᒥᑦ."

"The training was co-developed by the KRPF and Laval University and includes general information on Nunavik, Inuit culture, and the history of policing in the region."


"ᐅᓇ ᐃᑲᕐᕋᓂ ᐱᖓᓱᓂᒃ ᐊᔪᕈᓐᓃᕐᓴᕐᓇᖅᑐᖅ ᐊᒻᒪ ᐱᐊᓂᒃᑯᓂ ᖃᐅᔨᓴᖅᑕᐅᓐᓇᖅᖢᓂ ᐊᔪᕈᓐᓃᕐᓴᖅᑕᐅᓵᖅᑐᓂᒃ, ᑖᓐᓇᓗ ᓇᓗᓇᐃᕐᑕᐅᓯᒪᓪᓗᓂ ᐃᖅᑲᓇᐃᔮᒧᑦ ᐱᓇᓱᒃᑎᓪᓗᒋᑦ."

"That three-hour training program is followed by an exam, which is factored into their interview."


"“ᐅᓇ ᐊᔪᕈᓐᓃᕐᓴᕈᑎ ᐃᑲᔪᕈᑎᐅᓇᓱᒃᑐᖅ ᑲᑎᕕᒃ ᓄᓇᓕᓕᒫᑦ ᐸᓖᓯᖏᑦ ᓂᕈᐊᕋᓱᒃᑎᓪᓗᒋᑦ ᐃᓕᖁᓯᕐᒥᒃ ᖃᓄᖅ ᐃᓱᒪᒋᔭᖃᕐᓂᖏᓐᓄᑦ,” ᓚᕉᔅ ᐅᖃᖅᑐᖅ."

"“This part of the training will help KRPF select its new officers based on their cultural sensitivity,” Larose said."


"ᐊᐃᑉᐸᖓᓕ ᐊᔪᕈᓐᓃᕐᓴᕈᑎᒃᓴᖅ ᐃᑲᕐᕋᓂᒃ 9-ᓂ ᑕᑭᓂᖃᖅᖢᓂ ᐊᒻᒪᓗ ᑕᒪᐃᓐᓄᑦ ᐸᓖᓯᓂᑦ ᐊᔪᕈᓐᓃᕐᓴᐅᑎᐅᔭᕆᐊᖃᖅᖢᓂ, ᐅᖃᖅᑐᖅ ᓚᕉᔅ."

"The second part of the training is nine hours long and will be mandatory for all officers, said Larose."


ᑖᓐᓇᓕ ᐱᐊᓂᒃᑕᐅᓂᐊᕋᓱᒋᔭᐅᔪᖅ ᓄᑖᖅ ᐅᑭᐅᖅ ᐱᒋᐊᓯᒪᓕᕐᐸᑦ.

It’s expected to be completed early in the new year.


ᐊᔾᔨᓕᐅᕈᑎᑦ ᐊᑐᖅᑕᐅᔭᕆᐊᖃᕐᓂᐊᖅᑐᑦ ᐸᓖᓯᓄᑦ


ᐊᓯᑲᓐᓂᖓ ᐃᓚᒋᐊᕈᑎᒋᔭᐅᓚᐅᕐᑐᖅ ᐸᓖᓯᒃᑯᓐᓂᒃ ᐊᒻᒪ ᖁᕕᐊᒋᔭᐅᓪᓗᓂ ᑲᑎᒪᔨᓄᑦ ᐅᓇ ᐊᔾᔨᓕᐅᕈᑎᖃᖃᑦᑕᕆᐊᖃᕐᓂᖏᑦ ᐸᓖᓯᑦ ᐃᖅᑲᓇᐃᔭᕐᓂᖏᓐᓂᒃ.

Another addition to the force that was welcomed by councillors is the use of cameras to be worn by some officers while on duty.


ᐅᓇ ᖃᐅᔨᓴᕈᑎᐅᓇᓱᒃᑐᖅ ᐊᒻᒪᓗ 6-ᓂ ᐊᔾᔨᓕᐅᕈᑎᓂᒃ ᐊᑐᖢᑎᒃ ᒫᓐᓇ.

"This is a pilot project, with six cameras currently ready for use."


"“ᐅᓇ ᐱᓕᕆᓂᖅ ᐱᒋᐊᖅᑕᐅᓂᑯ ᓄᓇᕕᒻᒥᐅᑦ ᐱᔪᒪᓯᒪᓂᖏᓐᓄᑦ ᐅᑯᓄᖓ ᑲᑎᕕᒃ ᓄᓇᓕᓕᒫᑦ ᐸᓖᓯᒃᑯᓐᓂ ᓴᖅᑭᔮᒃᑲᓐᓂᕈᓐᓇᕐᓗᑎᒃ ᐱᓕᕆᐊᖏᑦᑎᒍᑦ,” ᓚᕌᔅ ᐅᖃᖅᑐᖅ."

"“The pilot project has been initiated in response to the request of Nunavimmiut for the KRPF to be more transparent in their police operations,” Larose said."


“ᑲᑎᕕᒃ ᓄᓇᓕᓕᒫᑦ ᐸᓖᓯᖏᑦ ᑐᕌᒐᖃᕋᓱᖕᒪᑕ ᐃᓄᖕᓂᒃ ᐱᓕᕆᐊᖏᑦᑎᒍᑦ ᐅᐸᒃᑕᐅᔪᓐᓇᑦᐊᕐᓂᖏᓐᓂᒃ ᐊᒻᒪ ᐃᓅᖃᑎᒌᖕᓂᕐᓴᐅᔪᓐᓇᕐᓗᑎᒃ.”

“It is KRPF’s goal to increase and maintain the trust between the population and its officers.”


ᑰᔾᔪᐊᖅᒥᑦ ᑲᑎᒪᔨ ᔫᐱ ᑕᒃᑭᐊᐱᒃ ᓂᕆᐅᒋᔭᖃᓚᐅᕐᑐᖅ ᑖᒃᑯᐊ ᐊᔾᔨᓕᐅᕈᑏᑦ ᐃᑲᔪᕈᓐᓇᕋᔭᕐᓂᖏᓐᓂᒃ ᐃᓄᖕᓂᒃ ᑖᒃᑯᓂᖓ ᓈᒻᒪᙱᓕᐅᕈᑎᖃᕐᓯᒪᔪᓂᒃ ᐸᓖᓯᒃᑯᓐᓂᑦ.

Kuujjuaq councillor Jobie Tukkiapik was hopeful the cameras would provide reassurance to people who have had negative experiences with the police.


“ᑐᓴᖃᑦᑕᕋᑦᑕ ᐸᓖᓯᒃᑯᓐᓂ ᓈᒻᒪᙱᑦᑐᒃᑯᑦ ᐱᓕᕆᐊᖑᕙᒃᑐᓂᒃ ᐊᒻᒪᓗ ᑕᒪᒃᑯᐊ ᐅᖃᕐᓯᒪᔫᒐᓗᐊᑦ ᐅᖃᒻᒪᕆᒍᒪᓇᑎᒃ.

“We hear about mistreatment by police and for those that were mistreated they don’t want to disclose.


"ᐸᓖᓯᓄᑦ ᖁᒃᓴᓱᒃᓯᒪᖃᑦᑕᕐᒪᑕ,” ᑕᒃᑭᐊᐱᒃ ᐅᖃᖅᑐᖅ."

"They are intimidated by police,” Tukkiapik said."


“ᐅᑯᐊ ᑎᒥᖏᓐᓃᑦᑐᑦ ᐊᔾᔨᓕᐅᕈᑏᑦ ᐊᑐᖅᑕᐅᔭᕆᐊᖃᕐᒪᑕ.”


"ᐅᖃᒃᑲᓐᓂᖅᖢᓂ ᐊᑕᐅᓯᑐᐊᕐᓘᓐᓃᑦ ᒪᕐᕉᒡᓘᓐᓃᒃ ᐸᓖᓰᒃ ᐃᓄᖕᓂ ᐱᑦᑎᐊᙱᓐᓂᕈᑎᒃ, ᑕᒪᓐᓇ ᐊᒃᑐᐃᓂᖃᒻᒪᕆᖕᒪᑦ ᐊᖏᔪᒥᒃ, ᐊᒻᒪᓗ ᐃᓱᒫᓘᑎᖃᕈᑎᐅᓕᔭᖢᓂ ᐸᓖᓯᒃᑯᓐᓂᓕᒫᖅ."

"He added that even when it’s just one or two officers mistreating people, it has a much larger effect, creating concerns about the whole force."


"ᑕᐃᒪᓕ ᐃᓱᒪᔪᖅ ᑖᒃᑯᐊ ᐊᔾᔨᓕᐅᕈᑎᒃ, ᐊᔾᔨᓕᐅᖅᐸᓪᓕᐊᖃᑦᑕᖅᑐᑦ ᐸᓖᓯ ᖃᓄᐃᓕᐅᖅᐸᓪᓕᐊᓂᖓᓂᒃ, ᖃᓂᑦᑐᒃᑯᑦ ᐊᑐᖅᑕᐅᓕᕈᓐᓇᕐᓗᑎᒃ."

"He hoped the cameras, which record events the officer is involved in, would be put to use as soon as possible."


ᓚᕉᔅ ᐅᖃᓚᐅᕐᑐᖅ ᑖᒃᑯᓂᖓ ᐊᔾᔨᓕᐅᕈᑎᓂᒃ ᐊᑐᓕᓛᕐᓂᕋᐃᓪᓗᓂ ᔭᓄᐊᕆᒥᑦ.

Larose said they would start using the cameras in January.


ᐅᖃᒃᑲᓐᓂᖅᖢᓂ ᐱᑦᑎᐊᙱᓗᐊᕐᓂᐊᓗᒃ ᐊᒻᒪ ᓈᒻᒪᙱᓗᐊᖅᑐᒥᑦ ᖃᓄᐃᓕᐅᕈᑎᐅᔪᑦ ᒪᓂᒪᒍᑎᐅᑐᐃᓐᓇᔾᔮᙱᓐᓂᕋᖅᖢᓂᒋᑦ ᐸᓖᓯᒃᑯᓐᓂᒃ.

He also responded that any aggressive or inappropriate behaviour would not be accepted on the force.


"“ᐸᓖᓯᒥ ᐃᖅᑲᓇᐃᔭᕈᓐᓃᖅᑎᑦᑎᓵᓚᐅᕐᒥᔪᖓ ᐱᓇᓱᐊᕈᓯᐅᓚᐅᕐᑐᒥᑦ ᐱᓇᓱᐊᒐᑦᑎᓐᓂᒃ ᓄᓇᕕᒻᒥᑦ ᒪᓕᙱᓗᐊᕐᓂᖓᓄᑦ,” ᐅᖃᖅᑐᖅ."

"“I fired a police officer last week that was not conforming to our goal for policing in Nunavik,” he said."


“ᐸᓖᓯᓂᒃ ᐱᓗᐊᖅᑐᐊᓗᖕᓂᒃ ᐸᓖᓯᖃᕈᒪᙱᓐᓇᑦᑕ ᓄᓇᕕᒃᒥᑦ.”

“We will not tolerate any cocky police officer in Nunavik.”


ᓄᓇᕗᑦ ᓴᓂᑦᑎᐊᖏᓐᓃᑦᑐᑦ ᐅᖃᐅᓯᖃᖅᐳᑦ ᐊᑐᒃᑲᓐᓂᕈᓐᓇᖅᑐᓕᕆᓂᒃᑯᑦ ᐆᒻᒪᖁᑎᓕᕆᓂᕐᒥᑦ ᐅᑭᐅᕐᑕᖅᑐᕐᒥᑦ

Nunavut’s neighbours gather to discuss the future of renewable energy in the Arctic


"ᑭᒡᒐᖅᑐᐃᔨᐅᔪᑦ ᑲᓛᖡᑦ ᓄᓇᖓᓂᒃ, ᑲᓇᑕᒥ ᐊᒻᒪ ᔫᓇᐃᑕᑦ ᓯᑕᐃᑦᔅᒥᑦ ᐅᖃᐅᓯᖃᖅᐳᑦ ᐃᓱᒪᒃᓴᖅᓯᐅᕈᑎᒃᓴᓂᒃ ᐊᒻᒪ ᖃᐅᔨᔾᔪᑎᒋᓂᑯᖏᓐᓂᒃ"

"Representatives from Greenland, Canada and U.S. talk ideas and lessons learned"


"ᐳᕉᓄ ᐳᕆᐅᕋ, ᐊᖓᔪᖅᑳᖅ ᖁᓪᓕᖅ ᐆᒻᒪᖁᑎᓕᔨᑦ ᑯᐊᐳᕇᓴᓐᑯᓐᓄᑦ ᓴᕿᑎᑦᑎᕗᖅ ᐅᕙᓂ ᐅᑭᐅᕐᑕᖅᑐᕐᒥ ᓴᙱᒃᑎᕚᓪᓕᖅᑎᑦᑎᓂᕐᒥᒃ ᐊᒻᒪ ᓄᓇᓖᑦ ᐃᓄᐃᓪᓚᒦᑦᑐᓂᒃ ᑲᑎᒪᕕᒡᔪᐊᕐᓇᒥ ᐃᖃᓗᖕᓂᑦ, ᓄᕕᐱᕆ 22, 2019-ᒥᑦ."

"Bruno Pereira, president of the Qulliq Energy Corp., presents at the Powering Arctic and Remote Communities conference in Iqaluit on Nov. 22, 2019."


(ᐊᔾᔨᙳᐊᖅ ᐅᑯᓇᙵᑦ ᐊᒥᐊᓕᑲᒥᑦ Consulate General-ᒥᑦ)

(Photo courtesy of US Consulate General)


ᐊᑐᒃᑲᓐᓂᕈᓐᓇᖅᑐᓕᕆᓂᒃᑯᑦ ᐆᒻᒪᖁᑎᓕᕆᓂᕐᒥᒃ ᖃᐅᔨᒪᔨᒻᒪᕆᐅᔪᑦ ᐅᑭᐅᕐᑕᖅᑐᕐᒥ ᑲᑎᓚᐅᕐᑐᑦ ᐃᖃᓗᖕᓂ ᓄᕕᐱᕆ 21-ᒥ ᐊᒻᒪ 22-ᒥ ᐃᓱᒪᒃᓴᕐᓯᐅᕈᑎᒃᓴᓕᕆᓪᓗᑎᒃ ᐊᒻᒪ ᖃᐅᔨᔾᔪᑎᒋᓂᑯᖏᓐᓂᒃ ᐅᑭᐅᕐᑕᖅᑐᕐᒥ ᐱᓕᕆᐊᖃᖅᑎᓪᓗᒋᑦ.

Renewable energy experts from across the Arctic gathered in Iqaluit on Nov. 21 and Nov. 22 to share ideas and lessons learned when operating in the North.


"ᐅᐸᒍᑎᔪᑦ ᓄᓇᕗᒥᑦ, ᔫᑳᓐ, ᓄᓇᑦᓯᐊᖅ, ᑯᐸᐃᒃ, ᓂᐅᕙᐅᓐᓛᓐ ᐊᒻᒪ ᓛᐸᑐᐊᒥᑦ, ᑲᓛᖡᑦ ᓄᓇᖓᓂᒃ ᐊᒻᒪᓗ ᔫᓇᐃᑕᑦ ᓯᑕᐃᑦᔅ ᐅᖃᐅᓯᖃᓚᐅᕐᐳᑦ ᑲᑕᒍᑎᐅᓯᒪᓂᑯᓂᒃ ᐊᔾᔨᒌᙱᑦᑐᓂᒃ ᐱᓕᕆᐊᖃᖅᑎᓪᓗᒋᑦ ᓄᓇᓕᖕᓂᒃ."

"Participants from Nunavut, Yukon, the Northwest Territories, Quebec, Newfoundland and Labrador, Greenland and the United States discussed the failures of different projects in their respective regions."


"ᑲᑎᖃᑎᒌᖕᓂᐅᔪᖅ, ᑕᐃᔭᐅᔪᖅ Optimizing Operations, Intergrating New Technologies and Engaging Stakeholders (ᐱᐅᓯᕚᓪᓕᖅᑎᑦᑎᓂᖅ ᐊᐅᓚᑕᐅᔪᓂᒃ, ᐃᓚᓕᐅᔾᔨᓂᖅ ᓄᑖᓂᒃ ᐱᓕᕆᔾᔪᑎᒃᓴᓂᒃ ᐊᒻᒪ ᐃᓚᐅᑎᑦᑎᓂᖅ ᑎᒍᒥᐊᖅᑎᓂᒃ), ᐋᖅᑭᒃᑕᐅᓚᐅᕐᓯᒪᔪᖅ ᐊᒥᐊᓕᑲᒥᐅᑦ ᐊᖓᔪᖅᑳᖏᓐᓄᑦ ᐱᓕᕆᖃᑎᖃᖅᖢᑎᒃ ᓄᓇᕗᑦ ᒐᕙᒪᒃᑯᓐᓂᒃ ᐊᒻᒪᓗ ᖁᓪᓕᖅ ᐆᒪᖁᑎᓕᕆᔨᒃᑯᓐᓂᒃ."

"The workshop, called Optimizing Operations, Integrating New Technologies and Engaging Stakeholders, was organized by the U.S. Department of State in partnership with the Government of Nunavut and the Qulliq Energy Corp."


"ᐳᕉᓅ ᐳᕆᐅᕋ, ᐊᖓᔪᖅᑳᖅ ᖁᓪᓕᖅ ᐆᒻᒪᖁᑎᓕᕆᔨᒃᑯᑦ ᑯᐊᐳᕇᓴᓐᑯᓐᓄᑦ, ᐅᖃᓚᐅᕐᑐᖅ ᑲᑎᖃᑎᒌᖕᓂᖅ ᖃᐅᔨᖃᑦᑕᐅᑎᒍᑎᐅᓚᐅᕐᑐᖅ ᓈᒻᒪᙱᓕᐅᕈᑎᕕᓂᕐᓂᒃ."

"Bruno Pereira, president of QEC, said the workshop was a chance to learn from each other."


"“ᐅᕘᓇᓕ ᐊᑐᓕᕈᒪᓂᕐᒥᒃ ᐊᑐᒃᑲᓐᓂᕈᓐᓇᖅᑐᓕᕆᓂᒃᑯᑦ ᐆᒻᒪᖁᑎᓕᕆᓂᕐᒥᑦ ᓄᓇᑦᑎᓐᓂᒃ, ᖃᐅᔨᔪᒪᒻᒪᕆᒃᑐᒍᑦ ᐊᓯᑦᑎᓐᓂᑦ ᖃᓄᐃᓕᐅᖃᑦᑕᕐᒪᖔᑦ, ᐊᒻᒪ ᖃᐅᔨᕝᕕᒋᓗᑎᒍᑦ ᖃᓄᖅ ᐱᓕᕆᐊᖏᑦᑎᒍᑦ ᐊᓂᒍᐃᕐᓯᒪᑦᑎᐊᕆᐊᒃᓴᖏᓐᓂᒃ ᐅᕝᕙᓘᓐᓃᑦ ᑲᑕᒍᑎᒋᓯᒪᔭᖏᓐᓂᒃ,” ᐳᕆᐅᕋ ᐅᖃᖅᑐᖅ."

"“In terms of adopting renewable energy in our communities, we’re very interested in looking at other jurisdictions, seeing what’s made them successful or some of the pitfalls that they’ve encountered,” Pereira said."


"ᐳᕆᐅᕋ ᐅᖃᓚᐅᕐᒥᔪᖅ ᐱᒻᒪᕆᐊᓘᒐᓗᐊᖅᑎᓪᓗᒍ ᑭᒡᒐᖅᑐᐃᔨᓂ ᑲᑎᑎᑦᑎᓂᖅ ᐅᖃᐅᓯᖃᕐᓂᐊᕐᓗᑎᒃ ᐅᕐᓱᐊᓗᖕᒥ ᐊᑐᓗᐊᖅᑕᐃᓕᒍᑎᓄᑦ, ᓄᓇᕗᒥᑦ ᖃᓄᐃᓕᐅᕈᓘᔭᕈᑎᑕᖃᕐᒪᑦ ᐅᕙᓂᐅᖓᓂᓪᓕ ᐊᓛᔅᑲᒥᑦ."

"Pereira also said that although it was important to bring representatives from Arctic communities together to discuss green energy possibilities, there are different challenges in Nunavut than in Alaska, for example."


“ᐃᓚᖏᑦ ᓄᓇᓖ ᐊᖅᑯᑎᖃᕈᓐᓇᕐᒪᑕ ᑕᐃᒪᓕ ᐃᓄᐃᓪᓚᒦᓗᐊᙱᓚᑦ ᓄᓇᕗᑦ ᓄᓇᓕᖏᓐᓂᒃ.

"“Some of those communities have road access, so they’re not really remote in the context of Nunavut communities."


"ᑭᓯᐊᓂᓕ ᐅᕙᑦᑎᑐᑦ ᐊᒃᓱᕈᕈᑎᖃᖃᑦᑕᕐᒪᑕ, ᒪᐅᓇ ᐃᓂᖃᕈᓐᓇᕐᓂᒃᑯᑦ, ᐱᓕᕆᐊᖃᕈᓐᓇᖅᑐᓂᒃ ᓄᓇᓕᖕᓂᒃ, ᑕᐃᒪᓕ ᑕᑯᔪᓐᓇᖅᐳᒍᑦ ᐊᔾᔨᐸᓗᖏᓐᓂᒃ ᐊᔪᕈᑎᖃᖅᐸᒃᑐᓂᒃ.”"

"But they face some of the same challenges we face, in terms of logistics, getting the technical skills in those communities, so we do see similarities.”"


"ᑯᕆᔅ ᐅᕉᔅ, ᐊᐅᓚᑦᑎᔨ ᑐᑭᒧᐊᖅᑎᑦᑎᔨᒋᔭᐅᔪᖅ ᐊᑐᒃᑲᓐᓂᕈᓐᓇᖅᑐᓕᕆᓂᒃᑯᑦ ᐆᒻᒪᖁᑎᓕᕆᓂᕐᒧᑦ ᐊᓛᔅᑲᒥ, ᐅᖃᓚᐅᕐᑐᖅ ᐊᓛᔅᑲᒥᑦ ᐆᒻᒪᖁᑎᓕᕆᓂᕐᒧᑦ ᐃᑲᔫᑎᖃᕐᓂᖅ ᐃᑲᔫᑎᐅᓯᒪᓂᖓᓂᒃ ᐊᑐᒃᑲᓐᓂᕈᓐᓇᖅᑐᓕᕆᓂᒃᑯᑦ ᐆᒻᒪᖁᑎᓕᕆᓂᕐᒥᒃ ᐱᕙᓪᓕᐊᒍᑎᖃᕈᓐᓇᕐᓂᕐᒥᒃ."

"Chris Rose, executive director of the Renewable Energy Alaska Project, said the state’s investments through the Alaska Renewable Energy Fund have helped its renewable energy projects to flourish."


“ᑕᐃᒪᓕ ᓴᓇᔪᓐᓇᕐᓯᓚᐅᕐᐳᒍᑦ 80-ᓂᑦ ᓄᓇᓕᖕᓂᑦ ᐊᑐᕈᓐᓇᕐᓯᑎᓯᒪᔪᓂᒃ ᐊᑐᒃᑲᓐᓂᕈᓐᓇᖅᑐᓕᕆᓂᒃᑯᑦ ᐆᒻᒪᖁᑎᓕᕆᓂᕐᒥᒃ ᖄᖓᒍᑦ ᐅᖅᓱᐊᓗᒃᒥᑦ ᑏᓱᒥ ᐊᑐᖢᑎᒃ.

“So we’ve been able to build about 80 projects in remote communities that include renewable energy on top of the existing diesel grid.


"ᑕᐃᒪᓕ ᐃᓱᒪᔪᒍᑦ ᖃᐅᔨᒪᓕᕐᓂᑦᑎᓐᓂᒃ ᖃᓄᖅ ᑕᒪᓐᓇ ᐃᑲᔫᑎᖃᓕᕐᓂᖓᓂᒃ,” ᐅᕉᔅ ᐅᖃᖅᑐᖅ."

"So I think we just have a lot of experience now that’s starting to pay off,” Rose said."


"ᐅᓇ ᐃᑲᔫᑎᒃᓴᖅ, ᐋᖅᑭᒃᑕᐅᓯᒪᔪᖅ ᓴᕿᑎᑦᑎᕚᓪᓕᕈᑎᐅᓗᓂ ᐊᑐᒃᑲᓐᓂᕈᓐᓇᖅᑐᓂᒃ ᐱᕙᓪᓕᐊᔪᓕᕆᓂᕐᒧᑦ ᐱᓕᕆᐊᓂᒃ, ᐊᒻᒪ ᐊᓛᔅᑲᒥᐅᓂᒃ ᐃᑲᔪᒻᒪᕆᒍᑎᐅᓪᓗᓂ ᒪᐅᓇ ᐊᑭᑭᓐᓂᕐᓴᐅᓕᖅᖢᑎᒃ ᐆᒻᒪᖁᑎᓄᑦ ᐊᑭᓕᐅᑎᒃᓴᓂᒃ."

"That fund, which is designed to promote the development of renewable energy projects, provides benefits to Alaskans by reducing and stabilizing the cost of energy."


"ᐅᕉᔅ ᐅᖃᓚᐅᕐᑐᖅ ᐅᓛᔅᑲᐅᑉ ᓂᒋᐊᑕ ᐱᖓᖕᓇᖅᐸᓯᐊᓂᒃ, ᑕᓪᓕᒪᑦ ᓄᓇᓖᑦ ᐱᓕᕆᖃᑎᒌᖕᓂᕋᖅᖢᓂᒋᑦ ᐋᖅᑭᒃᓱᐃᓂᕐᒥᒃ ᐊᓄᕆᑦᑎᐅᑎᓂᒃ ᐊᒻᒪᓗ ᑖᒃᑯᐊ ᐊᑐᓕᖅᖢᓂᔾᔪᒃ ᐆᒻᒪᖁᑎᓕᕆᓂᕐᒧᑦ."

"Rose said in Southwest Alaska, five communities have worked together to install refurbished wind turbines that they now share energy from."


"“ᑕᐃᒪᓕ ᑲᑎᕐᓱᕐᓯᒪᔪᒃᑯᑦ ᖃᐅᔨᒪᓂᖅᑕᖃᓕᕐᑐᖅ ᖃᓄᖅ ᐊᐅᓚᑦᑎᓇᔭᕆᐊᒃᓴᒥᒃ ᐊᒻᒪ ᑲᒪᒋᔭᖃᕈᓐᓇᕐᓂᕐᒥᒃ ᐊᓄᕆᑦᑎᐅᑎᓂᒃ ᐊᒻᒪᓗ ᐃᑲᔪᖃᑦᑕᐅᑎᔪᓐᓇᖅᖢᑎᒃ ᐋᕿᒃᓱᐃᓂᒃᑯᑦ,” ᐅᕉᔅ ᐅᖃᖅᑐᖅ."

"“So now there’s this cross-pollination of understanding of how to operate and maintain these turbines and they help each other install them,” Rose said."


"ᐊᓛᔅᑲᒥ, ᓄᓇᕗᑎᑐᑦ, ᐊᖏᕐᕋᒧᑦ ᐆᒻᒪᖁᑎᓄᑦ ᐊᑭᓕᒐᒃᓴᑦ ᐊᑭᑐᔪᐊᓘᖕᒪᑕ."

"In Alaska, as in Nunavut, home heating bills are very expensive."


ᐅᕉᔅ ᐅᖃᓚᐅᕐᑐᖅ ᓄᓇᓖᑦ ᐊᑐᖅᑐᑦ ᐊᓄᕆᑦᑎᐅᑎᓂᒃ ᖃᐅᒻᒪᖁᑎᓄᑐᐃᓐᓇᐅᙱᑦᑐᖅ ᕿᓯᐊᓂ ᐅᖂᓴᐅᑎᓄᑕᐅᖅ.

"Rose said the communities using wind turbines have found a way to use excess wind energy to not only power their homes, but to help heat them too."


“ᐃᒪᐃᓕᐅᕐᓯᒪᖕᒪᑕ ᒥᑭᑦᑐᓂᒃ ᐅᖅᑰᓴᐅᑎᓂᒃ ᐃᓄᐃᑦ ᐃᒡᓗᖏᓐᓄᐊᕐᓯᓪᓗᑎᒃ ᑖᒃᑯᐊᓗ ᐊᕙᓗᔭᐅᓯᒪᓪᓗᑎᒃ ᐊᓕᒎᔭᓂᒃ ᓇᑎᕋᒃᓴᐅᖅᑰᔨᔪᓂᒃ.

“The way they’ve done that is by putting small resistance heaters in people’s homes that are surrounded by ceramic tiles.


"ᐊᓄᕌᕐᓂᕐᓴᐅᓕᕌᖓᑦ, ᐆᒻᒪᖁᑎᒧᑦ ᐅᖅᑰᓴᐅᑎᓄᐊᖅᐸᒃᖢᑎᒃ, ᐊᒻᒪᓗ ᐋᖅᑭᒃᓯᓯᒪᓪᓗᑎᒃ ᒥᑭᑦᑐᑯᓗᖕᒥᑦ ᖃᐅᔨᒍᑎᐅᔪᓐᓇᖅᑐᓂᒃ ᐅᖅᑰᓴᐅᑎᓂᒃ ᐊᒻᒪ ᐆᒻᒪᖁᑎᓕᕆᔨᓄᑦ ᖃᐅᔨᔭᐅᕙᒡᓗᑎᒃ,” ᐅᕉᔅ ᐅᖃᖅᑐᖅ."

"So when there’s excess wind electricity goes into those heaters, and they’ve essentially built a small smart grid so that the wind heaters can talk to the power plant operators electronically,” Rose said."


"“ᑕᒪᒃᑯᐊ ᐊᕙᓗᒋᑎᑕᐅᔪᑦ ᐆᓇᖅᑐᒥᑦ ᓄᖃᖓᑎᑦᑎᔪᕐᓇᕐᓂᖏᓐᓄᑦ, ᑖᓐᓇ ᐅᖅᑯᖏᓐᓇᕈᓐᓇᖅᖢᓂ."

"“But because those ceramic heaters can store heat, it’s an interruptible load."


"ᖃᒥᑎᑕᐅᔪᓐᓇᖅᑐ ᐃᑭᑎᑕᐅᓗᓂᓘᓐᓃᑦ ᐊᖏᕐᕋᕆᔭᐅᔪᓂᒃ ᓈᒻᒪᒋᔭᐅᔪᒧᑦ, ᐊᒻᒪᓗ ᐊᔪᓕᕐᓂᕈᑎᒃ ᐊᓯᐊᓂ ᐅᖅᑰᓴᐅᑎᖃᕈᓐᓇᖅᖢᑎᒃ.”"

"It can be turned on and off in the home without really impacting the people’s comfort, plus they have a backup heater.”"


"ᑭᓯᐊᓂᓕ ᑲᓛᖡᑦ ᓄᓇᖓᓂ, ᐋᖅᑭᒃᓱᐃᓂᖅ ᐊᓄᕆᑦᑎᐅᑎᓂᒃ ᐊᔪᕐᓇᕈᔪᒃᓯᒪᖕᒪᑦ, ᐆᒧᖓᓕ ᓂᐅᔅ ᐃᐅᕆᒃ ᕼᐊᒍᕕᔅᑦ, ᐱᓕᕆᔾᔪᑎᓕᕆᓂᕐᒧᑦ ᖃᐅᔨᒪᔨ ᐊᑐᒃᑲᓐᓂᕈᓐᓇᖅᑐᓕᕆᓂᕐᒧᑦ ᓅᒃᒥᑦ."

"But in Greenland, installing wind turbines has proved difficult, according to Niels Erik Hagelqvist, a technical special advisor on renewable energy in Nuuk."


"ᓂᒡᓚᓱᓗᐊᖃᑦᑕᕐᓂᖅ ᐊᒻᒪᓗ ᑖᑯᑖᖃᑦᑕᕐᓂᖅ ᐊᔪᕐᓇᕈᑎᐅᓂᕋᖅᖢᓂᐅᒃ ᐊᓄᕆᑦᑎᐅᑎᓄᑦ ᖃᓪᓗᓈᑦ ᓄᓇᖓᓄᑦ ᓴᓇᓯᒪᔪᓂᒃ ᐅᑭᐅᕐᑕᖅᑐᕐᒥᑦ ᐊᑐᕋᓱᒋᐊᒃᓴᖅ, ᐅᖃᖅᑐᖅ ᕼᐊᒍᕕᔅᑦ."

"Cold temperatures and long periods of darkness make it difficult for wind turbines designed for the south to work in the North, Hagelqvist said."


"ᕼᐊᒍᕕᔅᑦ ᐅᖃᓚᐅᕐᒥᔪᖅ ᒪᕐᕉᖕᓂ ᐊᓄᕆᒧᑦ ᐃᖏᕐᕋᔾᔪᑎᒃᓴᓂᒃ ᐋᕿᒃᓱᐃᑦᑎᐊᓚᐅᕐᓯᒪᔫᒐᓗᐊᑦ ᐊᓯᐊᓃᑦᑐᓂᒃ ᓄᓇᒥ ᑲᓛᖡᑦ ᐅᐊᖕᓇᖓᓂᒃ, ᑭᓯᐊᓂᓕ ᐊᔪᓕᓚᐅᕐᓯᒪᔫᒃ."

"Hagelqvist said although two turbines that were successful in other parts of the world were installed in northern Greenland, they ended up failing."


“ᐅᖃᕈᓐᓇᖅᑐᒍᓪᓗ ᑲᓛᖡᑦ ᓄᓇᖓᓂ ᓂᕈᐊᕐᓂᕐᓴᐅᓯᒪᓂᑦᑎᓐᓂᒃ ᓴᖅᑭᑕᐅᔪᓐᓇᖅᑐᓂᒃ ᐱᓕᕆᔾᔪᑎᒃᓴᓂᒃ ᐊᑐᕈᓐᓇᕐᓂᖏᓐᓂᒃ.

“We say in Greenland that we prefer proven technology.


"ᑖᒃᑯᐊᒡᓘᓐᓃᑦ ᒪᕐᕉᒃ ᐊᓄᕆᑦᑎᐅᑎᒋᔭᐅᔫᑦ ᐋᕿᒃᑕᐅᓂᑯᑦ 200-ᓂ ᐊᔾᔨᒌᙱᑦᑐᓂᒃ ᓄᓇᓂ ᖃᐅᔨᓴᖅᑕᐅᓗᑎᒃ ᐊᒻᒪ ᐱᖃᑎᖓ 150-ᓂ ᓄᓇᓂ ᖃᐅᔨᓴᖅᑕᐅᖕᒥᓗᓂ,” ᐅᖃᖅᑐᖅ."

"Even these two wind turbines we put up, they have been established, one of them in 200 different places in the whole world and the other one 150 different places,” he said."


"ᐃᓚᖓᑦ ᐊᓄᕆᑦᑎᐅᑎ ᑕᓕᖓ ᑲᑕᓚᐅᕐᓯᒪᔪᖅ, ᐱᖃᑖᓄᓪᓕ, ᐅᕐᓴᒃᓴᐅᑎᒋᔭᐅᔪᖅ ᐃᔾᔪᖅᑎᓗᐊᓚᐅᕐᒪᑦ ᓂᒡᓚᓱᒃᑐᒧᑦ ᐊᒻᒪᓗ ᐊᐅᓚᐅᑎᖓᓄᑦ ᓱᕋᒍᑎᐅᓪᓗᓂ, ᕼᐊᒍᕕᔅᑦ ᐅᖃᖅᑐᖅ."

"One of the turbine’s blades fell off, while for the other, the oil used to lubricate its gears became too thick in the cold temperatures and caused the engine to break down, Hagelqvist explained."


"2019-ᖑᑎᓪᓗᒍ ᒐᕙᒪᑐᖃᒃᑯᑦ ᓂᕈᐊᒐᒃᓴᐅᑎᓪᓗᒋᑦ, ᐱᖓᓱᑦ ᒐᕙᒪᓕᕆᔨᐅᔪᑦ ᐅᖃᕐᓯᒪᓚᐅᕐᑐᑦ ᓂᕈᐊᖅᑕᐅᒍᑎᒃ ᓄᓇᕗᑦ ᑏᓱᓪ ᐅᕐᓱᐊᓗᖕᒥᑦ ᐊᑐᕈᓐᓃᖅᑎᑕᐅᓛᕐᓂᖓᓂᒃ 2030 ᑎᑭᑉᐸᑦ."

"During the 2019 federal election campaign, three parties promised that if elected they would get Nunavut off diesel by 2030."


"ᐊᑯᓂᐅᓂᐊᖅᑐᒃᓴᐅᒐᓗᐊᖅᑎᓪᓗᒍ ᐋᕿᒃᓱᐃᓂᕐᒥᒃ ᐊᑐᒃᑲᓐᓂᕈᓐᓇᖅᑐᓕᕆᓂᒃᑯᑦ ᐱᓕᕆᐊᒃᓴᓂ ᐊᑐᕈᓐᓇᕐᓂᐊᖅᑐᓂᒃ ᐅᑭᐅᕐᑕᖅᑐᕐᒥᓐ, ᕼᐊᒍᕕᔅᑦ ᐅᖃᓚᐅᕐᑐᖅ ᐅᖅᓱᐊᓗᖕᒥ ᐊᑐᕈᓐᓃᕐᓂᖅ ᑐᐊᕕᕐᓇᕐᓂᕋᖅᖢᓂᐅᒃ."

"Although it will take some time to develop renewable energy projects that function in the Arctic, Hagelqvist said the need for green energy is urgent."


"“ᖃᓄᐃᓕᐅᕆᐊᖃᕋᑦᑕ ᐅᕐᓱᐊᓗᖕᒥ ᐊᑐᕈᓐᓃᕈᓐᓇᕐᓗᑕ, ᓯᓚᐅᑉ ᐊᓯᙳᖅᐸᓪᓕᐊᓂᖓᓄᑦ, ᓲᖃᐃᒻᒪ ᒫᓐᓇ ᓈᒻᒪᙱᑦᑐᖅᑕᖄᓂᓕᕐᑐᖅ."

"“We have to do something to replace all the diesel fuel and all the normal oil, because of global warming, because something is going wrong at the moment."


ᐅᓇ ᒪᓕᒐᓕᕆᓂᕐᒨᖓᔪᖅ ᓲᖃᐃᒻᒪ ᐅᕐᓱᐊᓗᖕᒥ ᐊᑐᔾᔮᙱᓪᓗᓂ ᐱᓕᕆᔾᔪᑎᑕᖃᕆᐊᖃᕐᒪᑦ ᑭᓯᐊᓂᓕ ᑮᓇᐅᔭᖅᑕᖃᙱᒻᒪ.

"It’s a political question if you will have this green energy, because you have the technology but you don’t have the money."


"ᑮᓇᐅᔭᖃᑦᑎᐊᕐᓗᓂ ᐱᓕᕆᐊᒃᓴᑦᑎᐊᖅ, ᐅᖃᖅᑐᖅ."

"You can do it if you have enough money,” he said."


ᐸᕆᐅᕋ ᐅᖃᓚᐅᕐᑐᖅ ᖃᐅᔨᕚᓪᓕᕐᓇᕐᓂᖓᓂᒃ ᐅᖃᓪᓚᖃᑎᖃᖅᖢᓂ ᓄᓇᕗᑦ ᓴᓂᑦᑎᐊᖓᓂ ᓄᓇᖃᖅᑐᓂᒃ ᐅᑭᐅᕐᑕᖅᑐᕐᒥᑦ.

Pereira said there is a lot to learn through discussions with Nunavut’s Arctic neighbours.


"“ᐃᓱᒪᔪᖓ ᑕᒪᓐᓇ ᐊᓯᐊᒍᑦ ᐃᓱᒪᒃᓴᖅᓯᐅᕈᑎᒋᔭᕆᐊᖃᕐᓂᖓᓂᒃ, ᐃᒪᓐᓇ ᖃᓄᖅ ᐱᓕᕆᐊᖃᓕᖅᐸᓪᓕᐊᒍᓐᓇᕐᓂᕐᒥᒃ ᐊᑐᒃᑲᓐᓂᕈᓐᓇᖅᑐᓂᒃ ᐊᑐᓕᖅᑎᑦᑎᓗᓂ."

"“I think it really allows us to consider other options, in terms of how we start a transition process on incorporating renewables."


ᐃᓚᖏᑦ ᐃᓄᐃᑦ ᐊᑐᕐᓯᒪᓕᕐᒪᑕ ᐱᓕᕆᔾᔪᑎᓂᒃ ᐊᒻᒪᓗ ᓈᒻᒪᙱᓕᐅᕈᑎᖃᕐᓯᒪᓪᓗᑎᒃ ᖃᓪᓗᓈᑦ ᓄᓇᖓᓂᒃ ᐊᔪᙱᓐᓂᑰᒐᓗᐊᓂᒃ ᑭᓯᐊᓂᓕ ᐅᑭᐅᕐᑕᖅᑐᕐᒥᑦ ᐊᔪᖅᖢᑎᒃ.

Some people have used some technology and they’ve gone through the process of having failures with things that worked in the south but not in the North.


"ᑕᐃᒪᓕ ᑮᓇᐅᔭᑎᒍᑦ ᐊᔪᕈᓐᓃᕐᓂᕈᑦᑕ ᖃᐅᔨᒪᔾᔪᑎᒋᔪᓐᓇᕐᓂᐊᖅᑕᕗᑦ ᓈᒻᒪᙱᓕᐅᕈᑎᕕᓂᐅᔪᑦ,” ᐸᕆᐅᕋ ᐅᖃᖅᑐᖅ."

"So when we get to the point where the financial situation allows us to adopt some of that, we can maybe avoid some of the pitfalls they’ve gone through,” Pereira said."


ᓄᓇᕗᑦ ᒐᕙᒪᒃᑯᑦ ᐃᓚᐅᑎᑦᑎᔭᕆᐊᖃᖅᑐᑦ ᐃᓄᖕᓂ ᐆᒧᖓ ᐃᓕᓐᓂᐊᕐᓂᓕᕆᓂᕐᒧᑦ ᒪᓕᒐᕐᔪᐊᕐᒥᒃ ᐋᕿᒃᓱᐃᓂᕐᒥᒃ: ᓄᓇᕗᑦ ᑐᙵᕕᒃ ᑎᒥᖓᑦ

The Nunavut government needs to involve Inuit more in its Education Act overhaul: NTI


“ᐅᓇ ᐱᒻᒪᕆᐅᖕᒪ ᐊᑐᐊᒐᖅ ᐊᓯᙳᖅᑕᐅᓂᐊᕐᑐᖅ ᐊᒃᑐᐃᓂᐊᖅᖢᓂ ᐅᓄᕐᑐᒻᒪᕆᐊᓗᖕᓂ ᐃᓄᖕᓂ ᐊᖓᔪᖅᑳᕆᔭᐅᔪᓂᒃ ᐊᒻᒪᓗ ᐃᓄᐃᑦ ᓄᑕᕋᖏᓐᓂᒃ ᓄᓇᕗᒥᑦ”

“This is a fundamental policy change that will affect many Inuit parents and Inuit children in Nunavut”


"ᐊᓗᑭ ᑰᑦᑎᖅ, ᐊᖓᔪᖅᑳᖅ ᓄᓇᕗᑦ ᑐᙵᕕᒃ ᑎᒥᖓᓄᑦ, ᐅᖃᓪᓚᒃᑐᖅ ᑲᑎᒪᔨᕋᓛᑦ ᒪᓕᒐᓕᕆᓂᕐᒧᑦ ᐱᓕᕆᐊᖃᖅᑎᓪᓗᒋ ᒪᓕᒐᖅ 25-ᒥᑦ, ᒪᓕᒐᖅ ᐋᕿᒋᐊᖅᑎᑦᑎᒍᑎᐅᓂᐊᖅᑐᖅ ᐃᓕᓐᓂᐊᕐᓂᓕᕆᓂᕐᒧᑦ ᐊᒻᒪᓗ ᐃᓄᐃᑦ ᐅᖃᐅᓯᖏᓐᓂᒃ ᓴᐳᔾᔨᓯᒪᓂᕐᒧᑦ ᒪᓕᒐᕐᔪᐊᒥᒃ."

"Aluki Kotierk, the president of Nunavut Tunngavik Inc., speaks during the the standing committee on legislation’s hearing on Bill 25, An Act to Amend the Education Act and the Inuit Language Protection Act."


"By ᐊᓗᑭ ᑰᑦᑎᖅ ᐊᖓᔪᖅᑳᖅ, ᓄᓇᕗᑦ ᑐᙵᕕᒃ ᑎᒥᖓ"

"By Aluki Kotierk President, Nunavut Tunngavik Inc."


ᐱᔾᔪᑖ: ᒥᓂᔅᑕ ᔪᐊᓇᓯᐅᑉ ᑎᑎᖅᑲᖓ ᓄᓇᑦᓯᐊᖅ ᓅᔅ ᐱᕙᓪᓕᐊᔪᓂᒃ ᑐᓴᕈᑎᓄᑦ ᐱᖁᔭᒃᓴᖅ 25 ᑐᓴᕆᐊᖃᑦᑕᓂᕐᒧᑦ

Re: Education Minister David Joanasie’s letter to the editor on Bill 25


"ᒥᓂᔅᑕ ᔪᐊᓇᓯ ᑎᑎᕋᓚᐅᖅᑐᖅ ᓴᖅᑭᖅᑕᐅᓪᓗᑎᒃ ᓄᓇᑦᓯᐊᖅ ᓅᔅᑯᓐᓄᑦ ᓅᕙᐃᒻᕙ 25, 2019 ᐅᖃᐅᓯᓕᓐᓂᒃ ᐅᖃᖃᑎᒌᖃᑦᑕᕐᓯᒪᓂᖏᓐᓂᒃ ᐃᓕᓐᓂᐊᕐᓂᓕᕆᔨᒃᑯᑦ ᐱᓕᕆᒡᕕᐊ ᐊᒻᒪᓗ ᓄᓇᕗᑦ ᑐᙵᕕᒃ ᑎᒥᖓ ᐱᖁᔭᒃᓴᖅ 25 ᐱᔾᔪᑎᒋᓪᓗᒍ, ᓇᓗᓇᐃᕐᓯᓪᓗᓂ ᑖᒃᑯᐊ ᐅᖃᖃᑎᒌᓐᓂᕆᖃᑦᑕᓚᐅᖅᑕᖏᑦ ᐊᐅᓚᓂᖃᓚᐅᕐᓂᖏᓐᓂᒃ ᐅᑉᐱᕆᖃᑦᑕᐅᑎᓂᒃᑯᑦ ᐊᒻᒪᓗ ᒪᓂᒪᑎᑦᓯᕕᐅᓪᓗᑎᒃ ᑐᙵᕕᒃᑯᑦ ᐱᕕᒃᓴᖃᖅᑎᑕᐅᑦᓯᐊᖅᑐᑎᒃ ᐅᖃᐅᓯᖃᖁᓪᓗᒋᑦ ᐃᓱᒫᓘᑎᒥᓂᒃ."

"Minister Joanasie wrote a letter published by Nunatsiaq News on Nov. 25, 2019, referencing past exchanges between the Department of Education and Nunavut Tunngavik Incorporated on Bill 25, characterizing these exchanges as motivated by good faith and offering NTI ample opportunity to voice concerns."


ᒥᓂᔅᑕ ᑕᑯᓐᓇᖅᑕᒥᒍᑦ ᐃᓇᑦᓯᓂᕐᒥᓂᒃ ᑐᙵᕕᒃᑯᓐᓂᒃ ᐃᓄᓕᒫᖅᑎᑦᓯᓂᒃᑯᑦ ᑲᑎᒪᓂᐅᖃᑦᑕᖅᑐᓄᑦ ᐊᒻᒪᓗ ᑐᙵᕕᒃᑯᓐᓂᒃ ᓈᓚᒋᐊᖅᑐᑎᑦᓯᖃᑦᑕᕐᓂᖓ ᓄᓇᕗᑦ ᒐᕙᒪᒃᑯᑦ ᑕᑯᓐᓇᖅᑕᖓ ᐃᖅᑲᓇᐃᔭᖃᑎᖃᖃᑦᑕᓚᐅᕐᓂᕐᒥᒃ ᑲᑎᒪᓂᐅᖃᑦᑕᓚᐅᖅᑐᓂᒃ.

The minister is of the view that inviting NTI to public meetings and allowing NTI to listen to the GN’s views at meetings is collaboration.


"ᐃᓄᐃᑦ ᐱᔪᓐᓇᐅᑎᓖᑦ ᐃᓛᒃᑯᑦ 32 ᓄᓇᕗᑦ ᐊᖏᕈᑎᖏᓐᓂ ᐃᓚᒋᔭᐅᒋᐊᖃᕐᓂᕐᒧᑦ ᐱᕙᓪᓕᐊᑎᑕᐅᓂᖏᓐᓂ ᐃᓅᓯᕐᒧᑦ ᐃᓕᖅᑯᓯᕐᒧᓪᓗ ᐊᑐᐊᒐᐃᑦ, ᐊᒻᒪᓗ ᐋᖅᑭᓱᖅᑕᐅᑎᓪᓗᒋᑦ ᐃᓅᓯᓕᕆᓂᕐᒧᑦ ᐃᓕᖅᑯᓯᓕᕆᓂᕐᒧᓪᓗ ᐱᓕᕆᐊᒃᓴᑦ ᐱᔨᑦᓯᕈᑏᓪᓗ, ᐃᓚᒋᔭᐅᓪᓗᑎᒃ ᐊᐅᓚᑕᐅᔾᔪᓯᖏᑦ."

"Inuit have the right under Article 32 of the Nunavut Agreement to participate in the development of social and cultural policies, and in the design of social and cultural programs and services, including their method of delivery."


ᐊᔾᔨᒋᙱᑕᖓ ᑐᙵᕕᒋᔭᐅᒋᐊᖃᕐᓂᖓ.


ᐱᖁᔭᒃᓴᖅ 25 ᐋᖅᑭᒋᐊᕆᖁᔨᔾᔪᑕᐅᒻᒪᑦ ᐃᓕᓐᓂᐊᖅᑐᓕᕆᔨᒃᑯᑦ ᐱᖁᔭᖓᓄᑦ ᐊᒻᒪᓗ ᐃᓄᐃᑦ ᐅᖃᐅᓯᖓᑕ ᓴᐳᑎᔭᐅᓯᒪᓂᖓᓄᑦ ᐱᖁᔭᒧᑦ ᐋᖅᑭᑦᓯᒪᒍᑕᐅᓗᓂ ᐊᑐᐊᒐᕐᓄᑦ ᐊᒻᒪᓗ ᐊᐅᓚᑕᐅᔾᔪᓯᖓᓄᑦ ᐃᓄᐃᑦ ᐅᖃᐅᓯᖓᒍᑦ ᐃᓕᓴᐃᓂᖅ.

"Bill 25 proposes to amend the Education Act and the Inuit Language Protection Act, setting out the policy and the method of delivery for the Inuit language of instruction."


ᑖᓐᓇ ᑐᙵᕕᒋᔭᐅᒋᐊᖃᕐᓂᖓᓄᑦ ᐊᑐᐊᒐᕐᒧᑦ ᐊᓯᔾᔨᕈᑕᐅᓂᖓ ᐊᒃᑐᐃᓂᖃᕐᓂᐊᖅᑐᖅ ᐅᓄᖅᑐᓂᒃ ᐃᓄᓐᓂᒃ ᕿᑐᕐᖓᓕᓐᓂᒃ ᐊᒻᒪᓗ ᐃᓄᓐᓂᒃ ᕿᑐᕐᖓᕆᔭᐅᔪᓂᒃ ᓄᓇᕗᒻᒥ.

This is a fundamental policy change that will affect many Inuit parents and Inuit children in Nunavut.


"ᑕᐃᒪᐃᑎᓪᓗᒍ, ᐃᓄᐃᑦ ᐱᔪᓐᓇᐅᑎᓖᑦ ᐃᓚᒋᔭᐅᔪᓐᓇᓂᕐᒧᑦ ᐱᕙᓪᓕᐊᑎᑕᐅᓂᖏᓐᓂ ᐋᖅᑭᓱᖅᑕᐅᕙᓪᓕᐊᓂᖏᓐᓂᓗ."

"As such, Inuit have the right to participate in its development and design."


ᑐᙵᕕᒃᑯᑦ ᐱᕕᒃᓴᓕᐅᖅᑕᐅᓯᒪᓚᐅᙱᑦᑐᑦ ᐃᓚᒋᔭᐅᓂᕐᒧᑦ ᐱᕙᓪᓕᐊᑎᑕᐅᓂᖏᓐᓄᑦ ᐊᑐᐊᒐᕐᓄᑦ ᐱᔪᒪᔭᐅᔪᑦ ᓇᓗᓇᐃᔭᕐᓯᒪᔪᑦ ᒪᓕᒐᑦᓴᓕᐊᖑᒍᒪᔪᒥ ᐱᖁᔭᒃᓴᖅ 25.

NTI was not provided the opportunity to participate in the development of the policy aspirations outlined in the legislative proposal for Bill 25.


"ᓯᖁᒥᑦᓯᑐᐃᓐᓇᖏᑦᑐᖅ ᒐᕙᒪᒃᑯᑦ ᐱᓇᓱᐊᒐᑦᓴᖏᓐᓂᒃ ᓇᓗᓇᐃᔭᕐᓯᒪᔪᓂ ᓄᓇᕗᑦ ᐊᖏᕈᑎᖏᓐᓂ, ᐊᑐᖅᑕᐅᖃᑦᑕᕐᓯᒪᓂᖓᒍᑦ ᓴᖅᑭᔮᖅᑎᑦᑎᔪᖅ ᐱᓇᓱᐊᖃᑎᒌᓐᓂᐅᓯᒪᔪᑦ ᑎᑭᐅᑎᓯᒪᓂᖏᓐᓂᒃ ᑲᔪᓯᑎᑦᓯᓂᕐᒧᑦ ᒪᖠᒐᑦᓴᓂᒃ ᐃᓚᓕᐅᔾᔨᓯᒪᑦᓯᐊᓂᕐᓴᓂᒃ ᐃᓄᐃᑦ ᑐᕌᒐᖏᓐᓂᒃ ᑐᕌᒐᑦᓴᖏᓐᓂᓪᓗ."

"Not only is this contrary to the government obligations outlined in the Nunavut Agreement, experience demonstrates that past partnerships led to the passing of legislation that better incorporated Inuit goals and objectives."


"ᑐᙵᕕᒃᑯᑦ ᐋᖅᑭᑦᓱᐃᖃᑎᖃᖃᑦᑕᕐᓯᒪᔪᑦ ᒪᓕᒐᑦᓴᓂᒃ ᓄᓇᕗᑦ ᒐᕙᒪᒃᑯᖏᓐᓂᒃ, ᓲᕐᓗ ᐃᓄᐃᑦ ᐅᖃᐅᓯᖓᑕ ᓴᐳᑎᔭᐅᓯᒪᓂᖓᓄᑦ ᐱᖁᔭᖅ, ᐃᓕᓴᕆᔭᐅᓯᒪᔪᑦ ᐅᖃᐅᓰᑦ ᐱᖁᔭᖓ ᐊᒻᒪᓗ ᐆᒪᔪᓕᕆᓂᕐᒧᑦ ᐱᖁᔭᖅ."

"NTI has in the past co-developed legislation with the Government of Nunavut, such as the Inuit Language Protection Act, the Official Languages Act and the Wildlife Act."


"ᖃᐅᔨᒪᓪᓗᑕ ᑲᔪᓯᔪᓐᓇᕆᐊᖓ, ᑐᙵᕕᒃᑯᑦ ᖃᐅᔨᒃᑲᐃᓚᐅᖅᑐᑦ ᓯᕗᓕᖅᑎᒥᒃ ᐊᒻᒪᓗ ᓂᕈᐊᖅᑕᐅᕋᑖᖅᑎᓪᓗᒋᑦ ᒐᕙᒪᒃᑯᑦ ᐊᐅᓚᑦᓯᓗᑎᒃ ᐃᖅᑲᓇᐃᔭᖃᑎᒌᓐᓂᒃᑯᑦ ᐊᒻᒪᓗ ᑲᑐᔾᔨᖃᑎᒌᓐᓂᕐᒧᑦ ᐃᓄᐃᑦ ᓯᕗᓪᓕᐅᔾᔭᐅᔭᕆᐊᓕᖁᑎᖏᓐᓂᒃ,ᐃᓚᒋᔭᐅᓪᓗᑎᒃ ᐃᓕᓐᓂᐊᕐᓂᓕᕆᓂᖅ, ᐅᖃᐅᓯᓕᕆᓂᖅ ᐊᒻᒪᓗ ᐃᓕᖅᑯᓯᖅ."

"Knowing it can be done, NTI reached out to the premier and the ministers on Jan. 8, 2018, conveying NTI’s willingness to constructively work with the newly elected government in active partnership and collaboration on Inuit priorities, including on education, language and culture."


"ᐃᓕᓐᓂᐊᕐᓂᓕᕆᔨᒃᑯᑦ ᐱᓕᕆᒡᕕᐊ ᑐᓂᓯᓚᐅᙱᑦᑐᖅ ᒪᓕᒐᑦᓴᓕᐊᖑᒍᒪᔪᒥᒃ ᑐᙵᕕᒃᑯᓐᓄᑦ ᐊᐅᒡᒍᓯ 31, 2018− ᒧᓄᑦ, ᑕᐃᑲᓂ ᐱᓕᕆᒡᕕᒃ ᑐᓂᓯᓚᐅᖅᑐᖅ ᑎᑎᕋᕐᓯᒪᔪᓂᒃ ᐸᕐᓇᓯᒪᔪᓂᒃ ᓄᓇᓕᓐᓂᒃ ᑐᓴᕆᐊᖃᑦᑕᕐᓂᐅᓂᐊᖅᑐᓂᒃ."

"The Department of Education did not provide its legislative proposal to NTI until Aug. 31, 2018, when the department provided its list of planned community consultations."


ᑐᙵᕕᒃᑯᑦ ᐱᓇᓱᐊᕈᓯᐅᙱᑦᑐᒥᓪᓘᓐᓃᑦ ᐱᕕᖃᖅᑎᑕᐅᓚᐅᖅᑐᑦ ᖃᐅᔨᓴᕐᓂᕐᒧᑦ ᐱᖁᔭᒃᓴᖅ 25-ᒥ ᐊᒻᒪᓗ ᐸᕐᓇᓂᕐᒧᑦ ᐊᒻᒪᓗ ᐸᕐᓇᒋᐊᖃᖅᑐᑎᒃ ᓄᓇᕗᒻᒥ ᑐᓴᕆᐊᖃᑦᑕᓂᕐᒧᑦ ᐳᓚᕋᕐᓂᐅᓂᐊᖅᑐᒥᒃ.

This left NTI less than a week to analyse Bill 25 and prepare and plan for the Nunavut consultation tour.


ᑖᓐᓇ ᐃᖅᑲᓇᐃᔭᖃᑎᒌᓐᓂᐅᖏᑦᑐᖅ.


"ᐱᓕᕆᒡᕕᒃ ᐊᐅᓚᑦᓯᓚᐅᖅᑐᖅ ᑐᓴᕆᐊᖃᑦᑕᓂᕐᓂᒃ ᐅᕗᖓᑦᓯᐊᖅ ᑕᑯᓐᓇᖅᑐᒥᒃ, ᐊᒻᒪᓗ ᐋᖅᑭᒍᑎᒃᓴᕐᓯᐅᓚᐅᕋᑎᒃ ᐅᑉᕙᓘᓐᓃᑦ ᐃᓂᒃᓴᖃᖅᑎᓯᓂᕐᒧᑦ ᐃᓱᒫᓘᑕᐅᔪᓂᒃ ᓴᖅᑭᑕᐅᔪᓂᒃ ᐃᓄᓐᓄᑦ, ᑐᙵᕕᒃᑯᑦ ᐊᒻᒪᓗ ᐊᓯᖏᑦ ᑲᑐᔾᔨᖃᑎᒌᑦ ᓲᕐᓗ ᓄᓇᓕᓐᓂ ᐃᓕᓐᓂᐊᖅᑐᓕᕆᔨᒃᑯᑦ ᑲᑎᒪᔨᖏᑦ (DEA) ᐊᒻᒪᓗ ᑲᑐᔾᔨᖃᑎᒌᑦ ᓄᓇᕗᒻᒥ ᐃᓕᓐᓂᐊᖅᑐᓕᕆᔨᒃᑯᑦ ᑲᑎᒪᔨᖏᑦ (CNDEA) ᑕᐃᑲᓃᖃᑕᐅᓚᐅᕐᒥᔪᑦ."

"The department hosted the consultations with a narrow scope, and did not make any attempts to significantly address or accommodate concerns raised by Inuit, NTI and other organizations such as the district education authorities and the Coalition of Nunavut District Education Authorities, who also attended."


"ᐃᖅᑲᓇᐃᔭᑎᒋᐊᒃᑲᓂᖅᑕᕋ ᒥᓂᔅᑕ ᐃᓕᓐᓂᐊᕐᓂᓕᕆᔨᒃᑯᓐᓄᑦ ᓄᓇᕗᑦ ᐊᖏᕈᑎᖏᓐᓂ ᑐᑭᓯᓇᑦᓯᐊᖅᑐᑦ ᐱᓇᓱᐊᒐᑦᓴᑦ ᑲᔪᓯᑎᑕᐅᖁᓪᓗᒍ ᐃᓛᒃᑯᑦ 32, ᐊᒻᒪᓗ ᐱᓕᕆᑉᕕᒃ ᐊᐅᓚᑦᓯᑦᓯᐊᕆᐊᓕᒃ ᐱᔾᔪᑎᖃᑦᓯᐊᕐᓗᓂ, ᐱᓇᓱᐊᖅᑕᐅᒋᐊᓕᑦᑎᒍᓪᓗ ᐊᒻᒪᓗ ᐱᓕᕆᐊᖑᒋᐊᖃᕐᓂᖏᑎᒍᑦ ᐊᒻᒪᓗ ᑎᒍᒋᐊᕐᓯᒪᓗᑎᒃ ᐅᐱᒋᔭᐅᒍᑎᖓᓂᒃ ᑯᐃᓐ ᑲᑐᔾᔨᖃᑎᖃᓕᕋᐃᑉᐸᑦ ᐃᓄᓐᓂᒃ."

"I remind the minister of education again that the Nunavut Agreement clearly outlines the obligations to fulfil Article 32, and that the Department must act purposively, with due diligence and uphold honour of the Crown when it collaborates with Inuit."


"ᑐᙵᕕᒃᑯᑦ ᐅᑉᐱᕆᔭᖓ ᑎᑎᕋᖅᑕᐅᑲᓐᓂᕆᐊᖃᕐᓂᖓ ᐃᓕᓐᓂᐊᕐᓂᓕᕆᓂᕐᒧᑦ ᐱᖁᔭᖅ ᑲᔪᓯᑎᑕᐅᓗᓂ ᐃᓄᐃᑦ ᐱᖠᕆᖃᑕᐅᓗᑎᒃ ᐱᓇᐊᒐᑦᓴᑎᒍᑦ ᑐᙵᕕᓕᐊᖑᔪᒧᑦ ᐊᓯᔾᔨᕈᑕᐅᒋᐊᓕᒃ ᐱᓕᕆᑉᕕᐅᑉ ᐊᐅᓚᑦᓯᓂᖓᒍᑦ, ᐊᒻᒪᓗ ᐃᓘᓐᓈᒍᑦ ᐃᓕᓴᕆᔭᐅᓗᑎᒃ ᐃᓄᐃᑦ ᐱᔪᓐᓇᐅᑎᖏᑦ. ᑎᑎᕋᖅᑐᖅ,"

"NTI believes that rewriting of the Education Act in fulfilment of Inuit participation obligations requires a fundamental change in the department’s approach, and full recognition of Inuit rights."


"ᐊᖓᔪᖅᑳᖅ, ᓄᓇᕗᑦ ᑐᙵᕕᒃ ᑎᒥᖓ"